Eu sunt Sinele 


1. Biografie şi primii ani 


Sri Lakshmana s-a născut la Gudur, oraş din Andhra Pradesh, situat la cca 
130 Nord de Madras, pe 25 decembrie 1925. Mama sa era o adoratoare a lui Rama, 
eroul din Ramayana, de aceea îşi boteză primul fiu Rama, iar pe cel de-a doilea, 
Lakshmana (numele fratelui lui Rama). În timpul copilăriei şi al tinereţii Lakshmana 
nu manifesta un interes particular pentru religie. Mergea la templu cu mama sa dar 
simţea intuitiv inutilitatea acestor ritualuri înfăptuite în faţa acelor statui de piatră. 

La vârsta de 17 ani când era încă licean, s-a produs un eveniment care avea 
să-i schimbe cursul vieţii: s-a trezit în plină noapte din cauza unei presiuni 
insuportabile asupra pieptului său şi a simţit că o forţă malefică încerca să-l omoare. 
În acest moment mantra lui Rama a ţâşnit din el spontan cu o forţă incredibilă 
punându-l pe „agresor” pe fugă. 

Scepticismul său în materie religioasă a fost zdruncinat serios. A trebuit să 
admită că această mantra avea o putere specială şi începu să o repete regulat. De 
asemenea s-a hotărât să practice pranayama (exerciţii respiratorii yoghine) şi să 
urmeze o anumită disciplină de viaţă. Se trezea în fiecare zi la 3 dimineaţa, se scălda 
într-un râu învecinat, apoi practica pranayama şi rostea numele lui Rama. Consacra 
acestor activităţi 2 ore şi se întorcea acasă spre orele 5 ale dimineţii. Meditaţia şi 
pranayama îi confereau o anumită pace interioară dar nu-i aduceau totuşi răspunsuri 
la problemele filosofice care îl preocupau de ceva timp, probleme relative la natura 
lumii şi sensul vieţii. 

În primul său an de liceu, un alt eveniment îl marcă profund: el văzu un băiat 
înecându-se sub ochii săi, în timp ce încerca să-i dea ajutor. Deveni atunci conştient 
de faptul că moartea este un fenomen inevitabil şi că trebuia întotdeauna să fie gata 
să-l înfrunte. În consecinţă, această amintire îi întări hotărârea de a trăi fără 
ataşament şi îi intensifică dorinţa de a transcende condiţia umană prin realizarea 
Sinelui. 

În 1945 când nu avea încă 20 ani a avut prima sa experienţă spirituală în 
timpul vacanţelor de vară acasă la Gudur. lată cum relatează el acest eveniment: „La 
lăsarea nopţii, mă aşezasem în postura lotusului în mijlocul lacului secat şi făceam 
pranayama. Deodată spiritul meu se concentră spontan şi deveni imobil. Un fulger 
mă traversă şi am fost învăluit, cufundat într-o lumină divină strălucitoare. Am pierdut 
priza conştiinţei asupra corpului. Liniştea interioară era absolută. Paramatma (Sinele 
Suprem) strălucea în toată splendoarea sa. Am înţeles că Atman este Dumnezeu 
însuşi prezent în acest templu care este corpul fizic. Am înţeles că Atman devenise 
Guru-l meu şi acest fapt mă umplu de o bucurie indescriptibilă.” 

Deşi relativ scurtă, această experienţă îi dădu un reper al scopului pe care îl 
urmărea. Totuşi toate încercările sale ulterioare de a regăsi această stare de 
conştiinţă au eşuat. A concluzionat, cu regret, că nu va putea niciodată să rămână 
permanent în conştiinţa Sinelui prin singurul efort personal: „Nu reuşesc să mă 
stabilesc în această stare de totală beatitudine şi de pace interioară. Am nevoie 
imperios să găsesc un guru încarnat.” 

Dar el nu ştia unde să găsească un guru competent şi reluă deci provizoriu 
calea liceului ca şi programul său obişnuit de nataţie şi meditaţie. Abandonă totuşi 
pranayama după 4 ani de practică, considerând că spiritul său era acum suficient de 
calm. În timpul celor 3 ani care urmară, meditaţia sa consta exclusiv în Japa cu 
numele lui Rama. În ultima zi a anului şcolar văzu că în marele amfiteatru se ţinea o 
conferinţă. Era multă lume şi nu a putut intra dar a recunoscut, totuşi, în orator pe 


profesorul său de engleză: „De departe nu puteam să disting cuvintele sale. Dar 
când arăta cu degetul portretul (aşezat aproape de el pe podium), şi menţiona că 
reprezenta pe înțeleptul Ramana Maharishi, lucru surprinzător, aceste cuvinte vibrară 
în urechile mele. Maharishi îmi era necunoscut dar din momentul în care am auzit 
numele său am resimţit dorinţa intensă de a-l întâlni. Din nefericire, nu ştiam unde se 
găsea.” 

Sri Ramana Maharishi era de fapt unul din guru-şii cei mai respectaţi şi 
eminenti ai Indiei. Realizase Sinele la vârsta de 16 ani fără nici un antrenament 
spiritual prealabil, printr-un act spontan de investigaţie interioară. În urma acestui 
eveniment, el părăsi casa părintească şi se duse la Arunachala, munte sacru şi 
centru de pelerinaj, situat la aproape 200 km SE de Madras. După câţiva ani de viaţă 
ascetică a început să atragă discipoli. Din 1900 până în 1950 îşi împărtăşi învăţătura 
miilor de oameni. Când Lakshmana auzi vorbindu-se despre el pentru prima dată, Sri 
Ramana avea deja 70 de ani. El trăia într-un mare ashram la poalele Arunachalei şi 
avea discipoli în lumea întreagă. 

G. Subbaramaiah, profesorul de engleză a lui Lakshmana era unul dintre 
discipolii apropiaţi ai lui Sri Ramana şi scrisese o carte despre experienţele sale 
alături de acesta. Cu această ocazie Lakshmana nu a putut să ceară adresa lui Sri 
Ramana, dar a doua zi, când se întorcea la Gudur văzu pe peronul gării o cărticică 
intitulată Sri Ramana Maharishi. O cumpără, o deschise la prima pagină unde figura 
următorul verset, shloka, compus în sanscrită de Ramana Maharishi: „În interiorul 
grotei inimii, Fiinţa Supremă, Brahman, străluceşte sub forma lui „Eu — Eu” care este 
în realitate Atman, Sinele. Intră în această inimă cu spiritul perfect concentrat prin 
investigaţie interioară sau pranayama şi rămâi ferm stabilit în Sine”. 

„Acest verset s-a gravat imediat în sufletul meu, spune Sri Lakshmana. Am 
descoperit astfel, graţie acestei cărţi, că Ramana Maharishi trăia la Tiruvannamalai.” 

După ce a ratat, pentru a doua oară, examenele anului doi, Lakshamana s-a 
întors la familia sa la Gudur. Timp de un an nu a făcut altceva decât să mediteze, cea 
mai mare parte a timpului în locuri izolate, căci familia sa nu aproba aceste practici. 
La sfârşitul anului 1948 mama sa a insistat ca el să contribuie financiar la susţinerea 
cheltuielilor casei şi va munci timp de cinci luni într-un birou de copiat acte. La 
începutul anului 1949 el abandonează munca supărătoare şi o convinge pe mama sa 
să-l însoţească la ashramul lui Sri Ramana. Una din mătuşile sale, care se întorcea 
de acolo, afirma că Sri Ramana era „ca un fruct copt gata de a fi desprins de copac”. 
Lakshmana ştia că nu mai era timp de pierdut. 


Alături de guru 


Pelerinajul la Sri Ramanashramam debută pe peronul din gara Gudur unde 
Lakshmana şi cu mama sa îl întâlniră pe Swami Satyananda, un discipol mai vechi al 
lui Sri Ramana, care îi invită să se alăture propriului grup. Laksmana avu plăcuta 
impresie că Sri Ramana le trimisese unul din discipolii săi pentru a-i ghida până la 
ashram. 

A doua zi dimineaţă, ajunşi la ashram, Lakshmana observă că Sri Ramana 
mergea lent în direcţia staulului. l-ar fi plăcut să-i vorbească despre experienţa pe 
care o avusese cu Sinele, dar la ashram era o mulţime de oameni şi a trebuit să se 
mulțumească cu darshan-ul colectiv. În timpul unuia din aceste darshan-uri, pe când 
asculta pe tinerii brahmani cântând pasaje din Vede, Lakshmana a realizat brusc că 


lumea nu era decât un fel de vis iar corpul lui Sri Ramana făcea parte din el. Avu 
certitudinea că adevăratul Raman Maharishi nu era acest corp ireal ce se găsea în 
faţa lui, ci Sinele, cel pe care îl percepuse în experienţa de la lacul secat din Gudur. 

Laksmana se înapoie la Gudur după trei zile de şedere la ashram, dar scurta 
vizită i-a fost suficientă pentru a-l convinge că Sri Ramana era chiar guru-l pe care îl 
căuta. A încetat astfel să mai pronunţe numele lui Rama şi adopta tehnica numită 
japa cu numele lui Ramana: Hare Ramana . Mai târziu va spune: "Numele guru-lui 
este cea mai puternică dintre mantra-e”. El a descoperit, de asemenea, investigația 
interioară, această metodă de meditaţie indicată de Sri Ramana celor mai mulţi dintre 
discipolii săi, dar pe moment prefera să facă japa . 

Foarte decis să se consacre integral meditaţiei, Lakshmana a găsit un loc mai 
potrivit situaţiei, într-un sat situat la aproximativ 25 kilometri de Gudur, în apropierea 
mării şi a unei familii. Cu ajutorul acestor oameni şi-a construit o colibă în care îşi 
petrecea timpul meditând. 

„Pe plajă, spunea el, practicam japa cu numele lui Satguru, Hare Ramana, şi 
de îndată ce spiritul meu se liniştea, plonjam în mine însumi şi încercam să descopăr 
sursa ultimă. Atunci când gândurile au dispărut cu totul, întrebarea „Cine sunt eu?” 
ţâşnea spontan în mine”. El nu a încercat niciodată să practice în mod voluntar 
metoda investigaţiei interioare: întrebarea „Cine sunt eu?” ţâşnea în el automat de 
îndată ce gândurile dispăreau iar ca răspuns, spiritul său se cufunda atunci în propria 
sa sursă, Inima, acolo unde se bucura de beatitudinea Sinelui. 

La capătul a cinci luni, victimă a unui grav acces de malaria, a trebuit să fie 
transportat la Gudur. Doctorul care l-a examinat l-a considerat pierdut, dar el nu era 
de aceeaşi părere. Medita asupra fotografiei lui Sri Ramana şi avea impresia că 
acesta îi surâdea. Era convins că numai graţie energiei spirituale emanată de 
această fotografie el mai era în viaţă. 

După o perioadă de două luni petrecută în pat, Lakshmana se simţea un pic 
descurajat, căci i se părea că progresul său spiritual era nul: „Corpul scăpase din 
ghearele morţii, dar nu puteam să scap din cele ale tigrului, ego-ul. Nu reuşeam să 
înăbuş manifestările sale. Neştiind ce să fac pentru a-l elimina, fixam portretul lui 
Bhagavan (Ramana Maharishi). Figura sa emana o graţie şi o compasiune intense”. 

Repus pe picioare, Lakshmana îşi exprimă dorinţa de a se întoarce la 
Tiruvannamalai, alături de guru. Nesocotind sfaturile familiei sale el ajunse la ashram 
în octombrie 1949, în timpul sărbătorilor de Navaratri. A doua zi a participat la 
darshan-ul de după-amiaza, în noul loc amenajat în acest scop. După câteva minute, 
închise ochii şi constată cu surpriză că toate gândurile sale dispăruseră, cu excepţia 
unuia singur, acela cu privire la EU. Întrebarea „Cine sunt eu?” a izbucnit în el 
spontan, în timp ce, în partea dreaptă a pieptului îi apăruse imaginea chipului radios 
al lui Sri Ramana. „Un fulger mă traversă, povesteşte el, şi un râu de lumină divină 
se răspândi în mine şi în jurul meu. Chipul surâzător al lui Ramana Maharishi 
strălucea într-o aură nemaipomenită. O beatitudine inefabilă îl făcu să verse lacrimi 
de bucurie, care se scurgeau imposibil de oprit”. 

În final a reuşit să-şi găsesc sursa, imaginea lui Ramana Maharishi a dispărut 
iar Sinele i-a absorbit în întregime fiinţa. Începând cu acest moment, singură lumina 
Sinelui a strălucit în el; eul individual nu a mai apărut niciodată în el. Tocmai realizase 
Sinele în prezenţa guru-lui său şi rămase astfel absorbit timp de 3 ore, inconştient de 
lumea exterioară. Ceea ce realizase, zguduise sistemul nervos, şi când deschise 
ochii se simţi extrem de slăbit. 

Privi în jurul şi văzu că nimic nu se schimbase. Sri Ramana era aşezat pe 
divan iar discipolii îşi continuau activităţile obişnuite. Aparent nu se întâmplase nimic. 


Dar pentru Sri Lakshmana era încoronarea vieţii sale. S-au mai scurs încă 3 ore; 
cufundat în experienţa sa nu se mai gândea nici la mâncare nici să mai participe la 
celebrări. Când a putut să-ţi mişte membrele, către 9 seara, se întoarse lent în 
dormitor. A doua zi dimineaţa slăbiciunea nu-l părăsise şi fu chiar victima unui leşin în 
timp ce se îndrepta spre oraş cu scopul de a-şi reveni. În aceeaşi zi veni să se 
prosterneze în faţa lui Ramana Maharishi şi prin intermediul lui Venkataratnam, 
servitorul lui Maharishi, îi dădu acestuia un bilet care spunea simplu următoarele: „O, 
Bhagavan, în prezenţa ta şi graţie investigaţiei interioare (cine sunt eu) am realizat 
Sinele.” Ramana citi biletul, îl privi pe Sri Lakshmana câteva clipe, apoi faţa sa se 
lumină de un surâs radios. Îl întrebă pe Sri Lakshmana de unde venea, şi acesta îi 
răspunse că venea din Gudur. „Este în districtul Nelore, nu-i aşa?, întrebă Ramana. 
Lakshmana încuviinţă şi acestea fură singurele cuvinte schimbate. Din acest moment 
avea să păstreze tăcerea timp de 13 ani. 

A trebuit să părăsească ashram-ul după 4 zile pentru a lăsa loc şi altor 
vizitatori, dar şi-a continuat şederea într-o mică colibă situată la 250 m de ashram. 
Unul din primii săi vizitatori a fost Venkataratnam, care îi spuse că nu văzuse 
niciodată o persoană care să prezinte acest gen de bilet. Surâsul radios adresat de 
Ramana era pentru Sri Lakshmana proba că spunea adevărul. Sri Ramana nu-i 
făcuse nici un comentariu dar îi ceruse să se asigure că Sri Lakshmana nu ducea 
lipsă de nimic şi că se va ocupa de el. 

Sri Lakshmana îşi fixă în continuare un program precis. De la 9 la 11 şi de la 
15 la 18 se ducea la ashram pentru darshan-ul lui Bhagavan. La prânz mergea în 
oraş să mănânce iar după darshan-ul de seara mergea să se aşeze la poalele 
Arunachalei unde rămânea aproape o oră. Cu ocazia fiecărui darshan, Sri Ramana îi 
adresa acelaşi surâs radios ca în ziua realizării sale. Părea totuşi conştient de 
prezenţa lui. Într-o zi, de exemplu el a strâns ziarul citit de unul dintre servitori pentru 
că îl împiedica să-l vadă pe Sri Lakshmana. La capătul a trei, luni Sri Lakshmana se 
instală la Pelakottu, o colonie de sadhus-i construită în jurul unui tîrtham (întindere de 
apă) care reunea cea mai mare parte a fidelilor lui Ramana Maharishi. Acesta avea 
un sarcom la braţ iar sănătatea sa se perima pe zi ce trece. În ciuda multiplelor 
operaţii nimic nu putea să-i îndepărteze răul. După operaţie, Ramana dădea 
darshan-ul alungit pe o canapea în faţa dispensarului din ashram. Când Sri 
Lakshmana se apropie de el Bhagavan deschise ochii şi îi adresă unul din acele 
surâsuri radioase pe care le cunoştea şi care îl umpleau de bucurie. Perioadele de 
darshan erau din ce în ce mai reduse iar Sri Lakshmana rămânea mai mult în 
camera sa absorbit într-o stare lipsită de gânduri, nemaifiind conştient nici de corpul 
său nici de lume. Această tendinţă de a retrage în sine se afirmă din ce în ce mai 
mult de-a lungul săptămânilor şi lunilor ce urmară. 

În 1950 devenise evident că plecarea lui Ramana Maharishi era iminentă. 
Cancerul îl doborâse într-atât încât abia putea să se mai deplaseze. În seara de 14 
aprilie, în timp ce Lakshmana îşi curăța coliba la Pelakottu, fotografia lui Ramana 
Maharishi, aşezată pe un taburet într-un colţ al încăperii, căzu deodată pe pământ. O 
puse cu grijă la loc, astfel încât să nu mai poată cădea, dar câteva minute mai târziu 
fenomenul se repetă. Pentru el era semnul evident că guru-l său murise sau era pe 
moarte. Pe când se grăbea să ajungă la ashram pierdu conştiinţa lumii exterioare şi 
rămase timp de 2 sau 3 ore absorbit în Sine. Când ieşi din această stare către 9 
seara, se auzea o mare forfotă dinspre ashram şi avu certitudinea că guru-l său 
murise. Se grăbi să ajungă la ashram şi zări corpul lui Bhagavan expus în faţa 
camerei sale. În acea zi Sri Lakshmana avea să-l vadă de Ramana Maharishi pentru 
ultima dată. În acel moment, în timp ce toată lumea plângea, el nu resimțea nici o 


emotie particulară. Această moarte îl întrista însă în acelaşi timp nu se putea 
abandona tristeţii pentru că ştia că în realitate nu se întâmplase nimic. Ştia că, şi cu 
şi fără corp, Sri Ramana era Sinele. Pătruns de acest sentiment el se întoarse în 
camera sa în linişte. 

În săptămânile următoare sănătatea lui Lakshmana se înrăutăţi, el îşi petrecea 
aproape tot timpul într-o stare profundă de samadhi, şi era imposibil să se ocupe de 
corpul său. Cel mai adesea el nu mânca nimic şi se simţea ametit, slăbit şi cu 
tulburări digestive. Fratele şi mama sa îl vizitară dar nu putură să-l convingă să se 
întoarcă la Gudur. El nu vroia să părăsească Arunachala. Totuşi, în octombrie 1950, 
el acceptă mai de voie, mai de nevoie să se întoarcă la Gudur alături de familia sa. 


Ashram-ul 


În momentul primei şi scurtei experienţe de realizări a Sinelui la vârsta de 20 
de ani, Sri Lakshmana a avut o viziune privind viitorul său în care i-a fost revelat că 
într-o zi va construi un ashram nu departe de locul unde a avut această experienţă. 
Întorcându-se la Gudur el ştia că îşi va împlini destinul. 

Fratele său îi propusese să-i construiască o colibă iar Lakshmana a ales în 
acest scop un loc părăsit, situat la aproape 3 km de Gudur, aproape de satul 
Chillakur. La sfârşitul lui octombrie 1950, se instală într-o colibă extrem de primitivă 
plină de şerpi şi scorpioni, a desenat muntele Arunachala pe perete şi a scris 
dedesubt „Cine sunt eu? Eu sunt Acela.” Îşi petrecea aproape tot timpul absorbit în 
Sine, rar conştient de corpul său şi de lume, rămânea în postura lotusului timp de 20 
ore şi se alungea 4 ore pe o rogojină pusă chiar pe sol (unicul mobilier) pentru a-şi 
relaxa muşchii spatelui şi ai gambelor. Hotări să trăiască singur şi a interzis accesul 
la coliba sa chiar şi mamei sale. În fiecare zi, către orele 7 dimineaţa, ea venea şi îi 
lăsa în cadrul ferestrei fructe şi lapte, singura mâncare pe care o accepta eventual. 
Dar cel mai adesea, nici nu se atingea de mâncare şi oferea laptele unui şobolan cu 
care împărțea coliba. Când mama sa începuse să povestească peste tot că-şi 
petrecea zilele în postură de lotus, că avea un ten galben şi nu mânca nimic, căpătă 
repede reputaţia de mare yoghin. În mod paradoxal, refuzul său de a apărea în 
public îi creştea faima şi timp de câţiva ani a fost practic asediat de toţi cei care 
doreau darshan-ul lui. 

„În acea vreme eu locuiam singur în această colibă şi nu am mâncat nimic 
timp de 2 ani. Cea mai mare parte a timpului nu eram conştient de corp şi ideea de 
foame nu se putea manifesta. Foamea este o noţiune pur mentală. În absenţa 
gândurilor ideea de hrăni corpul nu există, astfel că acesta slăbea din ce în ce mai 
mult. Mii de oameni veneau să mă vadă pentru că ei credeau că numai un mare 
sfânt putea să trăiască în aceste condiţii. Când m-am instalat aici în această casă şi 
când am început să mă comport şi să mănânc normal, nu am mai văzut o mare parte 
dintre acei aşa-zişi discipoli. Ei au crezut că am decăzut. A trăi singur într-o cameră 
fără a mânca nu are nimic de-a face cu realizarea, dar în această ţară, cel care este 
capabil de o ispravă de acest gen este imediat venerat ca un adevărat zeu.” 

Mulţi credeau atunci că Sri Lakshmana practica o intensă meditaţie, o intensă 
tapasya, dar ei se înşelau asupra adevăratei sale stări. Din momentul realizării sale, 
el a ştiut, prin experienţă directă, că era Sinele şi a rămas astfel permanent în 
această stare de conştiinţă subiacentă stărilor de vis, somn, veghe, samadhi care se 
succedau. Nici un efort, nici o meditaţie nu erau necesare pentru a se menţine în 


această stare. Meditaţia nu este necesară (sau posibilă) decât pentru cei care nu 
trăiesc în această stare, aşa cum explică în pasajul următor: „De aproape 40 de ani, 
Balayogi rămâne aşezat fără a se mişca 24 ore din 24, pierdut într-un soi de transă. 
Fără îndoială se bucură de o oarecare beatitudine, dar dacă practică meditaţia este 
pentru că nu a realizat Sinele. Jnana yoghinul nu meditează pentru că nu există 
nimic separat de el şi asupra căruia ar putea medita. El rămâne stabilit în natura sa 
veritabilă care este Sinele.” (notă: acest text datează din 1982, iar Balayogi a murit în 
1985). 

Sri Lakshmana a ajuns la concluzia că singura soluţie de a fi liniştit era să 
acorde un darshan la o dată fixă. Astfe,l| a fost instaurat un darshan anual de 
Shivaratri şi apoi unul cu ocazia aniversării sale. În afara acestor două ocazii el 
continua să trăiască retras. Nici chiar mamei sale nu îi era permis să-l viziteze decât 
în zilele de darshan. 

El nu dorea totuşi în mod special să se ţină deoparte. Dacă i s-ar fi înfăţişat 
discipoli autentici care să-şi dorească realizarea, el i-ar fi ajutat fericit. Dar toţi cei 
care veneau să-l vadă erau fie simpli curioşi, fie oameni care sperau să-şi vadă 
dorinţele împlinite şi nici una dintre cele două categorii nu-l interesa. Lunga sa 
perioadă de tăcere se explică din acelaşi motiv: imaturitatea vizitatorilor săi, 
incapabili să conceapă experienţa Sinelui. El a remarcat că şi Ramana Maharishi 
cunoscuse o perioadă identică după realizarea sa, petrecând mai mult de trei ani 
într-o stare de absorbţie interioară şi 15 ani fără să rostească vreun cuvânt. 

Sri Lakshmana a avut într-o zi intuiţia că va veni la el o tânără din Gudur, 
avansată spiritual şi coaptă pentru realizare. Dacă avea o oarecare idee despre 
trăsăturile sale, nu ştia cu precizie când îşi va face apariţia. De două ori pe an, cu 
ocazia fiecărui darshan, el observa cu atenţie oamenii care defilau prin faţa colibei 
sale, dar în zadar: nu era printre ei nici un discipol avansat şi nici o fată care să 
corespundă celei din viziunea sa. De fapt, a trebuit să se scurgă încă 20 ani până la 
sosirea acestei fete care nu era alta decât Sarada. 

La începutul anului 1954, Sri Lakshmana părăsi coliba pentru a merge la 
Arunachala. Ramana Maharishi îşi petrecuse toată viaţa sa de adult pe acest munte 
sau aproape de el; el repeta adesea că Arunachala era Sinele şi Inima, centrul 
spiritual al lumii. El avea aceeaşi părere ca şi guru-l său şi nu s-a îndepărtat de el 
mai mult de 800 de metri timp de 54 ani. Sri Lakshmana avea aceeaşi stimă pentru 
Arunachala şi-şi dorea să poată să petreacă aici, în pace, restul zilelor sale. Această 
decizie semănă consternare generală printre discipolii din Gudur. l-au scris scrisori 
rugându-l să revină, iar cineva i-a oferit un teren aproape de coliba sa. lată ce i-a 
scris fratelui său referitor la acest subiect: „Gudur nu este un loc favorabil pentru cei 
care practică yoga. Acest ashram pe care voi vreţi să-l construiți nu mă interesează. 
Nu aş putea părăsi Arunachala şi nici picioarele lui Bhagavan. Este o greşeală să te 
gândeşti la viitor. Ceea ce se întâmplă nu este niciodată ceea ce am prevăzut. 
Pentru moment abandonaţi această construcţie. Cine poate înţelege căile Domnului? 
Noi urmăm drumul pe care El ni-l indică, jucăm rolul pe care El ni-l arată şi acţionăm 
aşa cum El ne porunceşte. Eu depind în întregime de Bhagavan. Dacă ţineţi să 
ridicaţi această clădire, faceţi din ea un templu şi consacraţi-l lui Bhagavan (Ramana 
Maharishi)." 

Mamei sale, care-l presa să se întoarcă la Gudur, îi spunea:” Eu sunt un 
solitar. Bhagavan este singurul meu refugiu. La fel cum o soţie devotată nu poate să 
trăiască departe de soţul ei tot aşa nici eu nu pot să părăsesc picioarele lui 
Arunagirinath (Domnul muntelui Arunachala). Mamă, pierdută în vălurile Maya-ei, îţi 
faci prea multe griji pentru fiul tău. Ea crede că mi se vor petrece multe necazuri 


dacă nu îmi va prepara ea însăşi mâncarea. Biata mama! Dumnezeu, care ne-a 
creat, nu ştie El, oare, cum să aibă grijă de noi?” Totuşi, Sri Lakshmana va ceda 
dorinţei familiei sale şi rugăminţilor discipolilor şi, după o şedere de două-trei luni la 
poalele Arunachala-ei, el acceptă mai de voie, mai de nevoie să se întoarcă la Gudur 
unde se va instala în noua casă, pe la mijlocul anului 1954. La întoarcerea sa va 
adopta un mod de viaţă mai puţin auster, dar va rămâne încă mult timp în camera sa, 
acordând câteodată darshan-ul sadhus-ilor şi vizitatorilor „speciali” pe veranda casei 
sale. În anii şaizeci şi la începutul anilor şaptezeci el va deveni din ce în ce mai mult 
accesibil. În 1963 va pune capăt lungii sale perioade de tăcere şi va purta scurte 
discuţii cu un mic grup de vizitatori. Din acest moment el a răspuns direct întrebărilor, 
în loc să o facă prin intermediul biletelor, mai mult sau mai puţin explicite, sau să 
păstreze în continuare tăcerea. Avea rareori iniţiativa conversatiei, dar acorda cu 
bunăvoință sfaturile sale celor care le solicitau. 

În cursul anilor şaptezeci, a primit în casa sa din ce în ce mai multă lume. La 
sfârşitul acestei decade el acorda un darshan aproape în fiecare zi, unor grupuri 
mici, mai târziu înființându-se chiar şi un ashram în jurul lui. Sarada, tânăra fată pe 
care o aştepta de atâta timp îşi făcu apariţia în 1974 şi se va instala definitiv în 
ashram în anul următor. Sosirea ei a constituit un eveniment major în viaţa lui Sri 
Lakshmana. Din 1975 până în 1978, perioadă în care Sarada îşi executa sadhana în 
ashram, Sri Lakshmana consacra mai multe ore pe zi vizitatorilor şi discipolilor. 
Disponibilitatea sa era atunci la punctul său maxim, apoi ea a început să diminueze 
şi, în prezent, el nu mai acordă decât câteva darshan-uri publice pe an, în perioada 
marilor sărbători. Trăieşte astfel, în recluziune, pentru că puţini sunt cei, afirmă el, 
care sunt copti spiritual pentru a beneficia de acest gen de învăţătură pe care el o 
acordă. Cât despre Sarada, din momentul în care şi-a dat seama cât este de 
avansată spiritual, aceasta a devenit fiica sa adoptivă pentru a-i facilita accesul la 
prezenţa sa divină de câte ori aceasta avea nevoie. 

Călătoriile sale la Arunachala erau pentru Sri Lakshmana singurele ocazii 
când părăsea ashram-ul şi evolua liber în compania discipolilor săi. Şi el şi Sarada 
considerau acest pelerinaj ca pe unul din evenimentele importante ale anului. În final, 
în 1991 ei s-au stabilit definitiv la Tiruvannamalai, aproape de muntele Arunachala. 

Sri Lakshmana a împlinit (decembrie 1998) cea de-a 63-a aniversare. Dacă îşi 
păstrează încă corpul fizic este pentru Sarada şi în numele iubirii pe care i-o poartă. 

„Jnana yoghinul nu are absolut nici o dorinţă. În această lume, el nu are 
nevoie de nimic, nici chiar de corp. Totuşi, el îşi păstrează un corp pentru ca discipolii 
săi să fie ajutaţi în realizarea Sinelui. Dacă îşi abandonează corpul nu va mai putea 
să ducă la capăt această misiune şi acesta este singurul motiv pentru care mai 
rămâne în viaţă”. 


Note despre investigația interioară (Atma Vichara) 


Teza lui Ramana Maharishi era că eu-l individual nu este altceva decât un 
gând, un concept. Acest mod de gândire, pe care el îl numea „noţiunea de ev, îşi 
are originea, spunea el, în Centrul Inimii, localizat, la fiinţa umană, în partea dreaptă 
a pieptului (nu trebuie confundată cu chakra inimii, Anahata). Apoi el se îndreaptă 
către creier şi se identifică cu corpul : „Eu sunt acest corp”. Acest eu creează atunci 
iluzia că există un mental, un eu individual, care rezidă în corp şi care controlează 
toate gândurile şi acţiunile. Identificându-se cu gândurile şi cu percepțiile acest eu 
declară: „eu fac aceasta”, „eu gândesc aceasta”, „eu sunt fericit”, etc. Astfel, 
convingerea că există un individ este generată şi hrănită de eu şi de obiceiul său de 
a se identifica cu toate gândurile. Sri Ramana afirma că putem inversa acest proces 
privând eu-l de toate gândurile şi de toate percepțiile cu care se identifică în mod 
constant. Pentru aceasta era necesară concentrarea interioară asupra sentimentului 
de eu, de „Eu sunt”, înlăturând orice alt gând. Pentru aceasta el cerea să ne 
întrebăm constant "Cine sunt eu? sau „De unde vine această idee de eu?” în acest 
mod eu-l va sfârşi prin a se dizolva în centrul Inimii. 


2. ÎNVĂŢĂTURILE 


INTRODUCERE 


Cu ocazia darshan-urilor publice se întâmplă adeseori ca Sri Lakshmana să 
poarte mici discuţii. Aceste discuţii, care urmează, de cele mai multe ori acelaşi 
model, oferă o schemă succintă a temelor dezvoltate în această carte: Dumnezeu, 
Sinele, rămâne în voi. Ce vă împiedică să-l realizaţi? Mentalul, spiritul cu gândurile şi 
cu problemele sale, constituie obstacole în calea realizării. Dacă rămâne tăcut, fără 
gânduri, atunci el poate plonja în sine însuşi şi se întoarce la sursa sa care este 
Sinele. 

Cum putem elimina gândurile? Prin efort personal, dar şi prin graţie. Fără efort 
nu există graţie, şi fără graţie nu există efort posibil. Efortul se referă la sadhana, 
disciplina spirituală (japa, pranayama, meditaţie, investigaţie interioară etc.). Totuşi, 
graţia este mai importantă decât efortul personal. De unde necesitatea de a găsi un 
guru competent, guru-l fiind canalul prin care se poate scurge graţia divină. În 
realitate, nu putem spune că Sinele trebuie să fie atins, deoarece el este tot timpul 
prezent în Inima fiecăruia. Şi Sri Lakshmana concluzionează, câteodată, râzând: „Nu 
vă faceţi griji, toată lumea este deja realizată!” 

Dar oricare ar fi impactul lor asupra spiritului, aceste vorbe (ca de altfel tot 
restul cărţii) nu sunt decât o concesie făcută celor care doresc sau au nevoie de o 
învăţătură formală. Adevărata învăţătură a lui Sri Lakshmana este darshan-ul tăcut, 
în cursul căruia el transmite energie spirituală, graţia Sinelui. 

Acţiunea acestei forţe asupra discipolilor este proporţională cu gradul de 
maturitate spirituală. Sri Lakshmana îi priveşte, unul câte unul, vede în ce dispoziţie 
se găseşte spiritul lor şi transmite atunci energia Sinelui tuturor celor pe care îi 
estimează a fi capabili să tragă din aceasta un beneficiu spiritual. Ramana Maharishi 
utiliza această metodă pentru a-i aduce pe discipolii săi la starea de linişte interioară. 
El spune în Guruvachaka Covai, versul 286: „Gurul este cel care distribuie liniştea, 
cel care revelează lumina Sinelui, această cunoaştere care este de fapt ultima 
realitate. Nu mai este nevoie de cuvinte dacă privirea guru-lui o întâlneşte pe cea a 
discipolului.” Ramana Maharishi numea această metodă „învăţătura prin linişte” şi o 
considera ca fundament al înţelepciunii sale. 

Energia transmisă de către guru purifică şi curăţă spiritul. Când acesta din 
urmă este purificat, adică atunci când nu mai conţine nici un gând şi nu se mai 
exteriorizează, este relativ uşor să te cufunzi în Inimă şi să experimentezi 
beatitudinea Sinelui. Nu se va mai pune accent, niciodată ca acum, pe puterea 
purificatoare a graţiei guru-lui. O singură privire a guru-lui, spune Sri Lakshmana, 
poate fi mai benefică decât ani de meditaţie solitară. În opinia sa compania guru-lui 
sau satsamga, este de o importanţă capitală pentru cei care caută realizarea. El 
spune de asemenea că spiritul discipolului care meditează cu numele şi forma guru- 
lui este învăluit de graţia acestuia. Şi numai în cazuri excepţionale, adaugă el, 
realizarea este posibilă fără această graţie. Importanţa pe care o acordă învăţăturii 
sale tăcute explică în parte de ce vorbeşte foarte puţin cu discipolii săi. A vorbi este o 

modalitate inferioară de a distribui învăţătura şi, de cele mai multe ori, devine un 
obstacol în calea transmiterii de energie spirituală de către guru. Ramana Maharishi 
explica la rândul său: „Liniştea este cuvânt. Ea este acel limbaj etern al cărui flux 
este întrerupt din momentul în care începem să vorbim. Cuvintele pe care le pronunt 
sunt un obstacol în calea acestui limbaj mut. Electricitatea parcurge firul electric. 
Dacă introducem o rezistenţă în circuit această energie devine lumina lămpii şi forţa 
motrice a ventilatorului. În acelaşi mod liniştea este acel curs etern al limbajului în 
calea căruia cuvintele sunt obstacole. 


Guru-l 


„Nu pot fi găsit nici în gânduri nici în cărţi, pentru că eu nu sunt spirit. Eu sunt Sinele. 
Guru-l nu este nici corp, nici spirit. El este Sinele care rămâne în Inima voastră.” 


x x 


Graţia Guru-lui 


Care este rolul guru-lui? 

Guru-l este Sinele prezent în Inima fiecărui discipol. Când discipolul se 
străduieşte să nu mai gândească sau să se abandoneze Sinelui, guru-l interior se 
manifestă. El observă eforturile discipolului şi transmite graţie Sinelui. Această graţie 
purifică spiritul discipolului şi îl atrage către Sine. Apoi, când discipolul este copt, 
Sinele îi antrenează spiritul în inimă şi îl aneantizează. Spiritul nu poate să pună 
capăt propriei sale existenţe. Sinele este cel care, în etapa finală, face să dispară 
spiritul. Pentru aceasta, graţia guru-lui este indispensabilă. Fără ea este imposibil să 
aneantizăm spiritul şi să realizăm Sinele. 


Spuneți că un guru este indispensabil. Este nevoie să fim fizic aproape de el 
sau graţia sa acţionează foarte bine şi la distanță? 

Pentru Sine distanţa nu există. Nu suntem niciodată îndepărtați de graţia 
Sinelui. Totuşi prezenţa unui guru este benefică deoarece graţia este transmisă prin 
intermediul formei unui guru. De ce Ramana Maharishi atrăgea atâta lume, din 
moment ce Sinele este peste tot? Pentru că el transmitea graţia Sinelui celui care îl 
înconjurau. Gratia Sinelui trece prin forma fizică a guru-lui. În prezenţa sa spiritul 
discipolului se linişteşte automat. 


Guru-l distribuie grația sa tuturor sau decide să o acorde unei persoane mai 
mult decât alteia? 

Graţia emană continuu din forma guru-lui. Dacă spiritul vostru este calm, o veţi 
primi automat, dar dacă guru-l vede că un discipol este plin de devoțiune sau că şi-a 

eliminat gândurile, se poate ca să-i acorde ceva mai multă graţie. Deci graţia este 
întotdeauna acolo, dar când guru-l o distribuie printr-un act voluntar, ea devine mai 
intensă. 

Jnana-yoghinul vede Sinele în fiecare discipol. Dar discipolii nu au toţi acelaşi 
grad de maturitate spirituală şi, în consecinţă, dragostea şi graţia nu sunt împărţite în 
mod egal. De aceea jnana-yoghinul poate să ignore anumite persoane şi să îşi 
reverse graţia asupra altora. Discipolii foarte avansați care au atins starea de linişte 
interioară spontană nu au nevoie să stea lângă jnana-yoghin. Acesta va veni, el- 
însuşi, să se aşeze la picioarele lor şi le va dărui suficientă graţie pentru a-şi realiza 
Sinele. Aceasta este puterea abandonului. Sarada s-a abandonat în mod total, ea a 
atins starea de linişte interioară spontană. În faţa umilinţei şi abandonului total, 
Sinele, prin intermediul guru-lui, s-a găsit atunci obligat să-i aneantizeze ego-ul. 
Cultivaţi calmul şi liniştea interioară. Cultivaţi umilinţa, eliminaţi gândurile şi veţi 
obţine de la guru-l vostru acelaşi lucru. 

Dacă îi dăruiţi toată dragostea voastră guru-lui, graţia se va manifesta 
automat. Trebuie să ne abandonăm cu totul guru-lui şi să-l iubim cu toată inima 
noastră: atunci el va avea grijă de voi. El vă va cere să plonjaţi în voi înşivă. El este 
prezent în Inima voastră şi atrage spiritul într-acolo. Aceasta este graţia guru-lui. 

În anumite cazuri excepţionale, Sinele interior joacă rolul de guru; dar, ca o 
regulă generală, un guru fizic este indispensabil. Sinele, guru-l, este un ocean infinit 
de graţie. Ramana Maharishi spunea că dacă ne prezentăm în faţa oceanului cu o 
ceaşcă sau cu o putină nu vom putea lua din el decât o ceaşcă sau o putină. Gratia 
pe care o primim este proporţională abandonului de care facem dovadă. Dacă ne 
abandonăm complet atunci vom primi suficientă graţie pentru a ne realiza Sinele. 

Mai mulţi discipoli întreabă: „De ce nu puteţi să ne daţi tuturor graţia infinită a 
Sinelui şi realizarea?” Aceasta nu este posibil pentru că spiritul lor nu este suficient 
de pur şi nici nu are umilinţa necesară pentru a o primi. Dacă guru-l îi va dărui prea 
multă graţie dintr-odată, şocul îl va putea ucide. Dacă o maşină loveşte un obstacol 
în timp ce rulează cu toată viteza ocupanţii săi vor fi cu toţii ucişi pe loc. Este 
periculos să vrei să opreşti brusc această maşină care este spiritul. Meditaţia permite 
înfrânarea sa. Ar fi periculos pentru discipol să primească toată graţia guru-lui atât 
timp cât nu a purificat şi nu şi-a încetinit spiritul prin meditaţie. 

Pe de altă parte, dacă graţia şi puterea Sinelui sunt infinite, guru-l utilizează, 
totuşi, corpul său pentru a efectua transmiterea graţie. A dărui prea multă graţie unui 
mare număr de oameni în acelaşi timp reprezintă un efort pe care corpul nu-l va 
putea suporta, el va fi slăbit şi, puţin câte puţin, va muri. De aceea, guru-l îşi 
păstrează energia şi sănătatea transmițând graţia doar acelor discipoli care o merită. 

Ramana Maharishi dăruia darshan-ul său în fiecare zi la sute de persoane, 
dar, marea majoritate nu primea decât o scurtă privire sau un surâs. El nu le 
transmitea energie spirituală. Când într-o zi a fost întrebat de ce nu făcea turul Indiei 
pentru a dărui darshan-ul său miilor de discipoli ce nu puteau ajunge la 
Tiruvannamalai, el răspunse: „Eu nu pot să dăruiesc darshan-ul la toată lumea”. 
Poate că a vrut să spună că îi era imposibil de a se întâlni cu miile de oameni care 
doreau să-l vadă. Dar acest răspuns poate, de asemenea, să însemne că a distribui 
atâta graţie în foarte puţin timp era mult prea periculos pentru corpul său. 


Dumneavoastră recomandati câteodată concentrarea asupra numelui şi 


formei unui iluminat. Ce se întâmplă atunci când ne concentrăm asupra unuia care 
nu este realizat? 

În acest caz veţi atinge propriul lui nivel, dar nu veţi trece mai departe, nu veţi 
putea obţine de la el realizarea. 


Concentrarea asupra unei ființe realizate antrenează, deci, un transfer de 
energie spirituală? 

Da. Dacă puteţi să va gândiţi în mod continuu la o fiinţă realizată veţi primi 
graţia Sinelui, pentru că această fiinţă nu este diferită de Sine. 

Putem chiar să ne concentrăm asupra unui zeu ca Rama sau Krishna? 

Când ne concentrăm asupra numelui sau formei unui zeu, se întâmplă ca 
Sinele să ia această formă pentru a vi se manifesta. Aceşti zei nu sunt separați de 
Sine iar concentrarea asupra lor permite obţinerea graţiei Sinelui. 


Un guru fizic nu este deci o necesitate absolută? 

Concentrarea asupra unui zeu ne permite parcurgerea unui drum apreciabil, 
dar în ultimele etape ale sadhana-ei, un guru încarnat este indispensabil. Când 
Sarada era pe cale de a obţine realizarea, eu-l său a încercat să scape prin vârful 
craniului. Dacă nu aş fi fost acolo şi-ar fi pierdut viaţa. Eu-l i-ar fi străpuns craniul şi ar 
fi scăpat spre zone superioare unde si-ar fi putut continua existenţa. Deci, un guru 
uman este totuşi indispensabil. Prin efortul meu personal am reuşit să obţin o scurtă 
experienţă a Sinelui, dar nu suficient pentru a rămâne permanent în această stare. 
Alături de Ramana Maharishi şi prin graţia sa mi-am realizat Sinele. 


Ramana Mharishi a realizat Sinele fără efort şi fără ajutorul unui guru. Cum 
este posibil? 

Era un suflet foarte evoluat care îşi desăvârşise practica spirituală în viaţa 
precedentă. Dar, pentru cea mai mare parte a oamenilor un guru este indispensabil 
pentru a obţine realizarea. Sinele este cel care, acţionând prin guru, aneantizează 
ego-ul. 


Guru vii şi guru decedați 


Ce se întâmplă cu acei guru care nu mai sunt în viaţă? Guru-l meu este, iată, 
mort de mai mulţi ani. Pot să-mi realizez Sinele concentrându-mă asupra fotografiei 
sale? 

Atunci când guru-l îşi abandonează corpul, Sinele nu mai poate folosi acest 
instrument pentru a distruge ego-ul discipolilor. Dacă, încă din timpul vieţii guru-l a 
dăruit discipolilor o experienţă directă a Sinelui, discipolul păstrează posibilitatea de a 
obţine realizarea după moartea guru-lui. Dacă nu, îi va fi extrem de dificil şi va trebui 
să găsească un alt guru realizat. 


Guru-l meu este mort de doi ani şi jumătate. Ar trebui să caut un alt guru sau 
să continui să-i urmez învățăturile? 

Un guru în viaţă este necesar pentru a realiza Sinele, pentru a vă da 
experienţa realizării, apoi nu mai este nevoie de guru. V-a dăruit această experienţă? 


Doar câteva aspecte. 
Viziuni vreţi să spuneţi. 


Da, am avut mai multe viziuni. 

Nu este vorba de Sine, ci de spiritul care contemplă aceste viziuni, el este 
martorul lor. 


Când nu mai există decât Sinele, nu mai este, deci, nimeni pentru a juca rolul 
de martor? 

Sinele este unul fără doi. Martorul este înlăuntrul spiritului, dar în Sine nu 
există spirit. 


Dacă jnana yoghinul posedă atâta putere, de ce nu poate el să se încarneze 
pentru a ajuta mai multe generații de discipoli? De ce viata în care el îşi realizează 
Sinele este în mod obligatoriu şi ultima? 

Spiritul este cel care se încarnează. Jnana yoghinul, nemaiavând spirit este, 
deci, în afara oricărei posibilităţi de a se mai încarna. 


Unii guru-şi afirmă că după moartea lor îşi vor îmbrăca un corp subtil într-una 
din lumile astrale. 

Pentru a îmbrăca un corp, fie el şi subtil, în regiunile superioare, este necesar 
un eu. Atâta timp cât acest eu este prezent, încarnarea este inevitabilă. Când eu-l 
este mort, reincarnarea este imposibilă. 


Dar de ce jnana yoghinul nu poate opta pentru reincarnare? În viaţa sa 
actuală el alege; ar trebui să mai aibă facultatea mentală care să-i permită să 
renască atunci când doreşte. 

Jnana yoghinul nu mai are spirit. Tot ceea ce face se produce sub impulsul 
Sinelui. Văzut din exterior, el pare că acţionează şi că ia decizii: oamenii deduc din 
aceasta că posedă un mental şi asta pentru că nimeni nu-şi poate imagina cum ar 
putea trăi fără mental. 


Dar faptul însuşi că şi-a păstrat corpul fizic nu înseamnă că a ales să trăiască 
după acea realizare? Nu ar putea să folosească aceeaşi facultate pentru a continua 
să trăiască în alte planuri şi după moarte? 

Jnana yoghinul nu are nici corp nici spirit. El este Sinele fără formă. Pentru el, 
viaţa şi moartea nu înseamnă nimic, pentru că el le-a transcens pe amândouă. 


La moartea unui jnana yoghin există o energie particulară care rămâne în 
corpul lui? Mulţi oameni se adună la mormintele jnana yoghinilor. 

Ce este corpul? El este format din cinci elemente şi se descompune în 
acestea cinci. Odată ce corpul este descompus, unde va rezida această energie? 


Totuşi, nici o mică parcelă de energie spirituală nu va rămâne în corpul lui? 

Jnana yoghinul nu este corp, nici în timpul vieţii nici după. Înainte, ca şi după 
moartea fizică, el nu este decât Sinele fără formă. Când un discipol avansat moare, 
eu-l său poate îmbrăca un corp subtil care rămâne în relaţie cu mormântul său. Un 
asemenea corp poate fi dotat cu o oarecare putere susceptibilă de a fi utilizată spre 
profitul celor care practică un cult la acest mormânt, în scopul de a-şi îndeplini 
dorinţele. Dar un jnana yoghin nu mai poate îmbrăca un asemenea corp subtil după 
moarte, deoarece eu-l său nu mai există. Odată mort, jnana yoghinul nu mai este 
decât Sine fără formă. Nu putem să spunem că energia sa este prezentă la 
mormântul său sau nu contează unde, în altă parte. 

Deci mormintele nu au o funcţie particulară? 

Sunt locuri favorabile concentrării, dar nu conţin energia spirituală a guru-lui 
încarnat. În timpul vieţii sale, jnana yoghinul poate să folosească această energie 
pentru a-i dărui experienţa Sinelui. Puterea stării sale de samadhi, dacă este de un 
ordin mai puţin elevat, nu va putea furniza graţia necesară realizării. Numai un guru 
în viaţă o poate face. 


Spuneți că atunci când un jnana yoghin moare, el nu mai are formă 
perceptibilă. Există oameni, însă, care au viziuni ale lui Ramana Maharishi. Aceasta 
dovedeşte că este prezent, deşi nu are corp fizic. 

Aceste viziuni sunt de domeniul mentalului. Cum ar putea fi Ramana 
Maharishi dacă el nu are spirit? Mentalul este cel care dă naştere acestor viziuni, 
doar în el există aceste viziuni. 


Foarte mulți au vise şi viziuni cu Ramana Maharishi fără a fi auzit vreodată de 
el. Dacă el nu există sub nici o formă, cum ar putea să se producă un asemenea 
fenomen? 

Aici este chiar produsul imaginaţiei. Ramana Maharishi este, în prezent, 
Sinele fără formă şi Sinele nu poate fi văzut. Acest gen de apariţii este probabil 
datorat vasanas-urilor (obiceiuri, înclinații, tendinţe mentale) şi nu are nimic de-a 
face cu Ramana Maharishi. 


Cum să recunoaştem un guru adevărat? 


Cum să recunoaştem o ființă realizată? 
Aceasta este, într-adevăr, o problemă. Dacă vă întâlniți cu Saradamma pe 
stradă vă gândiţi că este ea o fiinţă realizată? 


Nu. 

Acest fapt este cauzat de faptul că voi percepeţi doar corpul şi personalitatea 
sa. Un jnana yoghin ar vedea imediat că ea şi-a realizat Sinele. Va şti că ea se află în 
aceeaşi stare de conştiinţă ca şi Ramana Maharishi. Sunt mulţi ani de când vă spun 
că ea este un jnana yoghin, dar cea mai mare parte dintre voi nu poate să creadă 
acest lucru. Dacă vreţi să o evaluaţi pe Sarada cu mentalul vostru nu veţi descoperi 
niciodată că ea şi-a realizat Sinele. 


Atunci, numai un jnana yoghin poate recunoaşte un alt jnana? 

Atât timp cât spiritul există este imposibil de ştiut cine este un jnana şi cine nu. 
Nu-l putem cunoaşte nici din cuvinte nici din acţiuni, căci acestea sunt evaluări 
mentale. 


Înaintea realizării există vreun mijloc de a recunoaşte un Jnana yoghin? 

Un discipol foarte avansat poate cufunda temporar spiritul în Sine şi să 
recunoască astfel un jnana, dar îndată ce spiritul său reapare el pierde această 
capacitate. 


Atunci cum poate discipolul să-şi aleagă un guru competent, un guru ce şi-a 
realizat Sinele? 

Este foarte dificil. Trebuie să ai încredere în cel care consideraţi că este guru-l 
vostru, iubiţi-l şi aveţi încredere în puterea Sinelui interior. 


Discipolul îşi alege guru-l sau invers? 
Ei se aleg reciproc. 


Discipolul are posibilitatea de a-şi alege nu contează ce guru sau destinul său 
personal face să-şi întâlnească guru-l? 
Intâlnirea cu un guru anume face parte din prarabdha (destinul personal). 


Discipolul va putea să-şi recunoască guru-l când îl va întâlni? 
Dacă este suficient de copt, da, dacă nu, nu va putea să-l recunoască. 


Dumneavoastră ati ştiut că Sarada va deveni discipol cu mult înainte de 
naşterea sa. Este un bun exemplu de discipol destinat unui guru? 

Da, câteodată este posibil să vezi viitorul. E ca şi cum ai privi evenimentele 
derulându-se pe un ecran de cinema. Totuş,i viitorul nu este imuabil. El poate fi 
modificat prin meditaţie şi abandon. 


Siddhis 


Conform unei credințe răspândite, în special în India, un guru trebuie să aibă 
în mod necesar siddhis-uri (puteri psihice, telepatie, clar-vedere, etc) şi să nu ezite 
să se servească de ele. Dar Sri Lakshmana nu este de această părere: „un jnana 
yoghin nu va face niciodată în mod deliberat uz de siddhis-uri. Pentru ce ar face-o? 
Unde este eu-l care le-ar pune în mişcare. Pentru jnana yoghin singurul care există 
este Sinele, şi dacă anumite miracole se produc în jurul lui, el nu le va revendica. 
Problemele care sunt supuse unui jnana yoghin se înscriu în inimă şi suscită automat 
un răspuns. Jnana yoghinul nu îndeplineşte nimic. Totul se face automat .Mulţi 
oameni percep lumini şi viziuni în cursul meditaţiei lor. Câţiva obțin chiar siddhis-uri. 
Toate aceste fenomene sunt de domeniul mental şi nu au nimic de-a face cu Sinele 
sau realizarea. Numeroase miracole se produceau în prezenţa lui Ramana Maharishi 
dar niciodată nu le revendica şi nu făcea din ele demonstrații publice. Este posibil ca 
miracole să aibă loc spontan în prezența unui jnana yoghin sau chiar la distanță când 
încrederea discipolului este suficient de intensă. Dar jnana yoghinul nu face nimic 
pentru aceasta. El ştie că tot ce trebuie să îndeplinească este automat îndeplinit prin 
Sine. În consecință, el nu simte nici nevoia, nici dorința de a amuza cu siddhis-urile. 

Se spune în numite cărți că siddhis-urile se manifestă automat la cel care şi-a 
realizat Sinele şi că fac parte din destinul său. Jnana yoghinul nu are destin. Când 
spiritul dispare, ce devine destinul? Siddhis-urile se manifestă spontan în prezența 
unui jnania yoghin, dar când este întrebat dacă posedă siddhis-uri, el răspunde 
negativ. Cine face uz de siddhis-uri şi pentru cine ? Există doar unul fără doi. 
Siddhis-urile nu mă interesează oricât de minunate ar fi ele. Miracolele implică 
prezența mentalului, când acesta a dispărut nu mai există miracole. 


Este posibil să-ți cunoşti viețile trecute? 


Este un siddhi pe care îl obţii practicând intens concentrarea şi meditaţia, dar 
un asemenea efort nu serveşte la nimic căci nu aşa vom putea realiza Sinele. 

Facultatea de a vedea vieţile trecute se manifestă adesea spontan la un jnana 
yoghin ca de altfel şi multe alte puteri. De exemplu, el este capabil să vadă dintr-o 
singură privire dacă o anumită persoană îşi va realiza Sinele în această viaţă. Dar el 
nu va divulga decât rar această informaţie ca să nu creeze gelozii printre discipoli. 


Cum poate un jnana yoghin să evalueze potențialul spiritual al unei ființe? 

Corpul şi spiritul sunt formate din impresiile vieților trecute. Jnana yoghinul 
priveşte viaţa voastră trecută, vede în ce mod influenţează viaţa voastră actuală şi în 
ce măsură spiritul vostru este pur şi umil. Îi va fi atunci uşor să spună dacă sunteţi 
capabili sau nu să realizaţi Sinele. Văzând-o pe Sarada pentru prima oară, am 
recunoscut imediat maturitatea sa spirituală şi am ştiut că putea cu uşurinţă să 
realizeze Sinele. 


Ce credeţi despre spiritism şi channeling? 

Este foarte uşor să găseşti spirite dar foarte dificil să găseşti Sinele. Aceasta 
cere dragoste, devoțiune şi eforturi susţinute. 

Channeling-ul nu vă va permite să găsiţi Sinele. Spiritele nu sunt neapărat 
binevoitoare, ele au o cunoaştere imperfectă şi transmit informaţii deformate. Dacă 
acceptaţi ca aceste fantome sau spirite să vă îndeplinească dorinţele, va trebui în 
schimb să le serviţi. Câteva dintre ele sunt chiar periculoase şi vă vor face să plonjaţi 
în tamas. Aveţi încredere în Dumnezeu şi guru şi nu vă complaceţi în practica 
channeling-ului sau ocultismului: nu ar trebui să doriţi decât Sinele. 


lisus Christos 


Eu sunt creştin, m-aş putea eu concentra asupra numelui şi formei lui 
Christos? Am eu nevoie de un guru în viață pentru a mă ajuta în acest tip de 
meditatie? 

În acest moment Christos este Sinele omniprezent. Cum aţi putea voi să vă 
concentrați asupra ceva ce nu are nici formă, nici nume? A repeta numele lui 
Christos sau a-i vizualiza portretul vă va ajuta fără îndoială să vă concentrați dar nu 
astfel veţi realiza Sinele. Pentru aceasta aveţi nevoie de un guru viu. Odată mort, 
guru-l nu are nici nume, nici formă. El este Sinele, este pace şi beatitudine infinite. 
Dacă vă rugaţi lui Christos cu sinceritate, se poate să aveţi o viziune a formei sale. 
Dar nu este adevăratul Christos, este o simplă imagine creată de spiritul vostru. 

Sfântul Spirit este Sinele şi Sinele este cel care v-a ghidat până aici. Christos 
este Sinele, iar acum el nu mai are corp; el se găseşte în voi sub forma Sinelui vostru 
propriu. „Împărăţia cerurilor este în voi înşivă”, a spus el. El ştia acest lucru prin 
experienţă directă, ceea ce vroia să spună prin „Tatăl meu şi cu mine suntem unul” 
este că nu exista nici o distincţie între el şi Dumnezeu. Acest Dumnezeu este prezent 
acum în voi, sub forma propriului vostru Sine, dar nu-l veţi realiza niciodată fără 
prezenţa unui guru care vă va servi de ghid. 


Creştinii cred că moartea lui lisus pe cruce face din el un jnana yoghin unic. 


Se spune în Biblie că sângele său „a fost vărsat pentru a răscumpăra păcatele 
umanității”. Are aceasta un sens? 

Toţii jnana yoghinii nu sunt decât un singur şi acelaşi Sine, nu putem să-i 
diferenţiem referindu-ne la corpul lor. Crucificarea are un sens simbolic, crucea 
reprezintă corpul şi lisus mentalul. În momentul crucificării lisus, mentalul, moare şi 
face loc Sinelui glorios. Doar investigația interioară va putea să vă purifice, şi 
niciodată sângele unui jnana yoghin. 


Anumiți creştini cred că lisus era o ființă unică deoarece corpul său fizic chiar 
a fost resuscitat. După moartea sa el a petrecut cu discipolii săi, ei i-au atins forma 
fizică şi apoi L-au văzut urcându-se la cer. Pentru mulţi creştini aceasta dovedeşte că 
starea ultimă de realizare nu constă în a abandona corpul fizic şi mentalul şi a le da 
viață eternă în Sine. 

Jnana yoghinul nu este nici corp, nici mental şi ceea ce se întâmplă după 
moarte cu corpul nu este important. El poate să fie abandonat sau chiar să urce la 
cer. Pentru lisus destinul prevăzuse ascensiunea, aşa cum a fost cazul cu Tukaram. 

Arunachala 


Cum deja a fost menționat, Ramana Maharishi şi Sri Lakshmana considerau 
că Arunachala este Dumnezeu manifestat sub forma unui munte. Ramana Maharishi 
a declarat că acest munte era guru-l său şi că îşi realizase Sinele graţie puterii sale. 
Sri Lakshmana admite că asemenea unui jnana yoghin, acest munte iradiază energia 
Sinelui dar precizează că pentru cea mai mare parte a oamenilor este imposibil să se 
realizeze Sinele graţie acestei energii. 


X x 
* 


Sinele este pretutindeni; totuşi dvs spuneti ca şi Ramana Maharishi, că 
Arunachala este Sinele. În ce sens? 

Este un mare mister dar acest fapt nu poate fi negat. Putem spune că 
Arunachaleshvara (divinitatea tutelară a lui Arunachala), care nu este altul decât 
Sinele, a luat forma Arunachala-ei din compasiune pentru discipoli. La fel cum 
energia Sinelui poate fi transmisă prin corpul guru-lui, această energie este 
transmisă prin forma Arunachala-ei. A spune că Sinele este pretutindeni nu e chiar 
foarte exact, nu putem vorbi despre Sine referindu-ne la spatiu-timp pentru că el le 
transcende. 


Afirmaţi că Arunachaleshvara a luat forma Arunachala-ei. Asta înseamnă că o 
ființă realizată pe nume Arunachaleshvara a luat forma acestui munte? 

Nu, numai Sinele există. Arunachaleshvara nu este decât un sinonim al 
Sinelui. Acest munte constituie forma sa grosieră. Sub forma sa subtilă, el poate să 
se manifeste prin lumini sau viziuni. Atunci când Sarada îl văzu pe Shiva apărând 
într-un dans pe vârful muntelui, era vorba de fapt de forma subtilă a Arunachala-ei. 
Forma sa reală nu poate fi percepută; este Sinele. 

Ramana Maharishi povestea uneori că văzuse, în viziuni sau vise, oraşe şi 
oameni în interiorul Arunachala-ei. Când era întrebat dacă erau reale, el făcea un 
gest circular cu mâna şi spunea „a fel de reale ca tot ce există aici”. Este un răspuns 
de jnana yoghin. Pentru acesta, singura diferenţă dintre starea de veghe, somn şi 
viziuni era durata lor respectivă. Cât despre restul, ele toate sunt, în egală măsură, 
reale şi ireale. 


Ati spus că Arunachala este Sinele. Ramana Maharishi vorbea despre el ca 
despre guru-l său. Nu este un guru viu dar, totuşi, prin grația sa Ramana Maharishi 
şi-a realizat Sinele. 

Ramana Maharishi era unul dintre acele rare excepţii în care Sinele a fost 
realizat numai prin graţia guru-lui interior. Discipolii care nu sunt destul de avansati 
nu pot spera să ajungă la capăt fără ajutorul unui guru încarnat. 


19 


Energia care emană din Arunachala şi cea care emană dintr-un guru încarnat 
nu este aceeaşi? 

Da, este vorba despre aceeaşi energie, dar numai guru-l uman este capabil să 
o utilizeze pentru a aneantiza definitiv ego-ul. 


Atunci la ce bun să rămâi lângă Arunachala dacă nu îti poate da realizarea? 

A rămâne aici este foarte benefic. Energia care emană din Arunachala 
calmează şi purifică spiritul. A trăi aici şi a medita permite atingerea unor progrese 
importante. Prin graţia Arunachala-ei putem ajunge la ultima etapă a sadhana-ei care 
este starea de linişte interioară spontană, dar pentru a aneantiza ego-ul definitiv este 
nevoie de un guru uman. 


SADHANA 


Cultivați pacea şi liniştea interioară; când v-aţi stabilit în această stare 
Sinele se va revela din el-însuşi. Aceasta este învăţătura ultimă. 


XX x 
Efort şi graţie 


Pentru a obţine realizarea, efortul personal este foarte important, dar graţia 
este încă şi mai importantă. Spiritul poate să progreseze în direcţia Sinelui, dar nu-l 
poate atinge. Ramana Maharishi utiliza analogia cu soarele şi lumânarea. O 
lumânare care ar încerca să se apropie de soare se va fi topit cu mult înainte de a se 
apropia de acesta; dacă spiritul încearcă să se apropie de Sine, acesta îl va distruge. 

Spiritul nu poate să se auto-elimine fără graţia Sinelui. El este speriat de 
perspectiva de a muri şi nu va face nimic care să-i pună în pericol existenţa. E ca şi 
cum un hoţ s-ar pretinde poliţist pentru a participa la arestarea sa, în timp ce, în 
realitate, unica sa dorinţă este de a rămâne în libertate. Spiritul întreprinde o 
sadhana pentru o aşa-zisă dispariţie, dar, de îndată ce începe să pătrundă în Inimă, 
el este cuprins de teamă şi nu poate să se topească total în aceasta. Acest fenomen 
face parte din sistemul de auto-apărare a spiritului şi este imposibil să-l distrugem 
prin singurul efort personal. De aceea avem nevoie de graţia guru-lui. Dacă ne 
concentrăm asupra numelui şi a formei sale sau dacă încercăm să eliminăm 
gândurile, graţia guru-lui linişteşte spiritul şi îl ajută să depăşească această frică. 

Cea mai bună modalitate de a elimina gândurile este aceea de a ne concentra 
asupra noţiunii de eu. Este firul pe care sunt înşirate toate perlele tuturor gândurilor 
noastre şi, eliminându-l, toate gândurile adiacente sunt distruse dintr-odată. Aceasta 
permite Sinelui interior să atragă eu-l către sursa sa, Inima. Doar aici, discipolul 
poate să se desăvârşească prin el-însuşi. Fără graţia unui guru este imposibil să 
progreseze. 

Am practicat meditaţia toată viaţa mea, însă am impresia că nu am progresat 
prea mult. De fapt, în aceşti ultimi ani, cred chiar că am regresat. 

Este părerea mentalului dumneavoastră şi el nu este chiar atât de competent 
în această problemă. Doar guru-l şi nu discipolul poate judeca dacă s-a produs sau 
nu un progres spiritual. 


Mi se pare că nu am primit suficientă graţie pentru a face progrese 
semnificative. 

Dumneavoastră nu sunteţi conştient de graţia pe care o primiţi. Guru-l, 
Domnul care locuieşte în Inima fiecărui discipol, vede dacă simţiţi devoțiune şi vă 
urmăreşte paşii; el vă dăruieşte graţia în funcţie de efortul pe care îl depuneti. Doar el 
poate să vă aprecieze progresul; rolul vostru este acela de a furniza efortul necesar. 


Până unde permite efortul personal progresul spiritual? 

Dacă depuneţi suficiente eforturi guru-l interior vă va ajuta să progresaţi, dar 
este destul de dificil să realizaţi Sinele doar cu ajutorul guru-lui interior. A încerca să 
atingeti Sinele prin propriile voastre mijloace, este, dacă vreţi, ca şi cum a-ţi săpa un 
puț pentru a obţine apă. Cu un guru, puţul este deja săpat şi dumneavoastră puteţi 
scoate apă în orice moment doriţi. 


În ce constă adevăratul efort? 

Efortul trebuie să se îndrepte către eliminarea gândurilor. Când Domnul 
prezent în Inima voastră vede aceste eforturi, graţia lui începe să vă copleşească. 
Dacă perseveraţi, atunci Domnul vostru vă va acorda starea de linişte interioară 
spontană. Totuşi, amintiţi-vă că nu este vorba de starea ultimă: nu este decât 
preludiul realizării. Este, însă, indispensabil să ne stabilim în această stare pentru ca 
guru-l exterior să ne aneantizeze ego-ul. 


Fără graţie, deci, nu putem atinge desăvârşirea? 
Graţia este mai importantă decât efortul personal, dar acesta este, totuşi 
indispensabil pentru că el condiţionează acordarea graţiei. 


Temperanța 


Care sunt calităţile necesare pentru a realiza Sinele? 

Mai întâi, brahmacharya absolută. Dacă nu constată brahmacharya, spiritul 
caută în mod constant plăcerile lumii exterioare şi nu se va mai putea topi în Sine. 
Sinele nu are sex. Toate corpurile se compun din aceleaşi cinci elemente, care 
aparţin Pământului. Unde este sexul în cele cinci elemente? Renuntati, deci, la 
gândurile sexuale. 

Trebuie, de asemenea, să renunţaţi la prieteni, la familie şi la bogății, căci ele 
nu sunt altceva decât ataşamente. Oamenii bogaţi trăiesc în infernul creat de 
ataşamentele faţă de obiectele pe care le-au dobândit. Ei cred că au găsit fericirea 
pentru că pot cumpăra tot ce doresc. Dar aceasta nu are nimic de a face cu 
adevărata fericire, care este beatitudinea Sinelui. 

Pentru a realiza Sinele spiritul trebuie să se calmeze şi să fie foarte tăcut, golit 
de dorinţe şi de ataşamente. Când o dorinţă senzorială este satisfăcută, spiritul 
plonjează pentru o clipă în Sine şi se bucură de o mică parcelă din beatitudinea 

Sinelui. El crede că această bucurie vine din exterior şi că se datorează satisfacerii 
unei dorinţe, dar, în realitate, sentimentele de bucurie şi fericire vin direct de la Sine; 
de aceea ar trebui să renunţaţi la plăcerile simţurilor. Nu pierdeţi timpul cu acest gen 
de activităţi: ele vă împiedică să accedeţi la Sine. 

A mânca, a dormi, a vorbi moderat toate acestea favorizează progresul 
spiritual. Dacă absorbim foarte multă sau, dimpotrivă, foarte puţină mâncare, 
simţurile se răscoală iar spiritului îi va fi imposibil să le stăpânească. Buddha s-a 
alăturat într-o zi unui grup de sannyasis care nu mâncau deloc şi i-a imitat o perioadă 
de timp, dar când a devenit prea slăbit pentru a mai putea medita, el a reînceput să 
mănânce. În toate lucrurile trebuie să împrumutăm calea de mijloc, să evităm 
extremele, privaţiunile excesive, dar şi satisfacerea neînfrânată. 

Mulţi discipoli se supun unor posturi prelungite, dar asemenea austerităţi nu 
sunt necesare progresului spiritual. Unicul post care este într-adevăr indispensabil 
este cel mental. Privând spiritul de toate gândurile, celelalte metode devin superflue. 


Cum să controlăm somnul? 

A controla somnul înseamnă să nu dormim mai mult decât este necesar 
pentru a menţine corpul într-o sănătate perfectă, acest timp variind în funcţie de 
individ. Dacă adormim în timpul meditaţiei înseamnă că nu medităm cu suficientă 
intensitate. Există un nivel critic al efortului care permite, dacă este atins, să avem 
destulă energie pentru a rămâne treaz şi să medităm intens, chiar dacă corpul şi 
spiritul sunt obosite. Dacă putem menţine acest nivel de intensitate toată ziua, atunci 
timpul acordat somnului nu mai are o mare importanţă, deoarece curentul meditativ 
continuă şi în timpul somnului. 


Mantra şi yoga 


Spuneți adesea că investigația interioară nu este potrivită decât unei minorități 
a oamenilor şi că, pentru cea mai mare parte a lor, este preferabila practica de japa 
sau pranayama. Ar trebui să continui practica japa sau să abordez calea 
investigației interioare? 

În general, este preferabil să începem prin japa, pranayama, devoțiune sau 
abandonul fără rezerve unui guru. În cazul dumneavoastră, este mai bine să faceţi 
japa. Cine realizează japa? Mentalul. În cele din urmă trebuie să ajungem la 
întrebarea „Cine sunt eu?” şi să descoperim esenţa spiritului: astfel vom realiza 
Sinele. În ultimele etape ale sadhana-ei trebuie să optăm fie pentru investigația 
interioară fie pentru abandon. 


Mantra închide în ea o putere specifică sau este un suport pentru 
concentrare? 

Mantra dăruită de guru posedă o energie particulară. Când vă cheamă pe 
nume, dumneavoastră reacţionaţi. Sinele reacţionează şi el la numele care îi este 
dat. în acelaşi mod, pentru a obţine un răspuns din partea Sinelui este suficient să-i 
atribuiţi un nume şi să-l repetaţi cu dragoste şi devoțiune. 


Am auzit spunându-se că pentru a mări puterea mantra-ei trebuie repetată 
după anumite ritmuri sau pe anumite melodii. Este adevărat? Trebuie să cântăm 

mantra într-un anumit mod sau este suficient să o repetăm într-o manieră mai mult 
sau mai puțin mecanică? 

Intonaţia sau accentuare contează mai puţin; este mult mai important să fi 
perfect concentrat şi să simţi devoțiune faţă de numele care este repetat. 


Toate cărțile tradiționale yoghine şi tantrice spun că energia Kundalini se ridică 
de la baza coloanei vertebrale (muladhara chakra) până în creştetul capului 
(sahashrara) şi că în acel moment se produce realizarea. 

Tradiţia despre Kundalini nu corespunde nivelului cel mai elevat, căci ea nu 
învaţă că spiritul trebui să se întoarcă în Inimă pentru a se produce realizarea ultimă. 
Ascensiunea lui Kundalini până în sahashrara permite obţinerea sidadhis-urilor dar nu 
realizarea. Este o activitate mentală care nu permite nici transcenderea nici 
aneantizarea spiritului. Pentru ca realizarea să survină, spiritul trebuie să se întoarcă 
în Inimă şi să fie aneantizat acolo de către Sine. Ascensiunea lui kundalini, obţinută 
prin practici yoghine, nu conduce la realizare, chiar dacă kunaalini atinge sahashrara. 
Doar spiritul poate duce la îndeplinire această operaţie, căci el trebuie să fie 
aneantizat pentru a se produce realizarea. El se deplasează dinspre inimă către 
creier printr-un canal numit amrita nadi, apoi se întoarce în Inimă în timpul somnului 
sau a unei meditații profunde. Spiritul care se mişcă în interiorul acestui canal 
reprezintă adevărata Kundalini. 

După realizare, amrita nadi şi centrul Inimii nu mai au nici o importanţă, 
deoarece Jnana yoghinul ştie deja că el este Sinele omniprezent. 


Calea iubirii şi a abandonului 


Dumnezeu nu este în afara voastră, el rămâne în voi sub forma propriului 
vostru Sine. Sinele transcende timpul, naşterea şi moartea. El este pacea şi 
beatitudinea eterne. Putem obţine această pace şi beatitudine fie cu ajutorul 
interogaţiei „Cine sunt eu?”, fie abandonându-ne complet lui Dumnezeu sau guru-lui. 
În realitate, vichara (investigatia interioară) şi abandonul nu sunt două abordări 
separate. Vichara stimulează devoţiunea iar abandonul incită la practicarea 
investigaţiei interioare. Cele două metode permit obţinerea liniştii interioare, 
eliminarea gândurilor şi suscită graţia Sinelui, care este guru-l interior. 

Adevărata devoțiune constă în a-l iubi pe Dumnezeu sau pe guru. A te gândi 
în mod continuu la el îndepărtând orice alt gând este ceea ce jnana yoghinul 
numeşte abandon. În final, eu-l trebuie să se topească în această dragoste pentru 
guru. 


Concentrarea asupra numelui şi formei guru-lui este ea o bună metodă pe 
calea iubirii şi a abandonului? Această practică este suficientă sau trebuie să mai 
adăugăm şi alte practici pentru a intensifica devoţiunea? 

Concentrarea asupra numelui şi formei guru-lui nu este o practică pentru 
debutanţi. Dacă este efectuată cu dragoste şi devotament şi dacă forma poate fi 
percepută în permanenţă, fără ca nici un alt gând să se manifeste, atunci ea poate 
conduce chiar la realizare. Înainte ca Sarada să-şi fi realizat Sinele, am încercat să o 
fac să adopte investigația interioară, dar aceasta nu-i plăcea. Ea se gândea la mine 
în permanenţă şi nu vroia să facă altceva. Urmând această metodă ea a realizat 
Sinele la capătul a trei ani. 

A te abandona total guru-lui în Inimă înseamnă a renunţa la căutarea 
plăcerilor exterioare şi a renunţa la sine însuţi. Nu mai pierdeţi timpul cu discuţii sau 
gândindu-vă la altceva în afară de Sine. Viaţa este atât de scurtă şi drumul atât de 
lung. Gândiţi-vă în mod continuu la Dumnezeu, la guru, la Sine şi veţi progresa rapid. 
Guru-l vă va ajuta. lubiţi-L numai pe Dumnezeu şi păstraţi-i numele şi forma în spiritul 
vostru. 

Pentru a linişti spiritul şi pentru a-l interioriza trebuie să găsiţi un guru şi să vă 
abandonaţi lui fără rezervă. Saradamma mi s-a abandonat fără rezervă şi de aceea 
ea a realizat Sinele atât de repede. Guru poate să vadă imediat în ce măsură 
discipolul i s-a abandonat. Nu-i putem ascunde nimic, pentru că faţa noastră reflectă 
spiritul. Corpul, în realitate, este spirit „solidificat”. Privindu-l, guru-l poate vedea toate 
defectele voastre, toate problemele şi eforturile pe care le depuneti pentru a le 
elimina. 


Este bine să dorim dragostea guru-lui nostru? 
Trebuie să iubim dezinteresat, fără nici o motivaţie particulară. 


Deci, nu trebuie să dorim nici dragostea nici grația maestrului? 

Dragostea guru-lui este automat acordată celui care îl iubeşte cu adevărat. 
Maestrul se poate arăta indiferent faţă de un nou venit, el poate chiar să-l facă să 
creadă că nu este interesat de el. Aceasta este modalitatea de a-i testa iubirea. 
Discipolul trebuie să dovedească că îl iubeşte pe guru chiar dacă acesta îl ignoră. 
Dacă maestrul i-ar arăta dragostea sa prea devreme discipolul ar putea avea 
tendinţa să-şi diminueze eforturile. Guru-l îl supune în mod frecvent pe discipol la 
probe pentru a-l determina să crească spiritual. Când discipolul îşi iubeşte într-atât 
guru-l încât nu se mai gândeşte decât la el, acesta nu-şi mai poate disimula 
dragostea pentru discipol, chiar dacă îl va supune în continuare la diferite probe. 

Probele maestrului se prezintă sub diferite forme. De exemplu, el poate să 
simuleze că iubeşte un alt discipol mai mult decât pe altul, pentru a vedea dacă îi 
provoacă acestuia accese de mânie sau de gelozie; sau poate să fie mânios pe 
discipol sau chiar să îl alunge. Discipolul nu trebuie să se lase perturbat de aceste 
probe, dragostea sa nu trebuie să se diminueze. Dacă devine mânios sau îl 
părăseşte pe maestru înseamnă că nu a reuşit să depăşească proba. 


Investigația interioară 


Aşezaţi-vă timp de jumătate de oră şi întrebaţi-vă: „Care este sursa acestui 
eu?” Dacă spiritul continuă să fie asaltat de gânduri, meditaţia formală nu serveşte la 
nimic. Gândirea este sinonimă cu suferinţa. În absenţa gândurilor beatitudinea se 
manifestă automat. 

Atât timp cât nu putem furniza un răspuns satisfăcător la întrebarea "Cine sunt 
eu?” nu ar trebui să pretindem că îl cunoaştem pe Dumnezeu sau adevărul. 
Învățătura ultimă a tuturor religiilor ar trebui să fie: „Cunoaşte-te pe tine însuţi”. Când 
căutăm să descoperim esenţa lui eu punându-ne întrebarea „Cine sunt eu ?”, eu-l 
(spiritul) dispare în Inimă şi experimentează beatitudinea Sinelui. Această căutare ia 
sfârşit la moartea eu-lui individual, după care rămâne singur Sinele. Sinele nu este 
nici hindus nici creştin sau budist, deoarece nu are nici nume nici formă nici religie. 

Această cale a investigaţiei interioare a fost predată de către Bhagavan Sri 
Ramana. Experienţa directă a sinelui i-a revelat că eu-l trebuie să se întoarcă în 
Inimă şi apoi să dispară. El mai ştia că investigația interioară era singura metodă 
care conducea direct la această realizare. În realitate, nu el a fost cel care a inventat- 
o. Este chiar metoda pe care înțeleptul Vashishtha i-a dăruit-o lui Rama în Yoga 
Vashishtha, dar ea a căzut în uitare. Ramana Maharishi nu a făcut altceva decât să 
preia această tehnică foarte veche. 

Acest adevăr este foarte simplu: când eu-l individual moare în Inimă mai 
rămâne doar Sinele, unul fără doi. Acest Sine este adevărul, acest Sine este 
Dumnezeu. Ce poate fi mai simplu? Dar oamenii nu iubesc ceea ce este simplu; lor 
le trebuie lucruri complicate pentru a avea plăcerea argumentaţiei sau a certei. 


Eu sunt practicant al investigației interioare. Îmi pun întrebarea "Cine sunt 
eu?” şi, la un anumit moment, îmi dau seama că nu sunt mental. Resimt atunci o 
senzație de vid. Cum pot face să trec dincolo de aceasta? 

Cine declară că nu este mental şi că a experimentat o stare de vid? Este 
spiritul vostru. Toate experienţele voastre, inclusiv cea a vidului, ca şi toate întrebările 
voastre ţin de domeniul mentalului. A declara că nu sunteţi mental este o activitate 
mentală. Pentru a depăşi spiritul cu ajutorul investigaţiei interioare nu trebuie să ne 
oprim la experienţele şi judecăţile spiritului. Trebuie să urmărim până la capăt 
cercetarea „Cine sunt eu?” Întrebaţi-vă: „Cine face experienţa vidului?”, „Cine 
gândeşte că nu este spirit ?” Urmăriţi sincer această căutare interogându-vă asupra 
gândurilor încă din momentul naşterii lor. Eu-I va sfârşi prin a se întoarce la sursa sa 
şi se va bucura de beatitudinea Sinelui. Nu vă mulţumiţi cu experienţe sau cu 
răspunsuri la întrebarea „Cine sunt eu?” Toate acestea ţin încă de domeniul mental. 

Gândul principal este eu-/. Elia naştere în Inimă şi într-o fractiune de secundă 
ajunge în creier, se identifică cu corpul şi cu simţurile, apoi percepe lumea care-l 
înconjoară ca pe o realitate. Întrebaţi-vă: „Cine sunt eu?” Dacă veţi ajunge să 
eliminaţi toate gândurile şi să sesizati acest eu, gândul originar, acesta se va întoarce 
la sursa sa şi se identifică cu Sinele; atunci vor domni în voi pacea şi beatitudinea 
eterne. 


Aş putea medita asupra formei lui Ramana Maharishi? 

Dacă urmaţi cu sinceritate această căutare a lui eu atunci este inutil să 
meditezi asupra formei lui Ramana Maharishi. Investigația interioară este cel mai 
scurt drum către realizare. Punându-ţi întrebarea „Cine sunt eu?” înseamnă să cauţi 
sursa spiritului, să descoperi de unde emană eu-l/. Când un discipol avansat devine 
conştient de eu, acesta va regăsi centrul Inimii, în partea dreaptă a pieptului, şi va 
sfârşi prin a se topi în ea. Aceasta este realizarea. 


Practicând investigația interioară, din momentul în care spiritul este 
concentrat, devin conştient de gânduri şi încerc să le găsesc sursa. Îmi dau seama 
că există un eu sunt, o stare prezentă şi înainte şi după ce sunt traversat de gânduri. 
Încerc atunci să mă fixez asupra acestui sentiment de a fi şi, când un gând se 
manifestă mă străduiesc să îmi duc spiritul către acest eu sunt. Este bine ceea ce 
fac? Ce mai trebuie făcut pentru a progresa? 

Nu este uşor de atins această stare de a fi despre care vorbiţi dumneavoastră. 
A fi înseamnă eu sunt, iar eu sunt înseamnă Sinele. Când spiritul este calm, eu-l 
poate, într-o oarecare măsură să guste din beatitudinea Sinelui. Dar a cunoaşte 
starea de a fi este necesar ca eu-l să dispară complet în Inimă. Nu credeţi că a simţi 

pacea sau beatitudinea constituie experienţa lui eu sunt , a Sinelui. Pentru a începe 
trebuie să încercaţi să obţineţi liniştea mentală, să faceţi gândurile să tacă. 

În investigatia interioară trebuie să cucerim eu-l îndepărtând orice alt gând. 
Dacă se interferează alte gânduri, formulaţi întrebarea: „Cui se adresează aceste 
gânduri?” Când vi se va impune răspunsul: „Mie”, întrebaţi-vă atunci cine este acest 
eu care este sediul gândurilor sau întrebaţi-vă, mai bine, „De unde vine acest eu?”. 
Dacă eliminaţi astfel toate gândurile, eu-l va plonja în el însuşi şi va cunoaşte 
beatitudinea Sinelui. Acest eu, care este spiritul, trebuie să dispară. Spiritul nu va 
pune capăt propriei sale existenţe, de aceea este necesară graţia guru-lui, care este, 
în acest caz, esenţială. Moartea spiritului reprezintă realizarea. 


Ce este eu-l? 

Este gândul original care vine din Inimă înainte de toate. El se identifică cu 
corpul şi vă face să credeţi că sunteţi o persoană separată, având un spirit şi un 
corp. Când eu-l se întoarce la sursa sa, Inima, şi dispare, toate temerile dispar odată 
cu el. Cufundarea eu-lui în Inimă este ceva foarte dificil. Singurii care ajung acolo 
sunt discipolii avansați sau cei care au practicat îndelung meditaţia. Pentru debutanţi 
este mai indicat să mediteze asupra numelui şi formei lui Dumnezeu sau asupra 
guru-lui. Atunci, prin această metodă, ei îşi vor fi stabilizat spiritul lor, practica 
investigaţiei interioare le va părea mult mai uşoară. 


Cum se aduce eu-l la sursa sa? 

Întrebaţi-vă „Cine sunt eu?”. Aruncaţi-vă în interiorul vostru şi căutaţi acest eu 
care este sursa tuturor problemelor voastre. Apoi veţi cunoaşte beatitudinea Sinelui. 
Această întrebare consistă în căutarea noţiunii de eu. Dacă vă este dificil, fixaţi-vă 
atenţia asupra numelui şi formei unei fiinţe realizate: sau, mai bine, urmăriţi să 
eliminaţi gândurile. Dacă reuşiţi într-un caz sau altul, graţia Sinelui vă va susţine şi 
conduce spre scop. 


Scopul şi Sinele 


Credinţa că Sinele poate fi cunoscut prin intermediul mentalului este o pură 
iluzie. Conştiinţa focalizată asupra gândurilor şi identificată cu ele devine mental şi 
uită Sinele. Dar Sinele este omniprezent; nu se pune problema de a-l realiza. Nu 
poate fi nici aşteptat, nici obţinut deoarece eşti deja Sinele, chiar în acea clipă. Se 
spune uneori că mentalul împiedică priza de conştiinţă asupra Sinelui, dar dacă vă 
interiorizaţi pentru a descoperi sursa acelui spirit, el dispare deoarece nu are o 
existenţă proprie. Singur există numai Sinele, şi pentru cel care ştie, nu există nici 
naştere, nici moarte, nici spirit, nici timp, nici iluminare. Acesta este ultimul adevăr. 

Gândul „Voi realiza Sinele chiar în această viaţă” este un obstacol în calea 
realizării. Voi înşişi sunteţi Sinele chiar în acea clipă. Imaginaţi-vă că descoperirea 
Sinelui într-un moment mai mult sau mai puţin apropiat este o activitate mentală care 
vă deturnează atenţia de la meditaţia asupra Sinelui. Rămâneţi centraţi în Sine în 
fiecare clipă şi nu vă preocupaţi de nimic altceva. 

Dacă vă puneţi întrebarea „Cum voi realiza Sinele?” daţi mentalului un 
substitut al realităţii. Dacă este privat de gânduri, el va sfârşi prin a dispare. 
Investigarea interioară şi abandonul de sine nu sunt decât tehnici ce duc la pace şi 

linişte interioare. Învățătura ultimă este deci: „Cultivaţi calmul şi tăcerea interioare; 
când vă veţi stabili în aceste stări, Sinele se va revela.” 

Starea de tăcere interioară spontană este foarte dificilă de atins. În 
autobiografia sa, Mahatma Gandhi spune aceasta i-a necesitat 40 de ani de eforturi 
neîncetate. Discipolii care au norocul de a fi în compania unui jnana yoghin vor 
ajunge să stăpânească spiritul lor mai uşor, dar aceasta le va necesita un efort 
considerabil. 


Spuneți că spiritul nu există. Cum poate un lucru care nu există să fie sursa 
atâtor probleme şi să ne împiedice să devenim conştienţi de Sine? 

Este genul de întrebări care vă împiedică să deveniți conştient de Sine. Jnana 
yoghinul ştie că spiritul nu există; dar nu veţi descoperi această stare de conştiinţă 
torturându-vă cu acest gen de întrebări. 


Dacă eu sunt Sinele în acest moment, ce mă împiedică să fiu conştient de 
aceasta? 
Gândurile şi dorinţele dumneavoastră. 


Pentru a elimina dorințele, trebuie să începem să le satisfacem plenar, până la 
satietate. Dacă nu, nu facem altceva decât să le refulăm. 

Spiritul este comparabil unui foc care aţâţă dorinţele şi gândurile. Dacă 
încetăm să-l alimentăm, acest foc va sfârşi prin a se stinge. A satisface dorinţele în 
speranţa de a le transcende ar însemna să încerci să stingi un foc stropindu-l cu 
petrol. 


A vrea să-ţi elimini gândurile nu este o dorință?. Situaţia pare fără ieşire: ori 
suntem conduşi de gânduri şi dorințe, ori obsedati de dorința de a ne debarasa de 
ele. Ce trebuie să facem? 

Aceste îndoieli vin din spirit şi el este cel care vă împiedică să vă realizaţi 
Sinele. Răspunsurile la aceste întrebări sunt de domeniul mentalului şi nasc alte 
întrebări. Acest joc de întrebări-răspuns poate să continue la infinit. Singura 
modalitate de a ieşi din acest hăţiş este aceea de a nu mai acorda atenţie spiritului şi 
de a ne întoarce către Sine. Nu vă gândiţi la dorinţe şi nici la modalitatea de a vă 
debarasa de ele. Cultivaţi calmul şi tăcerea, astfel, întrebările şi dorinţele vor 
dispărea. 

Există numeroase lucrări despre meditaţie şi Vedanta, dar lectura lor nu va 
face altceva decât să vă multiplice gândurile în loc să le elimine. Este mai bine să 
căutaţi compania unui jnana yoghin. Graţia care emană din el linişteşte automat 
spiritul celor care-l înconjoară. 


De ce este neapărat necesar ca spiritul să dispară? 

Este singurul mod de a realiza Sinele. Mulţi oameni ajung la o stare de 
perfectă egalitate, dar nu este, încă, decât o etapă. Alţii declară că realizarea constă 
în a-L vedea pe Dumnezeu în toate lucrurile. Dar, pentru aceasta, prezenţa unui eu 
este necesară şi, atât timp cât există acest eu, spiritul continuă să existe şi el. Jnana 
yoghinul nu vede nimic pentru că în el văzătorul este mort. În Sine, văzul nu există. 
Nu există decât a fi, când spiritul este nemişcat putem atinge un stadiu în care lumea 
întreagă este percepută ca o manifestare a Sinelui; dar când dispare, nu mai este 
nimeni de văzut şi nici o lume care poate fi văzută. 

Pentru cel care posedă un spirit, pământul, cerul şi stelele au o existenţă şi 
pot fie percepute. Lumea obiectelor, a formelor, a numelor nu este altceva decât 
spirit. Când acesta încetează să mai existe, acest univers dispare odată cu el şi nu 
mai rămâne decât Sinele. A vedea prezenţa Sinelui în toate lucrurile aparţine tot 
mentalului. Dacă nu există spirit nu există nici lume. Dacă iei o frânghie drept un 
şarpe, vei vedea un şarpe şi nu o frânghie. Dacă vezi frânghia, nu poţi vedea 
şarpele. Tot astfel şi cu lumea: dacă vezi lumea, nu poţi vedea Sinele, iar dacă vezi 
Sinele lumea nu mai există. Totul este Sine omnipenetrant: deci lumea nu este 
separată de el. 


Oare nu totul este predestinat? Ramana Maharishi spunea adesea că cea mai 
mică acţiune este determinată la naştere şi că singura noastră libertate este cea de a 
deveni conştienţi că nu suntem cel care acţionează prin intermediul corpului. 

Aceasta este adevărat dacă vă identificaţi cu spiritul exteriorizat. Destinul nu ia 
în calcul decât spiritul exteriorizat. Când începeţi să meditaţi şi să încercaţi să 
aduceţi spiritul mai aproape de sursa sa, vă transcendeţi puţin câte puţin destinul. 
Spiritul exteriorizat nu este condus de destin. Cu cât ne interiorizăm mai mult cu atât 
transcendem mai mult destinul. 


Samadhi şi realizarea 


Există mai multe tipuri de samadhi: se disting în general trei tipuri. Savikalpa 
samadhi, de un nivel inferior, nu este decât un stadiu avansat de concentrare în care 
spiritul poate rămâne fixat asupra unui singur obiect lungi perioade de timp, dar 
această stare ia sfârşit din momentul în care te laşi antrenat de alte gânduri. Starea 
în care nu mai ai nici un gând poate şi ea calificată drept samadhi. Dacă ajungem să 
eliminăm gândurile un timp suficient de lung, spiritul va dispărea automat în Sine, şi 
ne vom bucura atunci de beatitudinea Sinelui. Dar subzistă un eu care gustă această 
fericire şi deci nu este adevărată experienţa Sinelui. Aceasta se produce atunci când 
spiritul este aneantizat. De această dată nu mai există subiect gânditor, ci Sine. 

Al doilea nivel este numit kevala nirvikalpa samadhi. În această stare eu-l 
dispare provizoriu şi face loc adevăratei experienţe a sinelui. Această stare nefiind 
decât provizorie, nu este vorba deci de realizarea Sinelui. Eu-l este susceptibil să 
reapară în orice moment şi să ne întoarcem la conştiinţa obişnuită. 

Atât timp cât burduful este scufundat în puț, apa pe care el o conţine şi cea 
care îl înconjoară formează un tot. Dar când tras de coardă burduful urcă la 
suprafaţă, el se separă împreună cu conţinutul său de apa puţului. Astfel spiritul 
poate să se cufunde în Sine dar când ajunge la suprafaţă va fi iar în compania eu-lui 
individual şi al simțului separaţiei. În kevala nirvikalpa samadhi toate organele de 
simţ încetează să mai funcţioneze, îţi este imposibil să mai gândeşti sau să actionezi. 
Este starea de yoga, şi nu cea de jnana, pentru că spiritul nu a fost definitiv eliminat. 
Yoghinul poate petrece ani de zile în această stare, dar atâta timp cât spiritul nu este 
definitiv aneantizat, nu putem vorbi de realizare. 

Starea ultimă este sahaja nirvikalpa samadhi în care spiritul, eu-l este definitiv 
anihilat. Este starea unui jnana yoghin. În starea de sahaja simţurile şi corpul 
funcţionează normal, astfel încât jnana yoghinul poate trăi şi munci în lume aparent 
ca un om obişnuit. Oamenilor le este foarte greu să creadă că Sarada este o jnana, 
căci ea îşi petrece cea mai mare parte a timpului jucându-se, dar aceasta nu este 
decât o faţadă; în realitate este o jnana, definitiv stabilită în starea de sahaja, şi, 
oricât de incredibil ar părea, ea se găseşte în aceeaşi stare interioară ca şi Ramana 

Maharishi. Starea de transă din nirvikalpa samadhi este o experienţă curentă la 
yoghini, dar starea de sahaja este întâlnită foarte rar. 


PARTEA A DOUA - Mathru Sri Sarada 


„O felicit pe fiica mea preferată, Mathru Sri Sarada, care în prezenţa mea, la 
18 decembrie 1978, şi-a realizat Sinele suprem. Pământul este tronul său, cerul 
acoperiş şi stelele lumină. De fapt, întregul univers este tronul său”. 
Sri Lakshmana Swami 


„Sri Lakshmana Bhagavan, sunteţi Dumnezeul meu încarnat. O, Tată al meu 
divin, mă prosternez înaintea ta, căci prin graţia ta spiritul meu a dispărut şi eu sunt 
acum Sinele omniprezent.” 

Mathru Sri Sarada 


Biografie 
Intâlnirea cu guru-l 


La Gudur, Lakshmana avea un coleg de clasă un brahman pe nume 
Ramanadham. Ei se întâlneau uneori pentru a face pranayama în locul în care Sri 
Lakshmana avusese prima sa experienţă a Sinelui. La sfârşitul şcolii, drumurile lor se 
despărţiră pentru o perioadă de timp. Lakshmana se dusese la Arunachala, ca să fie 
în preajma lui Ramana Maharishi, în timp ce Ramanadham se lansă în afaceri. În 
1949, acesta din urmă se căsători cu o fată pe nume Bhanumathi şi se instală la 
Gudur. Amândoi erau devotați lui Sri Ramakrishna, sfântul din Bengal din secolul 
XIX. În 1959, cu puţin timp înaintea naşterii celei de a doua fiice, Bhanumanthi avu 
un vis în care Sarada, soţia lui Sri Ramakrishna venea să o vadă şi se aşeza pe 
patul său, fapt pentru care ei o botezară pe fiica lor, Sarada. 

După o copilărie dificilă, marcată de numeroase boli, Sarada a fost trimisă la 
şcoală. Ea nu manifesta nici un interes pentru şcoală şi prinsese obiceiul de a lipsi de 
la ore. Nu era atrasă de religie, dar avea o curiozitate de natură ascetică. Hrana o 
lăsa indiferentă, nu-i plăceau hainele frumoase şi prefera să le modifice pe cele vechi 
decât să îşi cumpere altele noi. Cu chipul său închis şi obiceiurile sărăcăcioase era 
confundată, deseori, cu servitoarea casei, ceea de, din partea ei, nu o deranja. Avea 
un caracter dificil şi se certa deseori cu fraţii şi surorile ei. Odată, însă, cu înaintarea 
în vârstă se afirma şi caracterul ei generos: uneori oferea săracilor banii săi de 
buzunar şi hrana sa. 

Când Ramanadham află că fostul său coleg de şcoală devenise mare yoghin 
şi se întorsese la Gudur avu deosebita plăcere de a-l revedea. El se alătură miilor de 
persoane care veneau pentru darshan-ul anual de Shivaratri. În 1973, când Sri 

Lakshmana puse capăt lungii sale perioade de retragere şi oferea darshan-uri 
săptămânal, părinţii Saradei începură să-l viziteze regulat şi deveniră discipoli 
fervenţi. 

În februarie 1974, în ziua de Shivaratri, Sarada a mers împreună cu familia sa 
pentru darshan-ul anual. Sri Lakshmana îi făcu o impresie bună. Îl asemăna cu 
Dumnezeu în formă umană, dar, în acelaşi timp i se făcu frică pentru că simţea că îi 
poate citi toate gândurile. Mai avea impresia că, asemenea înţelepţilor din mitologia 
hindusă, acesta avea puterea de a o transforma în cenuşă dintr-o singură privire. Ea 
reveni la ashram într-o duminică de aprilie pentru darshan-ul săptămânal. De la 
prima sa vizită ea se simţise atrasă de Sri Lakshmana şi jurase că va veni să-l vadă 
în fiecare săptămână dacă reuşea să treacă de examenele şcolare. 

Pe timpul examenelor, ea repeta continuu numele lui Lakshmana şi atunci 
avea impresia că nu ea era ce care susţinea examenul, ci Lakshmana însuşi. 
Rezultatele afişate în ziua de Mahanirvana a lui Ramana Maharishi arătau că Sarada 
reuşise la examene. Ea îşi tinu promisiunea şi, începând cu acea dată, a mers în 
fiecare duminică pentru darshan-ul lui Sri Lakshmana. Ea credea că acesta nu a 
remarcat-o cu adevărat decât după câteva săptămâni, căci de atunci, ori de câte ori 
el o privea îi adresa un zâmbet iar în nopţile de după darshan Sri Lakshmana îi 
apărea în vis. 

În curând Sarada vru să practice meditaţia cu numele şi forma guru-lui. Ea 
ezita mereu între Sri Ramana şi Sri Lakshmana. După câteva încercări îi apăru forma 
lui Sri Lakshmana în mijlocul unei lumini strălucitoare. În urma acestei experienţe 
edificatoare ea se hotărî să mediteze asupra formei lui Lakshmana şi să îl ia drept 
guru. 

În timpul orelor de şcoală, ea repeta mental japa „Hare Lakshmana” sau îi 
scria numele pe caietele sale. Se pierdea în reverii în care se imagina jucându-se şi 
distrându-se în compania guru-lui său. Profesorii săi au descoperit motivul 
comportamentului ei, dar, în loc să o pedepsească, au simpatizat-o. Ei considerau 
devoţiunea faţă de Dumnezeu drept un motiv foarte bun pentru a nu munci, păstrând 
pedepsele pentru leneşii simpli. 

lată câteva întâmplări care au întărit devoţiunea Saradei pentru Sri 
Lakshmana: 

Clopotul şcolii suna la 9:30 fix iar cei care întârziau trebuia fie să plătească o 
amendă, fie să tundă iarba timp de trei ore în plin soare, pe terenul şcolii. Într-o 
dimineaţă, Sarada întârzie prea mult acasă şi, dându-şi seama că era deja 9:45, îşi 
luă în grabă cărţile şi alergă pe străzile Gudurului repetând „Hare Lakshmana” în 
speranţa că guru-l său ar putea opri timpul. De fapt, ceea ce s-a întâmplat a depăşit 
toate aşteptările Saradei pentru că, ajungând la şcoală văzu că ceasul arăta 9:30, 
dar clopotul nu sunase încă. Se dovedi, în cele din urmă, că ceasul era cu 20 cu 
minute în urmă. Sarada mai spune că acest fenomen nu s-a mai repetat cât timp a 
mai fost elevă. 

În altă zi, pe când aprindea un foc, un cărbune încins căzu între hainele sale. 
Fără a încerca să-l ia de acolo, ea strigă „Hare Lakshmana!”, „Hare Lakshmana!” iar 
cărbunele sări miraculos dintre haine şi căzu în foc. Îşi ridică hainele pentru a se uita 
la pielea sa, dar, spre uimirea sa, nu avea nici o urmă de arsură. 

Într-o altă zi, Sarada contractă o febră puternică. Părinţii săi nu o luară în 
serios la început, dar nu aflaseră că o elevă, prietenă a Saradei, murise în urma unei 
astfel de febre. Sarada, care suferea intens, începu să repete numele lui Sri 
Lakshmana rapid şi cu voce tare. După ceva timp, văzu în depărtare, de la balconul 
său, o siluetă îmbrăcată în alb care mergea pe drumul spre Nellore. Silueta se opri în 

faţa casei sale şi privi în direcţia sa, cu braţele încrucişate pe piept. Sarada avu 
atunci certitudinea că acea siluetă era Sri Lakshmana. Deîndată începu să se simtă 
mai bine: transpiră abundent şi îi scăzu febra. În acea seară începu chiar să 
mănânce şi a doua zi se întoarse la şcoală. Febra îi dispăruse cu totul iar Sarada ştia 
că prin intermediul acestei viziuni ea primise o binecuvântare specială. 


XX x 


În urma unei dispute banale cu sora sa, Sarada se simţi din ce în ce mai 
acaparată de viaţa obişnuită şi resimti nevoia imperioasă de a se detaşa de ea. În 
acest sens ea îi scrise lui Sri Lakshmana: 

„Sri Lakshmana, nu există nici o bucurie în această lume. Nu trebuie să mă 
ataşez de nimic. Bhagavan, tu eşti singurul meu refugiu, singurul meu sprijin. Mă 
abandonez ţie. Tu îmi eşti şi mamă, şi tată şi guru; fără tine eu nu sunt nimic. Îţi 
dăruiesc ţie viaţa mea, căci tu eşti singurul care mă iubeşte aici”. 

Sri Lakshmana fu impresionat de această scrisoare şi-i spuse mamei ei că 
acest sentiment de detaşare era excelent. În martie 1975, Sarada îl întrebă pe 
Lakshmana dacă poate să rămână permanent la ashram, căci singura ei dorinţă era 
să trăiască în preajma lui. Acesta îi spuse că era binevenită. Ştia că era un discipol 
avansat care avea posibilitatea de a-şi realiza Sinele. Sarada nu putu să pună în 
practică imediat acest proiect, deoarece ashram-ul nu dispunea de nici o posibilitate 
de găzduire. 

O săptămână mai târziu, ea îl rugă pe Sri Lakshmana să îi dea o serie de 
instrucţiuni. Acesta îi luă caietul şi scrise următoarele cuvinte: 

„Corpul este templul Sinelui iar tu trebuie să meditezi la Dumnezeu, cel unic, 
care răspândeşte lumina sa în Inimă. Corpul este impur, Sinele este perfect; corpul 
nu este Sinele. Stăpânirea mâniei, dorințelor şi luxului, renunţarea la dualitate, 
recunoaşterea Sinelui care transcende simţurile, iată ce este eliberarea. Brahman 
este realitatea, lumea este iluzie; jiva nu este separat de brahman. Eu-l nu este 
separat de Sine. Cel care a realizat aceasta este jivanmukta (eliberat în viaţă). Să nu 
crezi că lumea şi corpul tău sunt reale, să nu cazi în samsara. Ca să eviţi acestea, 
meditează asupra Sinelui. Tu nu eşti corpul, tu nu eşti ego-ul! Atunci, cine eşti tu? 
Întreabă-te „Cine sunt eu?”, cufundă-te în inimă şi realizează-ţi Sinele”. 

Săptămâna următoare, Sarada avu un vis în care Sri Lakshmana îi spunea: 
„Dacă vrei să-ţi realizezi Sinele, rămâi alături de mine şi învaţă să-ţi stăpâneşti 
spiritul”. Trei săptămâni mai târziu, pe 30 mai, la ora când îi aducea micul dejun, Sri 
Lakshmana îi adresă un surâs special care avu darul de a-i imobiliza spiritul şi de a o 
plonja temporar în Inimă. Ea crezu, la început că era vorba de beatitudinea Sinelui şi 
că surâsul guru-lui ei îi era de ajuns pentru a realiza Sinele. În timp ce Sarada relata 
acest episod, Sri Lakshmana îşi reaminti că i se întâmplase acelaşi lucru alături de 


31 


Ramana Maharishi, în 1949. atunci când rămăsese alături de Sri Ramana, surâsul 
acestuia îi pătrunsese în Inimă şi avusese aceeaşi impresie că numai cu ajutorul unui 
surâs de-al maestrului putea să-şi realizeze Sinele. 

După această experienţă, Sarada dori să practice tapas şi meditaţie. Poate o 
tânără să urmeze această cale? „Tapas-ul, răsrunse Sri Lakshmana poate fi practicat 
şi de bărbaţi şi de femei în aceeaşi măsură. Păstrarea spiritului cufundat în inimă, 
iată în ceea ce constă tapas-ul. Dacă eşti atrasă de numele şi forma mea, poţi face 
japa cu numele meu. Sau vrei să practici meditaţia supra întrebării „Cine sunt eu?”. 

Sarada nu mai avea decât o singură dorinţă: să stea permanent în preajma 
guru-lui său. Acesta cunoştea intensitatea devoţiunii Saradei, astfel că îl rugă pe tatăl 
ei să-i dea voie să se întoarcă la ashram şi să stea atât timp cât dorea. Dar, câteva 
zile mai târziu, Sarada şi fraţii ei au fost daţi afară din ashram, la o oră târzie, de 
către mama lui Sri Lakshmana. 

Ramanadham, furios, interzice întregii familii să pună piciorul în ashram. 
„Swami este omniprezent, spuse el, el este prezent şi în această casă; puteţi la fel de 
bine să meditaţi şi aici”. Sarada îşi petrecu noaptea plângând, dar tatăl său rămase 
neînduplecat. 

Despărțirea de guru-l său i-a provocat mari suferinţe interioare. În final, se 
hotărî să se sinucidă dacă nu putea să-l vadă pe guru-l său în ziua următoare. Ea i.a 
trimis o scrisoare în care îi spunea: 

„Dacă nu te voi putea vedea, îmi voi pune capăt zilelor. Vreau să stau în 
preajma ta în permanenţă, în fiecare clipă. Părinţii mei mă împiedică să vin la 
ashram. Ei mă ceartă şi mă bat. În seara asta, la ora 18, voi părăsi casa , după ce 
voi fi luat un tub de somnifere. Nu trăiesc decât pentru tine. Dacă nu vrei să mor, 
trebuie să vii să-mi dai darshan-ul acasă.” 

Când Sri Lakshmana citi biletul, ştiu că Sarada nu glumea. Mai ştia că doar o 
vizită personală putea evita această tragedie. În acea zi, când Ramanadham îi aduse 
prânzul, Lakshmana îi spuse acestuia că vroia să-i facă o vizită în acea după- 
amiază. Nu îi spuse scopul real al acestei vizite şi Ramanadham nu îndrăzni să-l 
întrebe. Acesta se simţea un pic uimit de onoarea pe care Swami i-o făcea: de fapt, 
Sri Laksmana nu mersese niciodată neinvitat în casa vreunui discipol. 

Sri Lakshmana sosi la 17:30 şi petrecu trei ore cu familia Saradei. În cursul 
serii spuse povestirea tradiţională a elefantului atacat de către un crocodil pe când 
ieşea din râu. După o luptă îndelungată, crocodilul apucă elefantul de gât şi începu 
să-l tragă în apă. Simţindu-se pierdut, acesta îl rugă pe Vishnu să-i vină în ajutor. 
Astfel, Vishnu îi apăru şi îi salvă viaţa. 

„Asemenea lui Vishnu din povestire, spuse Sri Lakshmana, am venit în 
această casă pentru a salva viaţa Saradei. Am văzut că, într-una din vieţile 
anterioare ale Saradei, ea a dus până la capăt o ameninţare de a se sinucide. Sunt 
sigur că dacă nu aş fi venit aici în această seară, ea şi-ar fi pus capăt zilelor”. 

După acest discurs, Ramanadham reveni asupra hotărârii sale şi dădu voie 
familiei sale să se întoarcă la ashram. 

În timpul ultimului darshan de la mijlocul lui iulie, Sri Lakshmana îi vorbea 
Saradei despre detaşare. Îi spuse să nu se ataşeze de corpul său, alcătuit din cinci 
elemente, deoarece, după moarte acesta se descompune în cele cinci elemente 
componente. Îi explică faptul că fericirea nu depinde de elementele exterioare şi că 
se regăsea în ea însăşi sub forma propriului ei Sine şi că nu trebuia să o caute 
altundeva. În încheiere îi zâmbi iar ea simţi emanând din zâmbetul lui o energie 
spirituală ce îi umplu întreaga fiinţă. lată ce a scris ea cu privire la acest subiect în 
jurnalul ei. 

„Beatitudinea este permanent emanată de Swami, dar este primită în funcţie 
de maturitatea spirituală a fiecărui discipol. Cu cât există gânduri mai puţine în fiinţă 
cu atât captez mai multă energie spirituală. Fiecare discipol primeşte graţia în funcţie 
de credinţa sa. Cum poţi obţine graţia guru-lui? Este important să fi cultivat 
devoţiunea în vieţile anterioare şi să te dedici practicilor spirituale în viaţa actuală. 

Dumnezeu nu este o statuie de piatră; El se găseşte în inima fiecăruia. La 
început, totuşi, trebuie să meditezi asupra formei. Graţia guru-lui permite realizarea 
Sinelui foarte uşor. Cel care realizează Sinele, cel al cărui ego este mort, cel care a 
devenit lumina Sinelui nu este diferit de Dumnezeu. El este unicul guru încarnat. Să 
nu aveţi decât un singur guru. Acesta trebuie să fie plin de pace şi să-şi controleze 
simţurile şi spiritul. El trebuie să vă atragă ca un iubit. Eu am găsit un asemenea 
guru”. 

După acest discurs despre detaşare, Sri Lakshmana a întrebat-o dacă mai era 
hotărâtă să nu se căsătorească. „Când te privesc, răspunse Sarada, este ca şi cum |- 
aş privi pe Dumnezeu. Prezenţa ta mă inundă de fericire. Mai degrabă aş muri decât 
să renunţ la brahmacharya." 

În acea seară Sri Lakshmana avu o indispoziţie, şi după vizita medicului, 
Sarada veni să-l vadă în secret. Foarte fericit să constate această devoțiune, ei îi 
spuse: „Mâine îi voi cere tatălui tău permisiunea de a te numi fiica mea adoptivă.” 
Când Sri Lakshmana îi împărtăşi aceasta Ramanadham nu avu nici o obiecţie. La 12 
iunie 1975, în prezenţa tuturor celor de la ashram, o întrebă pe Sarada: „Eşti 
pregătită să rămâi cu mine în permanenţă începând de astăzi?”. „Da:” răspunse 
Sarada. Atunci Sri Lakshmana declară: „Începând de astăzi, tu ai devenit fiica mea 
adoptivă.” 

La 20 august, Sarada trebui să se întoarcă la Gudur pentru câteva zile. A doua 
zi, ea primi un bilet de la guru-l ei care spunea: „Binecuvântată fii, fiica mea Sarada. 
lubirea ta divină curge ca un şuvoi de ulei. Îţi mulţumesc”. 10 zile mai târziu, pe când 
era singur în camera sa, Sri Lakshmana văzu cum camera se umplu deodată de 
lumină. Ştia că dacă s-ar abandona acelei lumini, şi-ar părăsi corpul. Asta nu ar fi 
schimbat starea lui de conştiinţă, dar nu ar fi putut face asta deoarece dragostea lui 
pentru Sarada îl ataşa uneori puţin de existenţa fizică. „Ce s-ar fi întâmplat Saradei, 
spuse el, dacă nu aş fi fost acolo? Astfel , m-am trezit şi mi-am păstrat corpul.” 

Sarada îl visa în fiecare noapte pe Sri Lakshmana. În cele mai multe vise, ea 
râdea şi se juca cu el, dar alteori el rămânea aşezat şi îi dădea un darshan tăcut. 
Dacă el îi dădea instrucţiuni, ea le nota în ziua următoare. Într-unul din vise el îi 
spuse: „Tu eşti copilul meu. Rămâi la ashram, nu te îndepărta. Nimeni de aici nu este 
capabil să treacă de probele mele. Tu eşti lumina acestui ashram şi tu dăruieşti 
lumină discipolilor.” 


Arunachala Shiva 


Mitul lui Shiva luând forma Muntelui Arunachala este unul dintre cele mai 
cunoscute elemente ale folclorului tamul, care a sfârşit prin a prinde viaţă: mulţi sunt 
cei care cred astăzi că acest munte este cu adevărat manifestarea fizică a lui Shiva. 
De mai mult de un mileniu sfinţii şi înţelepţii au resimţit forţa spirituală a Arunachala- 
lei şi au scris poeme în onoarea sa. Ramana Maharishi şi Lakshmana Swami au 
declarat amândoi că Arunachala era Shiva, sinele, în forma unui munte. În fiecare an, 
în timpul sărbătorilor de Dipam, mii de oameni vin să contemple focul ritual din vârful 
muntelui; acest foc comemorează o povestire din Purana în care Shiva îşi 
demonstrează superioritatea asupra lui Brahma şi Vishnu. 

Spre mijlocul lui octombrie 1974, Sarada şi alţi discipoli participau în compania 
lui Sri Lakshmana la pelerinajul de la Arunachala. Sarada parcurse interiorizată cei 
30 km de pradakshina (mers ritual în jurul muntelui) repetând în sinea sa că nu 
doreşte să se căsătorească ci să-şi consacre viaţa meditaţiei. Arunachala are 
reputaţia de a îndeplini orice dorinţă, iar cea a Saradei se îndeplini: familia sa 
acceptă ca ea să nu se căsătorească, iar ea petrecu un an întreg meditând asupra 
guru-lui ei. 

În anul următor (1975), Sarada se întoarse la Arunachala, de această dată în 
timpul sărbătorilor de Dipam. Ea făcu pradakshina rugându-l pe Arunachaleshvara 
(Shiva) să îi acorde o viziune a formei sale. În seara de 17 noiembrie, Sri Lakshmana 
şi discipolii săi s-au reunit pe colinele Arunachala-ei pentru a putea contempla focul 
ce urma să fie aprins în vârful muntelui. În momentul înălţării flăcării, Sarada închise 
ochii şi simţi că Sri Lakshmana şi focul se regăseau în ea. Apoi avu o viziune în care 
Sri Lakshmana apăru în vârful muntelui. Câteva momente mai târziu, forma lui Sri 
Lakshmana se transformă în cea a lui Shiva. Sarada deschise ochii, dar viziunea nu 
dispărea. Ea lua forma când a lui Sri Lakshmana, când a lui Shiva. Acesta din urmă 
avea o piele de un albastru pal; în jurul gâtului atârnau şerpi şi un colier lung de 
rudrakshas; fruntea era ornată de vibhutis (cenuşă sacră). La început, Sarada nu 
vedea decât bustul său, cu flacăra de Dîpam arzând în dreptul inimii. Apoi apariţia 
manifestă forma sa completă şi Shiva începu să danseze de bucurie în vârful 
muntelui. 

Apoi el se adresă Saradei: „Eu sunt Swami, spuse, el şi cu mine suntem unul”. 
Însă, când el o invită să i se alăture Sarada îl refuză: „Nu pot să îl părăsesc pe 
Swami”. Apoi scena se modifică. Sarada văzu o peşteră scăldată într-o lumină 
albăstrie, aproape de vârful Arunachala-ei. Shiva era aşezat pe un tron, la intrarea în 
peşteră. Lângă el se găsea un alt tron, mai mic, care nu era ocupat. „Unde este 
Parvati?” (soţia lui Shiva) întrebă Sarada. Nu este aici, răspunse Shiva, aşează-te 
aici”. Sarada refuză şi începu să plângă. Îşi întoarse capul de la munte şi tinu ochii 
închişi. Sri Lakshmana şi ceilalţi discipoli o ajutară să ajungă în camera sa. Dar 
această viziune a lui Shiva dansând nu o părăsea. După întoarcerea sa la Gudur 
această viziune îi apăru periodic timp de şase luni. 

„Dacă Sarada s-ar fi abandonat lui Shiva şi ar fi acceptat propunerea lui, 
spuse Sri Lakshmana, şi-ar fi părăsit corpul imediat şi ar fi fost absorbită de 
Arunachala. Ea nu şi-ar fi realizat Sinele. Ar fi devenit o mare devata (zeiţă), locuind 
la Arunachala. Pentru a obţine realizarea ea ar fi trebuit să renască. Dar, din 
dragoste pentru mine , ea şi-a păstrat corpul. 

În mai 1978 Sarada avu o nouă şedere la Arunachala. Această a treia vizită a 
fost ocazia trecerii decisive spre realizare. Unica ei dorinţă, de data aceasta, a fost 
să se elibereze de gândurile sale şi făcu pradakshina rugând Arunachala să-i 
îndeplinească dorinţa aşa cum o mai făcuse. Câteva ore mai târziu când discipolii se 
strânseră în preajma lui Sri Lakshmana pe colinele Arunachala-ei, acesta o privi pe 
Sarada şi zâmbi. În acea clipă gândurile sale dispărură şi ea îţi pierdu conştiinţa 
propriului corp. La apus, când ceilalţi se întorceau în camerele lor, Sarada merse în 
sala de meditaţie a lui Sri Ramanashramam unde petrecu o oră şi jumătate absorbită 
într-o stare de linişte interioară totală. În ziua următoare, când sosi pentru darshan-ul 
de dimineaţă, Sri Lakshmana o privi zâmbind şi ea fu absorbită în aceeaşi stare de 
linişte interioară. Începând cu acea zi, acest fenomen se reproducea de fiecare dată 
când îşi privea guru-l în timpul darshan-ului. 


Sadhana 

Perioada dintre noiembrie 1975 şi mai 1978 a fost dificilă pentru Sarada. Ea 
petrecea o parte din zilele sale plângând fie din cauza conflictelor nesfârşite cu 
mama lui Sri Lakshmana, fie din cauza probelor guru-lui ei. Într-o perioadă el o 
ignora complet timp de săptămâni, uneori pentru a pune la încercare dragostea ei şi 
egalitatea sa în atitudine, cât şi pentru a-i reduce orgoliul. 

„Timp de săptămâni rămânea fără să-mi adreseze vreo privire. În acele 
momente mă consideram cel mai bun discipol al lui, şi această tactică era excelentă 
pentru ego-ul meu. În ciuda lacrimilor mele atitudinea lui nu se schimba deloc. Am 
înţeles lecţia şi simţeam că el nu mă privea în plan fizic, interior el nu mă părăsea şi 
mă privea permanent. Ce fericire şi alinare era gândul că ştiam asta! Ca să 
înlocuiesc darshan-ul fizic îmi imaginam că mă privea şi asta era îndeajuns ca să mă 
facă fericită.” 

În mai 1978 Sarada avu un vis în care văzu discipolii făcând ascensiunea unui 
munte; dar nici unul din ei nu părea să cunoască drumul şi la capătul a câteva clipe 
dispărură. Sarada privi împrejurul ei, găsi drumul care ducea spre vârf şi începu să 
se caţere lent. Atingând vârful, îşi dădu seama că Sri Lakshmana era în spatele ei. El 
o întrebă câţi discipoli ajunseră în vârf. „Sunt singură” spuse ea. Privi în jurul lui şi 
văzu că era adevărat. „Tu eşti singura care ai putut ajunge în vârful muntelui, îi 
spuse. Este calea jnana şi tu singură ai putut să o urmezi până la capăt. Tu eşti 
lumina ashram-ului:” 

După cea de-a treia şedere la Arunachala, Sarada îşi dădu seama că ea 
putea accede la o stare fără gânduri de fiecare dată în care se găsea în preajma 
guru-lui ei. După trei ani, ea se gândea mereu la el dar acum toate gândurile 
dispăreau, inclusiv cele despre Sri Lakshmana. La început, ea făcea japa cu numele 
lui („Hare Lakshmana”) dar mai apoi ea se concentră asupra formei sale. Practica 
aceasta cu o asemenea intensitate încât putea simţi acel val de dragoste, care 
uneori o împiedica să doarmă. Când avea ocazia Sarada făcea japa sau medita 
asupra formei lui Sri Lakshmana până la 20 ore pe zi şi în cele 4 ore care-i rămâneau 
de cele mai multe ori îl visa. lată cum descrie ea această perioadă de sadhana: 

„Dragostea mea pentru Swami deveni atât de intensă încât îmi era din ce în 
ce mai uşor să mă gândesc la el permanent. Această dragoste mă învăluia complet 
şi a sfârşit prin a anula toate laturile mele negative. Dacă eram pe punctul de mă 
mânia, îmi era îndeajuns să îmi îndrept atenţia spre acea dragoste interioară şi 
mânia era sugrumată în faşă. La început, eram geloasă pe toţi cei care păreau să 
reţină atenţia lui Swami, dar când am fost învăluită de acest <corp de dragoste>, 
când întregul meu corp nu era decât dragoste pentru Swami, am putut emana 
această dragoste către toţi discipolii. În loc să sufăr că sunt ignorată, mă bucuram 
pentru acei discipoli care beneficiau de graţia lui Swami. 

Încercam să resping gândurile care încă se mai manifestau în mine, dar fără 
succes. Swami spuse în decursul unei discuţii că toate gândurile sunt emanaţiile lui 
Shiva în inimă, şi că îi aparţin. Dacă putem conştientiza că ele nu ne aparţin, nu ne 
mai pot influenţa/perturba şi vor dispărea complet. Din acel moment, de îndată ce am 
simţit atenţia mea deturnată, m-am prosternat mental în faţa lui Shiva şi l-am rugat 
să-şi primească înapoi gândurile. Şi mergea! După ceva timp îmi dădusem seama că 
gândurile nu-mi aparţineau, şi ele au încetat să mă mai perturbe. 

Continuam să fac un efort conştient pentru a atinge realizarea deoarece 
Swami mă provoca. Dar eram încă foarte naivă, nu ştiam nimic despre Sine şi 
despre cum îl puteam realiza. Ştiam că Ramana Maharishi îşi realizase Sinele la 17 
ani şi eram foarte dezamăgită că depăşisem deja această vârstă. Mă consolam cu 

ideea că Swami avea 23 ani când obținuse realizarea. Îmi spusese odată sau de 
două ori că această viaţă avea să fie ultima pentru mine. 

Într-o zi l-am întrebat, în glumă, de ce nu-i făcea cadou fiicei sale adoptive 
această realizare de care vorbea atât. Mă privi sever şi îmi spuse că nu are nici 
mamă, nici tată, nici copii, pentru ca el era Sinele şi că Sinele nu este ruda nimănui. 
Sinele, spuse el, nu poate fi nici dat, nici luat, căci se revelează el însuşi când spiritul 
a devenit suficient de pur. Am avut senzaţia că i-a displăcut, aşa că nu am mai 
abordat niciodată acest subiect. Dar mai târziu, cu ocazia unei alte discuţii, mi-a spus 
că Sinele nu este nici satisfăcut, nici nemulţumit. 

Pe perioada <corpului de dragoste> petreceam ore întregi într-o stare de 
beatitudine, gândindu-mă la Swami şi dăruindu-i toată dragostea mea. Nu vroiam să 
intru într-o stare de conştiinţă în care nu puteam să mă gândesc la el (spunea 
deseori că după realizare, nici spiritul, nici gândurile nu subzistă). Eram fericită să 
rămân permanent într-o stare de devoțiune beatifică. 

În chip de meditaţie, îmi imaginam că Swami era fiul meu, că îl tineam pe 
genunchi, îl îmbrăcam, îl spălam, îl hrăneam şi îl mângâiam. Am sfârşit prin a crede 
că într-adevăr acest Swami era copilul meu. Aceasta era o stare numită bhava 
samadhi. Swami îmi repeta că trebuie să învăţ să meditez corect şi se supăra pentru 
că nu-l ascultam. Nu ştiam decât să-l iubesc pe Swami şi lăsam disciplina lui pentru 
mai târziu. Respingeam ideea realizării în această viaţă deoarece nu doream să 
încetez să mă gândesc la Swami.” 

Sarada vizualiza uneori forma lui Swami în centrul inimii. Atunci intra într-o 
stare beatifică şi era cuprinsă de un râs de neoprit. Când tatăl său o întreba ce 
trebuia să facă pentru a atinge o astfel de stare, ea răspunse: „Trebuie mai întâi de 
toate să ai un spirit pur, apoi să-ţi imaginezi chipul lui Swami în centrul inimii, în 
partea dreaptă a pieptului. Dacă eşti suficient de concentrat, Swami va începe să 
zâmbească şi vei fi inundat de fericire.” 

Sri Lakshmana îi spuse mai târziu lui Ramanandham că o astfel de practică 
permite transcenderea primilor 4 învelişuri (koshas) şi să stabilirea în cel de-al 
cincilea, corpul beatific (anandamaya kosha). Conform filosofiei vedantice, există 5 
învelişuri şi 3 corpuri care constituie instrumentele eu-lui individual. Primul înveliş 
este corpul fizic. Ansamblul celor 3 învelişuri următoare (pranic, mental, intelectual) 
formează cel de-al doilea corp, numit corp subtil sau astral. Cel de-al treilea corp, 
numit corp cauzal este format numai din anandamaya kosha. Sri Lakshmana 
precizează că nu trebuie confundată starea de fericire cu adevărata beatitudine a 
Sinelui, căci nu există un eu care să se bucure de fericire. Adevărata beatitudine a 
Sinelui nu se revelează decât în momentul în care eu-l dispare complet. 

Sarada se găsea pe rând fie total absorbită în gândurile pentru guru-l său sau 
în absenţa totală a gândurilor. „La început, îi spusesem să facă japa cu numele meu 
şi să se concentreze asupra formei mele, spuse Sri Lakshmana, când am încercat 
să-i schimb metoda. Ea refuza. Calea ei era cea a devoţiunii şi abandonului. Ea s-a 
abandonat în totalitate mie şi în final aşa şi-a realizat Sinele. Putem spune că nu a 
avut dreptate?” 


Realizarea 
Din octombrie până la jumătatea lui decembrie 1978, Sarada rămase la 
Bangalore, lângă sora sa bolnavă. Pe timpul acestei şederi ea începu să intre în 


kevala nirvikalpa samadhi, o stare pe care ea a luat-o ca pe o stare de somn plăcut. 
In ultimile săptămâni la Bengalore, ea rămase permanent într-o stare de tăcere 

interioară sau în samadhi. Încetă să mai mediteze asupra guru-lui său sau să facă 
pujas în faţa fotografiei sale, petrecând o mare parte a zilelor întinsă în patul său. Pe 
12 decembrie spiritul său se cufundă în inimă şi avu o experienţă a Sinelui. 

Pe 16 decembrie se întoarse la Gudur şi, pe timpul călătoriei, rămase în 
samadhi sau o stare apropiată de aceasta. În ziua următoare sosirii sale, merse la 
ashram şi petrecu două ore cufundată în starea de kevala nirvikalpa samadhi. De 
îndată ce deschidea ochii eu-l se cufunda din nou în inimă şi apoi în creier. Dar 
ajungea să închidă din nou ochii pentru a se întoarce din nou în inimă. Petrecu restul 
zilei şi toată noaptea în samadhi. De fiecare dată când eu-l se cufunda în inimă ea 
credea că a realizat Sinele. Încă îi era posibil să vorbească şi Sri Lakshmana, 
crezând că realizarea era iminentă, aduse lângă ea un magnetofon pentru a 
înregistra ce spunea. Sarada se exprima în fraze scurte întretăiate de tăcere, în timp 
ce se cufundase în beatitudinea Sinelui. 

„Nu am corp. Nu am eu. Cum pot să vorbesc, nu ştiu. De fapt, nu sunt eu cea 
care vorbeşte. Văd fără să privesc. Unde este eu-l care-mi permitea să văd? Când 
spiritul intră în inimă nu mai există eu care să spună că eu-l a dispărut. Eu-l meu 
murit. Întregul meu corp este învăluit în pace şi fericire. Este ceva inefabil. Sinele mă 
atrage spre el şi sunt incapabilă să deschid ochii. Corpul este slăbit. Timpul şi 
moartea sunt transcense, căci nu mai există spirit. Totul este plin de pace şi 
beatitudine. Mi-am recunoscut propriul Sine, sunt copleşită. 

Când Sri Lakshmana îi spuse că eu-l ei nu era încă aneantizat şi că nu 
atinsese starea ultimă, ea continuă: „Eu-l este mort, lumea a dispărut. Totul este 
fericire. Corpul este inert, nu poate nici mânca, nici vorbi. Cine vorbeşte, nu ştiu. Eu-l 
este mort. 

„Cine vorbeşte?” întrebă Sri Lakshmana. Sarada tăcu şi, apoi, el răspunse la 
propria întrebare: „Este Sinele.” Sarada continuă: 

„Văd totul fără a vedea deloc. Vorbesc totul fără a vorbi. Acţionez fără a 
acţiona, pentru că eu-l este mort. Nu am corp. Totul este Brahman. Totul este fericire. 
Dragostea şi fericirea îmi curg în vene în loc de sânge. O energie puternică intră în 
mine”. 

Cu trei luni înainte, Sri Lakshmana îi spusese Saradei: „Dorm fără să dorm”. 
Ea repetă aceste cuvinte şi spuse că acum înţelese sensul lor. 

„NU mai vreau să acţionez. Nu mă tem de moarte. Nu îmi mai rămâne nimic 
de făcut. Voi abandona acest corp”. 

Sri Lakshmana îi ceru să rămână, dar ea răspunse: 

„Cine poate muri acum? Acest corp este inert, cum ar putea muri? Eu-l meu 
este mort, ce ar mai putea muri? 

Sri Lakshmana îi aminti că eu-l ei nu murise încă şi că nu era în starea ultimă 
de sahaja. 

În acel moment opri magnetofonul şi făcu următorul comentariu: „Cel al cărui 
spirit dispare complet în inimă pentru o clipă se poate considera o fiinţă realizată. 
Experienţa Sinelui este autentică. Totuşi, eu-l ei nu a murit şi este susceptibil să 
reapară în orice moment. Această experienţă nefiind decât provizorie ea nu poate 
corespunde stării ultime”. Apoi dădu drumul din nou bandei. 

„Sunt omniprezentă. Nu sunt corpul. Neavând corp, nimic nu mă poate speria. 
Rămân imobilă. Indiferent de ce aş face, nu mă mişc. Sunt lumina Sinelui. Totul nu 
este decât vid. Cum aş descrie Sinele? Nu este nici lumină, nici tenebre. Nimeni nu 
poate şti ce este. Sinele este Sine şi atât”. 

În acea zi, spiritul Saradei continuă într-un du-te-vino între Inimă şi Minte. 
Spre ora 16 după-amiaza, eu-l Saradei începu să se lovească de peretele intern al 

capului, ca şi cum, zicea ea mai târziu, cineva încerca să-i despice craniul. Durerea 
era insuportabilă; Sarada luă mâna lui Sri Lakshmana şi o puse pe capul ei. Eu-l se 
întorcea în Inimă, dar apăru câteva clipe mai târziu şi porni, apoi, spre peretele 
capului. Sarada îşi aşeză capul pe picioarele lui Sri Lakshmana; la capătul a câteva 
momente, eu-l îşi regăsi sursa şi dispăru definitiv. 

La 18 decembrie 1978 Sarada îşi realiză Sinele. Sri Lakshmana spuse că eu-l 
ei avusese o ultimă tentativă de scăpare şi de păstrare a posibilităţii de reincarnare. 
Fără prezenţa lui Lakshmana, eu-l ar fi reuşit să scape şi Sarada ar fi murit. 

În momentele următoare, îi fu teamă ca ea să nu-şi abandoneze corpul. 
Membrele erau reci şi palide, sângele nu mai circula. Credea că, dacă moartea 
Ssaradei s-ar fi produs, nu numai că ar fi avut probleme cu familia Saradei, dar risca 
chiar să fie acuzat de omucidere! În final, el o duse la părinţii ei, la Gudur. Abia după 
cinci zile, Sarada a putut menţine conştiinţa propriului corp, dar ea repeta constant că 
vroia să-şi abandoneze corpul iar Sri Lakshmana trebui să facă uz de toată 
autoritatea sa ca să o facă să renunţe la această idee. 

El vroia ca ea să-şi păstreze corpul pentru a oferi ajutorul ei celor care căutau 
să-şi realizeze Sinele; în următoarele 12 luni, el duse o luptă aprigă pentru a o 
menţine în contact cu lumea. Sarada nu avea nici un gând şi îi era, practic, imposibil 
să se fixeze pe aspectele lumii materiale. Numai dragostea ei pentru guru o mai 
menținea în viaţă. De fiecare dată când vorbea despre abandonarea corpului ei, Sri 
Lakshmana avea lacrimi în ochi şi o ruga să rămână. Atunci, ea încerca o asemenea 
dragoste pentru el, încât îi era imposibil să taie această ultimă legătură cu corpul şi 
lumea. 

Pentru a o ţine ocupată tot timpul Sri Lakshmana o obligă să se joace cu 
păpuşile şi o învăţă să construiască grădini miniaturale. Deşi încerca să-i facă pe 
plac, Sarada nu putea să-şi focalizeze atenţia asupra acelor jocuri mai mult de 
câteva minute. Inutilitatea activităţilor umane îi apărea brusc şi anunţa că vrea să-şi 
abandoneze corpul. Totuşi la capătul unui an de zile, retragerile Saradei în Sine se 
diminuară şi reuşi, puţin câte puţin, să-şi menţină atenţia asupra lucrurilor exterioare: 
„După realizare, spunea ea, intram într-o stare profundă de Samadhi, dar Swami mă 
scotea din ea, căci ştia că riscam să-mi abandonez corpul. Şase ani mai târziu 
(1984), aceste stări de samadhi s-au împuţinat şi am reuşit să rămân mult timp într-o 
stare normală.” 

Corpul fizic al Saradei a fost puternic zguduit de impactul realizării. „Mulţi 
oameni afirmă, spune Sri Lakshmana, că este neapărat necesar să fii robust pentru a 
obţine realizarea. Nu este adevărat. Singurul lucru necesar este un spirit pur şi 
concentrat. Totuşi, dacă acest corp nu este destul de solid el nu va supravieţui 
realizării, deoarece moartea eu-lui zguduie tot sistemul nervos. Sarada şi cu mine am 
trecut prin aceste experienţe; în prezent, corpul nostru este asaltat de diverse boli.” 

În cursul primilor ani ce urmară realizării sale, Sri Sarada nu manifesta vreun 
interes particular pentru lucruri. Tinereţea sa, înclinația sa către joc, precum şi 
frecventele reacţii emotive sfidau ideile cu privire la comportamentul unui Jnana 
yoghin. „Mulţi oameni nu vor să creadă că Sarada este realizată, spune Sri 
Lakshmana. Ea îşi petrece timpul jucându-se şi aparent, are frecvente reacţii 
emoţionale. Un jnana yoghin poate să vadă imediat că ea şi-a realizat Sinele, dar 
oamenii obişnuiţi nu văd decât personalitatea sa. Un jnana yoghin nu se teme de 
ceea ce gândesc alţii despre el. el ştie că este Sinele şi că nimic nu-l poate priva de 
această cunoaştere. Câteodată îi spun Saradei: „Cum vor şti oamenii că tu ţi-ai 
realizat Sinele dacă tu te joci tot timpul?” „Nu are importanţă” răspunde ea, ca de 
obicei. În perioada în care Ramana Maharishi locuia în grota Virupaksha, el se juca 

cu copii şi foarte puţini oameni îi recunoşteau atunci grandoarea. Acelaşi lucru se 
întâmplă azi cu Sarada. 

„Demnitarii religioşi se aşează pe tronuri şi se bucură de onoruri. Dacă Sarada 
s-ar aşeza pe un tron de aur, oamenii ar veni imediat şi s-ar prosterna în faţa ei. Dar 
preferă să se joace şi să se comporte ca un om obişnuit, astfel încât ea trece 
neobservată. Pământul este tronul ei iar stelele o luminează. De fapt, întregul univers 
este tronul ei. 


ÎNVĂŢĂTURILE LUI MATHRU SRI SARADA 


Introducere 


După realizare, Dumnezeu poate să vă ordone să deveniți GURU „oficial” şi 
să primiţi publicul; sau poate foarte bine să vă lase liberi. Trebuie să înțelegeți bine 
că, în cazul realizării, cunoaşterea şi puterea spirituală sunt absolut identice. Eu sunt, 
pur şi simplu, o mamă ajutându-şi copii. 


„Sri Lakshmana îi dădu Saradei un nou nume: Mathru Sri Sarada. Mathru 
înseamnă „mamă” iar Sri este un prefix onorific. Acest nume îi este foarte potrivit, 
căci ei îi place să-i considere pe discipolii săi ca fiind fii şi fiicele sale; ea este Mama 
care le asigură tot ce le este necesar în progresul spiritual.” 

În primii ani de după realizarea mea, nu mă interesa nimic. Totul nu era 
altceva decât un joc pentru mine şi mă jucam cu oamenii de parcă ar fi fost păpuşi. 
Astăzi, le văd problemele şi fac tot ce-mi stă în putinţă să-i ajut. Totuşi nu resimt 
deloc înclinația de a vorbi de filozofie sau să răspund la întrebări de ordin spiritual. În 
cea mai mare parte a cazurilor impusul necesar acestei activităţi lipseşte. Experienţa 
Sinelui constituie singurul răspuns valabil la toate întrebările şi aceasta nu o pot 
exprima în cuvinte. În rest, nu pot forţa răspunsurile să se producă, pentru că nu mai 
există eu pentru a o face. Atunci, din două una, fie ţâşnesc din mine automat, fie nu 
apare nimic. 

Dacă sunt multe întrebări ce se agită în spiritul vostru, există numeroase cărţi 
şi guru-şi la dispoziţia voastră, pentru a obţine răspunsuri. Şedinţele de întrebări- 
răspunsuri nu fac altceva decât să pună spiritul într-o dispoziţie mai activă decât de 
obicei, şi apoi scopul sadhana-ei este să îl facă să dispară. Totuşi, dacă aveţi 
probleme particulare pe care nu le puteţi rezolva şi dacă aveţi multă umilinţă, s-ar 
putea să vă răspund la întrebări, numai şi numai dacă este absolut necesar. Aceste 
răspunsuri se mai pot manifesta în cursul vieţii cotidiene, dar şi sub forma privirii 
guru-lui, privirea ce împarte graţie. 

„Sarada preferă învățăturilor sale orale o metodă mai practică şi mai directă: 
ea priveşte un discipol în ochi, într-un mod specific, energia Sinelui purifică sufletul 
acestui discipol, chiar dacă el nu este conştient de aceasta. Ea numeşte acest 

proces „curăţarea spiritului” şi spune că în acest mod ea extrage impurităţile mentale 
cu ajutorul ochilor.” 

„Deşi Saradamma nu dă mici o învăţătură formală, spune Sri Lakshmana, 
compania sa este benefică. În prezenţa ei spiritul discipolului se purifică automat. 
Faceţi din ea o prietenă şi amuzaţi-vă cu ea. Compania unui Jnana yoghin este un 
rar privilegiu şi vă permite progrese însemnate. Saradamma este Sinele şi poate 
transmite energia Sinelui oricui o iubeşte şi i se abandonează. Atenţia fixată asupra 
unei fiinţe realizate trebuie cultivată pentru că este un act foarte profitabil din punct 
de vedere spiritual. A râde şi a vă juca cu o fiinţă realizată este o formă de sadhana 
valabilă şi eficace. 


Experienţa Sinelui 


Eu sunt lumina Sinelui. Eu sunt pace şi fericire; nimic nu mă poate priva de 
această stare. Dragostea mea este ca şi oceanul. Toată lumea poate să ia din el fără 
ca să scadă vreo picătură. De fapt, eu sunt iubirea. 


xxx 


Când am deschis ochii, imediat după experienţa realizării , totul era pace 
infinită. Ştiam că sunt Sinele şi că, cuvântul eu desemna deja Sinele. 

Eu văd fără să văd, aud fără să aud, vorbesc fără a vorbi. Mă trezesc fără ca, 
într-adevăr, să mă trezesc şi când dorm nu sunt cu adevărat adormită. Somn, vis şi 
veghe, aceste stări trec alternativ prin Sine, dar nu îl afectează. Orice aş face, eu nu 
fac nimic. Pentru mine nu există nici păcat, nici virtute, nici somn, nici veghe, căci eu 
rămân în permanenţă în starea de sahaja samadhi. 

Dacă spiritul este prezent, lumea există. Fără spirit nu există nici lume nici 
corp. Nu există decât Sine iar el nu posedă nici nume, nici formă. El este pace 
eternă. Eu sunt copleşită. Am obţinut lucrul cel mai frumos care poate exista, un lucru 
pe care tot aurul din lume nu ar putea să-l procure. Sinele a dizolvat eu-l. Totul este 
Sine, nimic nu este separat de el. Aceasta este experienţa mea şi această stare nu 
mă părăseşte niciodată. Eu strălucesc în lumina Sinelui. 

Experienţa Sinelui este imuabilă: aceea a corpului şi a lumii este de multe ori 
fluctuantă. Câteodată intru într-o stare de totală absorbţie în Sine, în care corpul şi 
lumea încetează să mai existe. Acest corp nu este pentru mine decât un apendice 
inutil. Sinele nu are nevoie de corp şi mă gândesc câteodată „De ce să păstrez acest 
corp? Trebuie să-l hrănesc în fiecare zi, să-l spăl, să-l îmbrac. Este bolnav, fragil şi 
sursă de suferinţă. La ce bun să-i prelungesc suferinţa?” când îmi vine acest 
sentiment în ceea ce priveşte corpul sau când sufăr prea mult, mă retrag în Sine. 
Atunci, închid ochii, apoi îmi îndrept atenţia către interior. Îmi este imposibil să 
descriu acest proces, această experienţă, căci cel care nu şi-a realizat Sinele ar găsi 
aceste lucruri perfect incomprehensibile. 

Există mai multe etape sau nivele de absorbţie în care mă pot retrage. Prima 
etapă se caracterizează printr-o pierdere parţială a conştiinţei fizice; corpul devine 
inert, durerea ca şi senzațiile tactile dispar, dar mai aud încă ce se spune în jurul meu 

şi, făcând un oarecare efort pot chiar să vorbesc. În aceste prime nivele de absorbţie 
îmi este destul de uşor să deschid ochii şi să-mi regăsesc conştiinţa fizică; dar, pe 
măsură ce continui cufundarea în stare îmi este din ce în ce mai dificil să inversez 
procesul. 

Aceste perioade de absorbţie în Sine sunt atât de minunate încât trebuie 
câteodată să fiu scoasă din ele, cu blândeţe şi afecţiune, căci, dacă aş rămâne mult 
timp în această stare, aş risca să-mi abandonez corpul. Fie că sunt sau nu absorbită 
în Sine, eu mă bucur tot timpul de aceeaşi pace, fericire şi independenţă. Dar când 
sunt eliberată de greutatea corpului adesea nu am nici cea mai mică dorinţă de a mă 
întoarce la conştiinţa fizică. 


Inima 


Înaintea realizării intram adesea în samadhi şi percepeam centrul Inimii în 
partea dreaptă a pieptului. Dar acum ştiu că Inima nu poate fi localizată în corp. 
Inima este Sinele şi nu este nici în interiorul nici în exteriorul corpului. El este 
omniprezent. 

Chiar înaintea realizării mele percepeam un du-te-vino al eu-lui între cap şi 
centrul Inimii, chiar dacă se producea sub forma unui fulger. Când aveam ochii 
închişi eu-l se întorcea în Inimă şi de îndată ce îi redeschideam el se precipita către 
creier. Începea atunci să se izbească de cutia craniană într-o tentativă disperată de a 
scăpa Sinelui care încerca să-l absoarbă. Au existat astfel multe asemenea trasee 
creând probleme fizice peste tot pe unde ajungea în corp. Când eu-l se întorcea 
provizoriu în centrul Inimii, simţeam, în partea dreaptă a pieptului o oarecare 
presiune, o tensiune şi chiar o mare panică, ca şi cum m-aş fi înecat. Mă sufocam şi 
corpul meu tremura. Dar, când eu-l a dispărut complet aceste senzaţii au fost 
înlocuite de o minunată impresie de plenitudine, expansiune, de pace şi beatitudine 
şi am ştiut că eu-l meu murise definitiv. 

Am deschis ochii şi l-am privit pe Swami. Ştiam că îmi realizasem Sinele şi că 
Swami ştia acest lucru. Era atât de fericit încât plângea de bucurie. Ştia că 
depăşisem stările de veghe, vis şi somn, că eram Sinele fără formă şi că nu mai 
aveam nevoie de corp. Puțin a lipsit ca să mor, dar acest lucru îmi era egal, căci 
ştiam că nimic nu putea afecta Sinele şi că deja transcensesem naşterea şi moartea. 
De fapt, nu mai exista nici un eu care să ştie că Sinele fusese realizat. 

Sri Lakshmana: „În starea de somn profund, spiritul (eu-l) penetrează în 
Inimă, dar nu este conştient de Sine. În momentul trezirii, el se angajează în amrita 
nadi şi se lansează spre creier într-o fracțiune de secundă. El ia cunoştinţă de 
existenţa lumii prin cele cinci simţuri şi crede în realitatea sa. În momentul realizării, 
spiritul pur, fără gânduri şi probleme, se întoarce în sanctuarul Inimii pe acelaşi 
traseu. Când se angajează pe acest drum, Sinele îl atrage spre el şi-l aneantizează. 
După moartea eu-lui, doar Sinele mai rămâne, Unul fără doi, pace şi beatitudine 
eterne. Tot aşa cum nu putem separa bijuteriile de aurul din care sunt făcute, tot 
astfel, lumea nu este separată de Sine. Sinele este omniprezent, el transcende 
timpul, spaţiu şi cele trei stări, de veghe, de vis şi de somn profund. 

Sri Sarada: De obicei, nu dorm decât trei sau patru ore pe noapte şi acest 
somn nu are nimic din inconştienţa în care cei mai mulţi oameni cad atunci când 
dorm. Sinele nu pierde niciodată conştiinţa şi este martorul celor trei stări: de veghe, 
de vis şi de somn, care nu-l afectează deloc. 

Schema alăturată a fost realizată de Sarada în 1984. în partea de jos se află 
muntele Arunachala şi o floare de lotus care simbolizează Inima. Petala din centrul 
lotusului conține două flori răsturnate. Cea de sus reprezintă spiritul în timpul 
somnului, odihnindu-se în Inimă, bucurându-se inconştient de pacea şi beatitudinea 
Sinelui. Chiar înainte de trezire el se lansează spre creier într-o fracțiune de 
secundă. Sub acest aspect ascendent, el este purul eu, pe care nici un gând nu-l 
murdăreşte; dar când atinge creierul el este, puţin câte putin, învăluit de gânduri şi 
percepții. Primele gânduri sunt chiar rudimentare: „Mă aflu în patul meu”, „Trebuie să 
mă ridic din pat”, „Trebuie să merg la baie”, etc. Aceste gânduri şi percepții 
elementare sunt reprezentate de o spirală dantelată ce înconjoară eu-l (floarea 
întoarsă cu vârful în sus, în centrul spiralei). Apoi apar în spirit gândurile mai 
elaborate: „Astăzi trebuie să fac cutare lucru”, „Am timp să iau micul dejun înainte de 
a merge la muncă” etc.. aceste gânduri privind viaţa cotidiană sunt reprezentate de 
spirala buclată ce se află în prelungirea celeilalte. Forţa, densitatea şi continuitatea 
acestor gânduri aruncă un voal obscur asupra Sinelui. La sfârşitul zilei, când se 
apropie somnul, spiritul se întoarce în Inimă; nu apare decât o vagă conştiinţă a păcii 
şi beatitudinii ce domnesc în Inimă. Sri Sarada compară această pace limitată cu 
lumina filtrată de frunzişul des al unui copac. Somnul este o experiență foarte 
plăcută, dar nu se poate compara cu fericirea de care ne bucurăm când spiritul se 
cufundă în Inimă. La baza petalei centrale a lotusului se află un mic orificiu. În timpul 
stării de samadhi sau de meditatie profundă, spiritul conştient plonjează în Inimă şi 
stă la intrarea acestui strâmt pasaj. Aici poate fi antrenat înăuntru de către Sine care-l 
aneantizează: este momentul realizării. 

Este foarte dificil să antrenezi spiritul în Inimă, deoarece este prea speriat de 
perspectiva de a dispărea şi nu îndrăzneşte să se apropie nici de sanctuar. Starea de 
realizare a Sinelui este frecvent confundată cu stări de pace, de fericire şi de linişte 
interioară. Aceste stări ţin de domeniul mental şi se produc, de multe ori, în exteriorul 
Inimii. Spiritul care pătrunde în Inimă se regăseşte în faţa a trei posibilităţi: 1) Sinele îl 
aneantizează; 2) se bucură de beatitudinea Sinelui o perioadă de timp şi apoi scapă 
din nou către creier; 3) această experienţă provoacă un şoc pe care corpul nu îl 
poate suporta şi antrenează moartea, urmată, fără îndoială, de o renaştere în lumile 
superioare. Chiar atunci când spiritul pătrunde efectiv în Inimă mai subzistă un eu 
care se bucură de beatitudinea Sinelui. Adevărata experienţă a Sinelui se produce 
numai când spiritul a dispărut complet, fie provizoriu, ca în starea de samadhi, fie 
definitiv, ca în realizare. Aceste două experienţe sunt şi aşa destul de rare. 

Absența mentalului 


Înaintea realizării, toate funcţiile mentale sunt înfăptuite de energia Sinelui prin 
intermediul spiritului (care, prin el însuşi, este inert). Acum spiritul este cel care 
realizează totul. Spiritul, cum nu mai există, totul este înfăptuit de către Sine: a privi, 
a întoarce capul, a vorbi, a merge, etc. Înaintea realizării noi credem că mentalul sau 
corpul execută toate acestea, dar, mai apoi, înţelegem că este vorba se Sine. 

Eu nu am mental. Jnana yoghinii nu au mental, contrar opiniilor unora dintre 
voi.. Ramana Maharishi spunea, adeseori, că spiritul unui Jnana este ca luna în plină 
zi, de abia vizibilă şi perfect inutilă, deoarece este perfect eclipsată de soare (Sinele). 
Dar, nu este chiar aşa. El spunea aceste lucruri doar celor care nu credeau că jnana 
yoghinul nu mai are o urmă cât de mică de mental. 

S-a mai scris, de asemenea, că jnana yoghinul mai are încă destin personal şi 
că, înainte de moarte, el trebuie să îndeplinească sarcinile pe care le mai are de 
îndeplinit. Jnana yoghinul nu are prarabdha karma, pentru că el nu mai are corp. 
Fără prarabdha karma nu putem rămâne într-un corp fizic. Un jnana nu poate 
rămâne în corpul său decât dacă discipolii îi arată o dragoste profundă şi doresc ca 
el să mai rămână printre ei. Atunci, din iubire pentru discipoli, Sinele va face tot ce 
este posibil pentru a menţine corpul în viaţă. A păstra corpul devine astfel un fel de 
sarcină de îndeplinit, aceasta constituind aşa-zisa prarabadha. 

Eu nu mai percep lumea, eu nu văd decât Sinele. A vedea Sinele peste tot 
este fundamentul însuşi a fiinţei mele, uitând, câteodată, că nu este la fel şi pentru 
discipoli. Când ei privesc lumea ei îşi privesc, de fapt, propriul lor spirit. Când 
părăsesc ashram-ul eu uit complet de existenţa lui, pentru că nu mai există mental 
pentru a-mi aminti de existenţa lui, nu există nimic în mine care să mă poată lega de 
trecut. Sinele nu există decât în prezent, astfel că totul îi pare nou. indiferent unde 
mă găsesc, eu nu încerc ataşamente şi nu aştept nimic de la viitor. 

Înaintea realizării nu-mi putea desprinde privirea de la Swami şi mă gândeam 
la el în mod constant. În momentul în care spiritul meu a dispărut, îmi dau seama că 
nu-l mai privesc pe Swami mai mult de două-trei minute. Dar, chiar dacă gândurile au 
dispărut, dragostea pentru el este la fel de intensă. Singura diferenţă este că, înainte, 
era vorba de o dragoste mentală, în timp ce acum este iubirea Sinelui. Această iubire 
emană şi din Swami: el este Inima mea iar eu sunt Inima lui Swami. 

Pentru mine, emoţiile, precum mânia sau tristeţea, nu sunt decât imagini care 
apar şi dispar pe ecranul Sinelui, care este pace absolută. Eu nu sunt decât o 
oglindă care reflectă şi amplifică tot ceea ce o înconjoară. Dacă cineva este puţin 
supărat pe mine şi eu devin supărată pe el. Dacă mi se arată iubire, eu dăruiesc şi 
mai multă iubire. Nu este vorba de o iubire obişnuită, ci de energia Sinelui care 
exercită o acţiune purificatoare. Când un discipol se gândeşte la mine cu dragoste, 
eu devin imediat conştientă de aceasta, distanţa nu are importanţă. Pe cine iubesc şi 
cu ce intensitate, nu depinde de mine. Dragostea pe care o dăruiesc este în funcţie 
de cea a celui de la care o primesc. Sinele nu are preferinţe; el dăruieşte dragoste 
celui care îl iubeşte. Câteodată mă gândesc: „Arunachala, de ce mă obligi să iubesc 
o asemenea persoană?” Dar eu nu sunt în măsură să opresc acest curent de iubire. 
Dacă un discipol mă iubeşte sincer, această iubire suscită graţia Sinelui. A iubi este 
însăşi natura mea. Eu debordez de iubire şi doresc să dăruiesc iubire fără 
întrerupere. De fapt, sunt iubire încarnată. 

Guru 


Nimic nu depăşeşte maestrul; el este Dumnezeu, Sinele sub formă umană cu 
care noi putem avea o relație. Increderea în guru este fundamentul însuşi al 
dezvoltării spirituale şi a sadhana-ei. 


Nu trebuie să uitaţi niciodată ca guru-l vostru este Dumnezeu. Nu fiţi ca acele 
broaşte aşezate sub o floare de lotus care traversează apa mlăştinoasă; fiţi ca albina 
care gustă din nectarul lotusului, pentru că ea caută doar aşa ceva. Dacă discipolul 
critică comportamentul maestrului, dacă gândeşte rău despre el, acela va primi o 
energie negativă. Dacă veţi gândi că tot ceea ce face guru-l este corect, atunci veţi 
primi o energie pozitivă. Dacă maestrul vă spune să săriţi într-un puț, faceţi-o chiar 
dacă nu ştiţi să înotaţi. 

Oamenii au întotdeauna tendinţa de a-l judeca pe guru după aparente, ei nu 
sunt niciodată satisfăcuţi de ceea ce văd. Câţiva se plâng tot timpul că Swami este 
prea serios, că nu surâde niciodată; aceeaşi oameni se plâng că sunt prea frivolă şi 
că îmi petrec timpul amuzându-mă. Nimic nu mă obligă, totuşi, să mă conformez 
opiniilor şi prejudecăţilor altora. O fiinţă realizată este al cărui eu nu este obligat să 
urmeze reguli deja stabilite. Experienţa Sinelui este imuabilă şi nu este afectată de 
activităţile pe care pot să le îndeplinesc. Îmi este indiferent dacă sunt aprobată sau 
dezaprobată. Sinele nu este corp iar gândurile altora nu îl atinge. Este imposibil să 
recunoşti un Jnana yoghin după ceea ce spune sau înfăptuieşte. Jnana yoghinii au, 
câteodată, un comportament straniu şi imprevizibil, dar nu trebuie niciodată să-i 
judecăm după criterii obişnuieşte. Guru-l este Sinele şi nu poate să se înşele chiar 
dacă acţiunile sale par de neînțeles în ochii lumii. O poveste tradiţională ilustrează 
foarte bine acest punct de vedere. 

Krishna şi Arjuna, în timpul unei călătorii pe care o făceau împreună, au vizitat 
un om foarte rău care acumulase o avere considerabilă. Omul îi trată foarte rău, dar, 
în momentul plecării, krishna îl binecuvântă şi îi spuse că va continua să se 
îmbogăţească. Apoi, ajunseră la un om care avea ca singură posesiune materială o 
vacă. Eli-a primit cordial, iar la plecare krishna îl binecuvântă şi îi spuse că vaca sa 
avea să moară. Arjuna nu înţelegea nimic şi îi ceru lui Krishna o explicaţie. Acesta 
răspunse că omul bogat era foarte ataşat de banii săi şi că, oferindu-i mai mulţi era, 

de fapt, un blestem, căci acest fapt îi întărea ataşamentul. Cât despre sărac, acesta 
era ataşat doar de vaca lui şi a-l priva de aceasta era, de fapt, o binecuvântare. 

A te afla în prezenţa unui jnana yoghi se numeşte darshan sau satsang. O 
putere specială emană din corpul unui jnana şi învăluie discipolul. Dacă spiritul 
acestuia din urmă este suficient de calm, el va resimţi această forţă care îi va permite 
să se interiorizeze. Spiritul interiorizat gustă pacea şi fericirea interioară. Dacă, în 
timpul darshan-ului, spiritul discipolului este agitat, din el vor ieşi tot felul de gânduri 
sub forţa acţiunii Sinelui. Acesta este un proces necesar de purificare. Sinele 
încearcă întotdeauna să dezrădăcineze ego-ul, aceasta fiind adevărata funcţiune a 
darshan-ului. 

Când eşti în apropierea guru-lui ai tendinţa de a uita că ţi se oferă un privilegiu 
excepţional; sau, de cele mai multe ori eşti gelos pe vizitatorii care par să obţină şi să 
ia cu ei toată fericirea darshan-ului. Fiţi întotdeauna bucuroşi, mai ales atunci când 
sunteţi ignoraţi sau supuşi la probe. A face seva sau a fi alături de guru este o şansă 
rară; nu o irosiţi încercând să obţineţi de la el toată atenţia, laude etc. Trebuie să-l 
rugaţi astfel "Nu îmi lăsa ego-ul să se manifeste, nu mă lăsa în ghearele Maya-ei. 
Doar dragostea îl împinge pe Jnana să reducă vasanas-urile şi ego-ul discipolilor, 
ajutându-i să dobândească răbdare, umilinţă şi tot ce are nevoie pentru a progresa.. 

Unii încearcă să-mi monopolizeze atenţia, să mă „captureze”: ei vor să obţină 
mai mult decât alţi discipoli. Ei nu văd decât forma mea fizică; dar Sinele este în voi, 
Dumnezeu este prezent în toată eternitatea şi dacă el va apare sub forma lui Swami 
sau Sarada este numai pentru a vă ajuta să vă interiorizaţi. Dacă un jnana yoghin vă 
spune că vă iubeşte, aceasta este suficient; amintiţi-vă constant de aceste cuvinte 
„Eu vă iubesc”, lăsaţi-le să vă impregneze inima de bucurie, dragoste şi bucurie. Eu 
aş putea iubi sute, mii, o infinitate de persoane şi să iubesc pe fiecare în parte. Eu 
sunt lubirea. 


Am stat pe lângă sfinti şi înţelepţi, câteodată am resimţit pace iar altădată 
nimic. Dacă toate ființele se află în aceeaşi stare de conştiinţă, cum se face că eu nu 
resimt aceeaşi pace alături de fiecare dintre ele? 

Dacă oamenii de care vorbiţi îşi realizaseră Sinele, ar fi emanat din ei aceeaşi 
energie spirituală. Sinele nu variază, el este întotdeauna acelaşi. A resimţi multă 
energie alături de un guru îndeamnă că aveţi fără îndoială o legătură cu el. Dacă nu, 
înseamnă că destinul vostru se află în altă parte. 


E adevărat că un guru ia asupra sa sau arde Karma discipolilor? 

Dacă un discipol resimte destulă devoțiune faţă de guru-l său, efectele 
negative ale destinului său ar putea fi într-o oarecare măsură atenuate. Prin graţia 
guru-lui probele cele mai grave prevăzute de destin se găsesc reduse la mici 
inconveniente. Dar pentru ca să dispară karma voastră, atât cea pozitivă cât şi cea 
negativă, atunci trebuie să vă abandonaţi guru-lui. Acesta nu vă poate prelua nici 
cea mai mică parte din karmă, atâta timp cât nu i-o oferiţi printr-un gest de abandon. 
Discipolul trebuie să ia iniţiativa în acest sens. Dacă el oferă corpul şi sufletul guru-lui 
acest dar antrenează dispariţia mentalului şi a karma-ei 


Probele spirituale 


Sadhana mea a fost presărată cu probe spirituale. Unele ar putea părea un 
pic crude sau perfect gratuite dar nu ar trebui să credem că Swami le-ar pregăti 

deliberat. Swami este Sinele şi aceste probe erau manifestări spontane ale Sinelui. 
Sinele este cel care îmi trimitea aceste probe pentru că ele îmi erau necesare. După 
ce mi-a arătat multă dragoste Swami a început să mă ignore şi să acorde atenţia sa 
altora. Câteodată, el se mânia pe mine şi-mi spunea că eram un discipol rău. O dată 
sau de două ori a încercat să mă determine să părăsesc ashram-ul. Atunci eu îmi 
spuneam: „Dumnezeul meu, sunteţi viata mea. Cum aş putea să vă părăsesc? Mai 
bine mor.” A încercat să-mi deturneze atenţia de la el oferindu-mi o pereche de păuni 
şi una de turturele dar nu m-am lăsat distrasă şi am continuat să mă gândesc 
exclusiv la Swami. Câteodată îmi lua o zi sau două pentru a depăşi aceste lucruri, şi 
a-mi intensifica sentimentele faţă de guru-l meu. 

Dacă m-aş fi purtat faţă de oameni aşa cum s-ar fi purtat Swami, majoritatea 
s-ar fi mâniat şi ar fi părăsit ashram-ul. „Cu ce drept mă tratează aşa, şi-ar zice ei, nu 
am făcut nimic rău!” Ei acceptă probele şcolii sau armatei, dar nu le plac cele date de 
guru! Indiferent de ceea ce ar fi făcut guru, eu nu mi-am pierdut niciodată credinţa şi 
nu am încetat să-l iubesc. Când era mânios, plângeam şi mă rugam să-i regăsesc 
iubirea. Dar lacrimile mele nu făceau decât să-i atragă mânia! Bineînţeles că nu era 
cu adevărat mâniat, nu era decât o altă încercare. Deseori treceam din râs în plâns, 
apoi aveam viziuni ale zeităților, chipul lui Swami apărea în mine şi îmi adresa un 
surâs de compasiune. Atunci resimţeam o bucurie imensă şi chiar în acel moment 
Swami mă chema lângă el. 

Când un discipol merge pentru prima oară lângă un guru, acesta îi 
examinează spiritul şi vede toate vasanas-urile care îl acoperă. Apoi începe să-l 
testeze pentru a-i măsura intensitatea şi sinceritatea devoţiunii sale. Aceste probe 
purifică spiritul discipolului eliminând imperfecţiunile, iar acesta începe să se bucure 
de anumite stări beatifice. El este apoi convins că a făcut mari progrese iar ego-ul 
său creşte. Când guru-l îşi dă seama, el supune discipolul la noi probe destinate să 
diminueze acel ego. 

Când văd că ego-ul unui discipol devine mare încerc să îl reduc printr-o 
mânie, dar nu o mânie obişnuită. În India, rufele se spală lovindu-le de o stâncă. Asta 
înseamnă că mânia nu este îndreptată împotriva lui; este pur şi simplu o metodă de a 
îndepărta impurităţile. La fel, când atac ego-ul unui discipol prin furie, o fac pentru că 
încerc să purific mentalul. Dar de fapt nu sunt mâniată. Aceste manifestări vin din 
Sine atunci când acestea se dovedesc necesare pentru progresul spiritual al 
discipolului. Sinele observă rezultatul fiecărei probe şi „vede” în ce măsură discipolul 
este pur, umil şi lipsit de ego. Când spiritul este complet purificat, acest gen de probe 
nu mai este necesar; în acel moment Sinele poate anula spiritul şi intervine 
realizarea. 

Este dificil să fii prietenul unui jnana yyoghin, pentru aceasta trebuie să ai 
multă umilinţă. Energia care emană dintr-o fiinţă realizată face să crească ego-ul. În 
acel moment un jnana yoghin se mânie; dar ce fapt, aceasta nu este decât o reflecţie 
a stării interioare a discipolului. Dacă acesta înţelege lecţia şi rămâne umil, dacă el 
îşi pliază ego-ul, el va primi mai multă graţie şi va fi purificat spiritual. El va simţi mai 
multă iubire pentru guru şi va obţine mai multă pace. De fapt, mânia guru-lui este o 
formă particulară de graţie. Cu cât sunt mai furioasă pe un discipol cu atât mai multă 
este iubirea mea pentru el. 

Guru-l supune discipolul la numeroase probe. Fără umilinţă, ego-ul discipolului 
se va revolta şi proba va eşua. Ar trebui să fiţi asemănători unui câine care aşteaptă 
răbdător să-i acordăm o privire şi care este nebun de bucurie când primeşte, în 
sfârşit puţină atenţie. Fără o oarecare umilinţă nu este posibil să interiorizăm spiritul. 
Fără această atitudine respectuoasă, fără devoțiune şi răbdare, este imposibil să 

trăieşti lângă un jnana yoghin. Ramana Maharishi nu îi supunea niciodată probelor, 
în mod deschis, pe noii veniţi, dar energia spirituală care emana din el le atâta ego- 
ul, astfel încât mulţi dintre ei deveneau furioşi în preajma lui şi plecau de bună-voie. 
Cei care rămâneau îşi dădeau seama repede că, dacă nu-i dădeau ascultare lui 
Bhagavan, acesta putea chiar să devină furios. Guru-l nu are nevoie să-l pună la 
încercare pe discipolul imatur, căci acesta va găsi întotdeauna o scuză pentru a 
pleca de bună-voie. 

Discipolul se poate crede transportat în rai pentru că are meditații bune sau 
simte multă iubire pentru guru. Dar, dacă vreodată acesta din urmă îi vorbeşte mai 
dur sau îl ignoră o perioadă de timp, acest rai dispare ca prin minune! Discipolul ar 
trebui să se mânie pe sine şi să-şi spună: „De ce sunt aşa de rău?” Apoi ar trebui să 
se roage pentru a se îndrepta. El se poate mânia pe ceilalţi, dar niciodată pe guru, 
altfel sadhana va fi un eşec, căci guru-l/Dumnezeu nu se înşeală niciodată şi nu face 
altceva decât să ajute. Dacă vă mâniaţi pe Dumnezeu, cine vă va sări în ajutor? 
Nimeni! Sunt momente când ne simţim respinşi, ignorati sau geloşi pe alţi discipoli. În 
acele momente este absolut esenţial să nu vă mâniaţi pe guru sau pe Dumnezeu, ci 
să suportaţi acea suferinţă, să vă rugaţi să obţineţi dragostea lui Dumnezeu şi să 
vedeţi, mai degrabă, propriile defecte decât pe acele ale altora. Trebuie să ne 
abandonăm înţelepciunii superioare a guru-lui şi nu dorințelor noastre egotice. 

Aceste încercări permit discipolului să înainteze pe scara progresului spiritual. 
Aceste încercări îl învaţă ce este umilinţa şi abandonul, făcându-l să fie conştient de 
fragilitatea realizărilor lui spirituale. Ele temperează ego-ul arătându-i punctele slabe 
şi constituie arderea karma-ică finală, fiind necesare în procesul investigării 
interioare, pentru ca acesta să devină mai eficace. Numai cel care este capabil să 
treacă aceste probe cu un calm imperturbabil este pregătit pentru realizare. 


Sadhana 


Râsul şi distracţia în compania unui jnana este o formă valabilă şi 
eficace de sadhana. 
Sri Lakshmana 
Cea mai bună sadhana pentru spirit constă în adorarea guru-lui, care 


este Dumnezeu. 
Mathru Sri Sarada 


x x x 
Dragoste şi abandon 


Tot ceea ce deturnează atenţia şi o împiedică să fie fixată pe guru sau 
Dumnezeu, tot ceea ce lasă asupra spiritului amprentele gândurilor stimulatoare, 

este nefast pentru sadhana; trebuie, deci, să manifestăm prudenţă. Când problemele 
voastre devin insurmontabile, rugaţi-vă guru-lui şi abandonaţi-vă lui, gândiţi-vă la el 
în loc să vă gândiţi la problemele voastre. Acţionaţi şi faceţi tot ce vă stă în putinţă, 
dar nu uitaţi că în realitate Dumnezeu este cel care face totul. 

Este greşit să vă imaginati că realizarea se va produce într-un moment 
anume. Acesta nu este un lucru ce se poate prezice. Dorinţa de a prezice propriul 
viitor spiritual nu este decât o formă de irosire a energiei mentale. Cineva îl întrebă 
într-o zi pe Swami dacă ar putea realiza Sinele rămânând timp de trei ani aici, în 
ashram. Swami fu cuprins de râs şi îi răspunse că nu poate ţine un curs despre „Cum 
poţi obţine realizarea în trei ani”. Anumiți occidentali, obişnuiţi să obţină tot ce doresc 
în ţara lor, îşi imaginează că totul se poate cumpăra, inclusiv realizarea, pentru care 
trei sau cinci ani de meditaţie le pare a fi preţul realizării. Aceasta este o atitudine 
greşită. Trebuie abandonată ideea de a obţine ceva, indiferent ce ar fi aceasta. 
Dumnezeu nu poate fi atins fără un efort susţinut, fără renuntare la toate 
ataşamentele şi formele de înrudire. Nici chiar acest lucru nu este de ajuns. 
Discipolul trebuie să conştientizeze că nici un efort fizic sau mental nu ne poate 
conduce la Dumnezeu. 

Atunci când Sinele devine un scop de atins, nu veţi avea niciodată o 
experienţă directă. Cu cât veţi face un efort ca să ajungeţi la el, cu atât vă veţi 
îndepărta mai mult de scopul vostru. Pentru a ajunge la Sine trebuie să vă 
abandonaţi la picioarele Domnului şi să-L lăsaţi să facă ceea ce El doreşte. Când 
abandonul fizic şi mental este total, atunci graţia divină vă va conduce la final. 

Debutanţii pe calea spirituală sunt în general motivaţi de dorinţa de a obţine 
realizarea. Ei sunt dezamăgiţi de lume şi vor să fie absorbiți în Dumnezeu. Aceasta 
este o sămânță de dorinţă, care creşte automat şi dă fructe; nu este necesar să fiţi 
obsedati de voinţa de a obţine realizarea. Atragerea iubirii guru-lui prin abandonul 
definitiv în faţa lui este, de departe preferabil. Chiar şi faptul de a vrea ceva, fie şi 
eliberarea, este un obstacol. De fapt, nu veţi cunoaşte Sinele decât în ziua în care nu 
îl veţi mai dori. 

Pe cale iubirii şi a abandonului trebuie să vă iubiţi guru-l. ÎI iubiţi pe Swami 
pentru că vreţi realizarea. Aceasta nu este iubire, ci exploatare; încercaţi să ne 
folosiţi pentru a vă atinge scopurile. Nu vă deosebiți mult de o maimuţă ce pretinde 
că simpatizează un om doar pentru a-i fura mâncarea din mână. De îndată ce omul 
îşi dă seama de truc, o va alunga. Dimpotrivă. Dacă ar simţi o afecţiune reală din 
partea animalului, i-ar oferi el-însuşi fructul. Guru-l, Dumnezeu sau Sinele trebuie 
iubiţi dezinteresat. Dacă nu, atunci nu poate fi vorba de iubire. Chiar şi dorinţa de a te 
elibera trebuie eliminată. 

Cei care vin aici pentru a obţine ajutor sau realizarea dorințelor lor pot să se 
roage la Dumnezeu sau la jnana yoghin, dar acesta nu este abandon. În plus, un 
jnana nu trebuie deranjat cu problemele voastre. Analizaţi-le o singură dată şi ajutorul 
va veni în mod automat. Uneori, oamenii nu-şi dau seama că dorinţele lor au fost 
îndeplinite, deoarece această conştientizare poate dura deva timp. Atunci, ei 
consideră că ceea ce li se întâmplă este normal şi nu fac legătura cu rugăciunile lor 
anterioare. Dar, se mai întâmplă, într-un „caz urgent”, ca un miracol să se producă. 

Eu mi-aş fi dat de bună voie şi viaţa dacă Swami mi-ar fi cerut-o. Mă 
abandonam cu totul lui. Nu puteam să trăiesc fără să-l văd şi să mă gândesc la el. 
Nu mi-am dorit niciodată realizarea. Nu mi-am dorit decât un singur lucru: să fiu în 
preajma lui Swami şi să mă gândesc la el în fiecare moment. De fapt, experienţa 
Sinelui, aşa cum mi-o descria el, nu mi se părea deloc atractivă. Nu doream să fiu 
lipsită de mental şi să trăiesc într-o stare în care nu m-aş fi putut gândi tot timpul la 

Swami. Nu am întâlnit discipoli care să-l iubească pe Swami măcar o părticică din cât 
l-am iubit eu. Pentru a obţine iubirea guru-lui trebuie să vă gândiţi permanent la el şi 
să-l iubiţi mult şi fără încetare. 

Apropierea de un jnana yoghin va conduce automat la detaşare, dar, odată cu 
creşterea devoţiunii, procesul se accelerează. Fără afecţiune pentru guru, sadhana 
nu are o prea mare utilitate. Puja, japa sunt tehnici utile la un anumit stadiu; ele 
permit spiritului să se centreze asupra guru-lui şi să nască o iubire autentică pentru 
el. Adorarea numelui şi formei guru-lui este cea mai bună sadhana. Aceasta 
eliberează spiritul de gânduri şi ataşamente, atât de bine încât el se va interioriza 
automat. 


Ştiu că am ataşamente puternice. Cum să fac să îmi iubesc mai mult guru-l? 

Trebuie să practici meditaţia şi să urmăreşti să renunti la propriile ataşamente. 
Trebuie să atingi un stadiu în care guru-l tău să fie singurul lucru care să te mai 
intereseze. Trebuie, de asemenea, să fii gata să sacrifici tot ce ai. Dacă ai încredere 
în guru şi eşti sincer, iubirea se va naşte automat. 

Regele Janaka era un discipol foarte avansat, dar trebuia să îndeplinească 
trei condiţii pentru a se elibera: trebuia să renunţe la toată averea sa, la corpul şi la 
spiritul său. Dacă ar fi fost capabil să ducă la îndeplinire aceste trei condiţii el ar fi 
dovedit că este gata pentru a primi realizarea. Toţi cei care urmează calea 
abandonului trebuie să fie gata să îndeplinească aceste trei condiţii. Dar, majoritatea 
oamenilor nu poate renunţa la posesiunile lor; le este încă şi mai dificil să renunţe la 
corpul lor şi, practic imposibil, să renunţe la spiritul lor. 

Pentru a putea renunţa la spirit trebuie să ai credinţă absolută în guru. Ego-ul 
este indisciplinat, încăpățânat, puternic. El trebuie să primească numeroase lovituri 
puternice pentru a fi supus. Dacă nu vă iubiţi guru-l, dacă nu veţi avea încredere în 
el, nu veţi putea suporta tratamentul pe care vi-l va aplica. Copilul pe care îl veţi 
pedepsi, probabil pentru binele său, se va pune pe plâns, dar va continua să vă 
iubească. Pe calea spirituală, trebuie să manifestaţi faţă de guru o iubire asemenea 
celei a copilului faţă de părinţii săi. 

Cel mai important gând este: „Îl iubesc pe Dumnezeu”. Acest gând vă va 
transforma puţin câte puţin, vă va face fericit şi vă va sustrage Maya-ei. Ideea că „Îl 
iubesc pe Dumnezeu” este mai importantă decât ideea „Dumnezeu mă iubeşte”, 
căci, dăruind iubire experimentezi fericirea cea adevărată. Când nu iubeşti decât pe 
Dumnezeu, Sinele interior, lumea sau Maya va înceta să vă mai ţină captivi. lubirea 
pentru guru şi gândul către el va diminua considerabil numărul de vieţi viitoare, 
arzând o bună parte din karma trecută. 


Meditatia 


Mi-am realizat Sinele meditând asupra formei lui Swami. La început, făceam 
japa „Hare Lakshmana!” şi aceasta părea foarte eficientă, deoarece destul de repede 
reuşeam să intru într-o stare de conştiinţă lipsită de gânduri. Dar această stare de 
concentrare asupra numelui nu-mi aducea nici pace nici beatitudine, ci o stare de vid 
mental. După un anumit timp de practică, mi-a apărut în acest vid chipul lui Swami. 
Credeam că această viziune era încă un gând şi că trebuia să menţin în permanenţă 
starea de linişte interioară. De fapt, eram foarte mânară de starea fără de gânduri şi 
m-am plâns lui Swami că acea stare era tulburată de chipul lui. Era o manieră de a 
mă lăuda. Swami, bineînţeles, o ştia şi râdea de mine. Mă sfătui să fac un exorcism 

la următoarea apariţie şi să-i ofer nici nuci, în speranţa că viziunea se va îndepărta 
să le mănânce. Atunci am înţeles că apariţia chipului său în meditaţie era un lucru 
benefic. 

Această imagine se impuse din ce în ce mai mult; deveni chiar mai intensă, 
încât o puteam contempla cu ochii deschişi. Ea mă umplea de pace şi de o 
beatitudine pe care nu le resimţisem în practica japa. lată de ce afirm că este benefic 
să te concentrezi asupra numelui şi a formei guru-lui. Ca urmare, spre sfârşitul 
sadhana-ei mele, viziunea lui Swami s-a estompat şi am regăsit starea fără de 
gânduri. De această dată nu mai simţeam o stare de vid, ci una de pace şi fericire. 
Am atins această stare concentrându-mă asupra numelui şi formei lui Swami. Şi 
dacă am ajuns aici este numai pentru că aveam o credinţă absolută în Swami, în 
învăţăturile sale, în calea pe care o urmam. Dacă nu ai încredere în guru, dacă nu 
eşti sigur de calea pe care o urmezi, nu vei face nici un progres. Trebuie să alegi o 
cale proprie şi să o urmezi numai pe aceea. Dacă nu te poţi hotărî în ce tren să urci, 
nu poţi nici măcar să pleci din gară. 

Când te concentrezi asupra lui Dumnezeu sub forma guru-lui, El te atrage 
spre El şi te va aneantiza; în acel moment rămâne numai Dumnezeu. El este 
asemenea unui ucigaş care reuşeşte să atragă un copil oferindu-i bomboane. Când 
veţi avea o mare încredere, o mare credinţă în Dumnezeu, când te vei abandona Lui, 
te va atrage şi te va face să dispari. 

În etapele următoare al e sadhana-ei mele am căpătat obişnuinţa de a medita 
asupra lui Swami şi mă simţeam, uneori, total identificată cu el. Chipul meu părea cel 
al lui Swami şi aveam impresia că Swami intrase în mine, că-mi ocupase întregul 
corp. Simţeam că eram unul. Dacă vrei să meditezi asupra mea sau a lui Swami, nu 
trebuie să te gândeşti la noi ca fiind separați de tine. Swami şi cu mine suntem în 
inima ta. Când contempli corpul nostru, nu faci altceva decât să priveşti o imagine 
creată de spiritul tău. Meditează asupra noastră în Inimă şi vei descoperi că nu 
suntem separati de tine şi că suntem propriul tău Sine. 


Când spui: „Meditează asupra noastră în Inimă” este vorba de vizualizarea 
unei imagini în centrul Inimii, aşa cum făceai înainte de realizare? 

Nu, aceasta nu este o meditaţie adevărată, ci un simplu exerciţiu de 
concentrare. Meditaţia asupra Inimii înseamnă readucerea spiritului în Inimă pentru a 
gusta beatitudinea Sinelui. Dacă te gândeşti la ceva, chiar la forma guru-lui, aceasta 
înseamnă că spiritul tău este încă activ şi nu se poate cufunda în sursa lui. Dacă 
ajungi la eliminarea tuturor gândurilor şi reducerea la tăcere absolută a mentalului, 
atunci spiritul se va cufunda în Inimă. Meditaţia Inimii începe cu adevărat când 
spiritul se odihneşte liniştit în Inimă, absorbit de fericirea Sinelui. 


Am practicat mult timp repetarea unei mantra dar de ceva timp m-am îndreptat 
spre investigația interioară. Mi se întâmplă uneori să resimt o anumită pace, totuşi, în 
cea mai mare parte a timpului am senzația că nu se întâmplă nimic. Mă întreb dacă 
meditez corect. 

De câte ori pe zi meditezi şi cât timp? 


De obicei, de două-trei ori pe zi, dar uneori am senzația că meditez toată ziua. 
Sunt zile în care meditez uşor şi altele în care spiritul meu este copleşit de gânduri 
pe care nu le pot controla. 

Meditaţia provoacă migrene sau o încălzire a corpului? 

Da, mai ales când spiritul este agitat. 

Aceasta se întâmplă când fortezi spiritul să facă ceea ce nu-i place. Când el 
se cufundă în Inimă, resimte o senzaţie plăcută de prospeţime. Căldura şi durerea 
resimtite dovedesc că spiritul este încă la nivelul capului. În acest caz, cu cât încerci 
mai mult să-l reduci la tăcere, cu atât se revoltă, ceea ce intensifică durerea. Aceste 
simptome sunt frecvente la cei care practică investigația interioară, dar puţini sunt 
oamenii care urmează calea devoţiunii şi a abandonului. Când spiritul are multe 
vasanas investigarea interioară nu poate fi practicată o zi întreagă fără ca 
practicantul să nu resimtă durere. Te sfătuiesc să practici investigația interioară 
numai dacă ţi se pare naturală şi uşoară. În restul timpului, mai bine te concentrezi 
asupra numelui şi formei guru-lui, ceea ce îţi va permite să elimini anumite vasanas 
şi va uşura practica investigaţiei interioare. 

Abandonul total sau practica autentică a investigaţiei interioare nu este 
accesibilă decât discipolilor avansati. Aceasta meditaţia asupra întrebării „Cine sunt 
eu?”) nu este utilă decât în faza ultimă a sadhana-ei, chiar înainte de realizare şi 
după dispariţia tuturor celorlalte gânduri. Dacă nu, această formă de meditaţie nu va 
duce decât la amplificarea ego-ului, te face să crezi că ai devenit un mare yoghin. 
Ramana Maharishi recomanda investigația interioară pentru conştientizarea lui jiva 
sau cel de-al doilea, falsul eu. El, însuşi spunea uneori că numai sufletele coapte pot 
practica această metodă. Înainte de a se putea abandona total sau de a practica 
eficient investigația interioară, trebuie ca spiritul să fie supus unei lungi perioade de 
purificare (prin japa, pranayama). 


Spiritul 


Din punct de vedere spiritual, spiritul este comparabil unei oglinzi. El nu îşi 
poate împlini rolul decât dacă este perfect. Dacă te gândeşti permanent la lucrurile 
legate de lume, el se murdăreşte. Oglinda care rămâne la exterior se acoperă de praf 
şi nu mai redă nici o imagine. Dacă este bine îngrijită şi păstrată, rămâne mereu 
curată şi gata de a fi folosită. Când spiritul se mişcă printre obiectele lumii, pe el 
depune un strat de vasanas (impresii mentale) care îl împiedică să reflecte lumina 
Sinelui sau să fie conştient de el. Dacă îl împiedici să vagabondeze şi îl mentii 
orientat către Dumnezeu, atunci nici o influenţă exterioară (vasanas) nu se poate 
depune. Aceasta este ca şi păstrarea oglinzii într-un dulap. Când eşti obligat să-ţi 
foloseşti spiritul, scoate-l din dulap, dar, după ce şi-a terminat treaba, pune-l al loc în 
dulap, adică gândeşte-te la Dumnezeu. Astfel nu se va murdări. 

Pentru a trăi în pace, discipolii trebuie să-i pună lui Dumnezeu toate întrebările 
care le asaltează spiritul. În schimb, ei pun fără încetare noi şi noi întrebări, dar 
fiecare răspuns primit naşte o nouă întrebare, astfel încât acest joc continuă la 
nesfârşit. Dăruieşte întrebările tale guru-lui, pe măsură ce ele apar, păstrează 
tăcerea mentală. În schimb, gândeşte-te la Dumnezeu şi nu la problemele tale. 
Cândva, fratele meu, Bala, îl întreba întruna pe Swami: „De unde vine soarele?”," De 
unde vin luna şi stelele?”, „De ce a fost creată lumea?” Acest gen de întrebări nu 
duce la nimic, este preferabil să reduci mentalul la tăcere. 

La începutul sadhana-ei, meditam bine şi aveam o mare devoțiune. Apoi am 
avut o perioadă dificilă: începuseră disputele cu mama lui Swami, spiritul îmi era 
agitat, în special din cauza amintirilor din vieţile anterioare. Era un proces de 
purificare, dar care mă perturba şi nu mai puteam medita corect. În final, nu mi-a mai 
rămas altă soluţie decât să mă abandonez lui Swami. Atunci, de fiecare dată când 
îmi apărea un gând, îmi spuneam: „Nu este problema mea, este problema lui Swami” 

şi îi dădeam, interior vorbind, problema. După aceasta, spiritul meu era mult mai 
liniştit şi rămâneam detaşată de toate problemele. Dăruieşte fiecare gând lui 
Dumnezeu de îndată ce ia naştere sau gândeşte-te la el, pentru a împiedica apariţia 
altora. Toate dorinţele trebuie abandonate lui Dumnezeu; este cea mai bună cale de 
a te debarasa de ele. 


Gunas 


Spiritul nu este, de fapt, decât un amestec sau alternanță de tamas, rajas şi 
sattva. A spune că rajas înseamnă hiperactivitate şi tamas pasivitate sau inerție este 
o viziune simplistă a lucrurilor. Animalele agresive au mai degrabă tendinţe rajasice 
decât tamasice, însă, mulţi oameni agresivi sau violenti sunt, de fapt, esențialmente 
tamasici. Trăiesc precum animalele, acţionează impulsiv şi fără discernământ. Tamas 
se aseamănă uneori cu sattva, dar calmul aparent al oamenilor tamasici nu este 
decât o larvaritate a spiritului. Ei nu au nici pacea nici luciditatea ce caracterizează 
spiritul sattvic. 

Există o formă de devoțiune tamasică în care oamenii se manifestă foarte 
agitat, ţipând, aproape isteric. Chiar şi meditaţia poate deveni tamasică dacă este 
depăşită durata rezonabilă. Există de asemenea o stare fără gânduri tamasică, în 
care nu este nici pace, nici beatitudine, ci o stare de stupoare. O asemenea stare nu 
denotă, evident, nici un progres spiritual, iar pentru ieşirea din ea este necesară japa 
şi meditaţia permanentă cu forma guru-lui. 

Rajas este un fel de trambulină spre sattva şi este bine să existe puţin rajas. 
Bine înţeles, şi acesta trebuie eliminat, dar între timp el combate stupoarea tamasică 
în care cad unii discipoli. Oamenii rajasici vor mereu să iasă în evidenţă, să domine 
grupul în care se găsesc. Ei încearcă mereu să acapareze atenţia guru-lui. 

Discipolii sattvici sunt calmi şi umili, devotați, dar evită cu mare grijă 
manifestările exterioare. Când predomină sattva, aceasta înseamnă că spiritul este 
liniştit şi că Sinele începe să transpară. Trebuie să se profite de o perioadă sattvică 
prin multă meditaţie. Starea sattvică în care gândurile au dispărut şi domneşte pacea 
interioară şi fericirea este greu de atins şi nu durează de obicei mai mult de câteva 
minute. Doar când este atinsă starea de samadhi sau starea de iubire totală pentru 
guru se poate medita o zi întreagă fără efort şi tensiuni interioare. În caz contrar, 
meditaţia nu ar trebui să dureze mai mult de o jumătate de oră dimineaţa şi seara. 

Când spun că o persoană este tamasică sau rajasică, înseamnă că tamas sau 
rajas predomină în acea persoană în acel moment, în timp ce celelalte două gunas 
sunt în plan secundar. O persoană nu este în totalitate tamasică sau rajasică. Ea 
poate fi atrasă de un spirit sattvic sau tamasic. Jnana yoghinul nu are mental dar se 
poate spune că trăieşte într-o stare permanentă de sattva, suddha sattva. Sattva 
pură nu mai înseamnă o stare mentală, ci Sinele. 

Ego-ul 


Înainte de realizare, Swami mi-a spus că ego-ul era asemănător unui străin. 
Nu reuşeam să-l înțeleg, dar în momentul realizării am putut vedea direct cum ego-ul 
era efectiv un spirit care încerca să-mi străpungă craniul pentru a scăpa. Când 
discipolii spun „Mă abandonez” sau „Vreau realizarea” ei cred că sunt sinceri, dar 
spiritul lor nu este pregătit, nu destul de pur pentru aceasta, dar în străfundul lor, la 
nivel inconştient, ego-ul lor doreşte să continue să trăiască. Dacă ar beneficia de 
graţie, şocul lor i-ar omori. 

Deseori, după o meditaţie reuşită, ego-ul creşte şi îşi spune: „Sunt practic 
sigur de realizarea Sinelui în această viaţă”. Un asemenea gând este practic o 
manifestare a ego-ului. Despărțirea de guru şi o sarcină grea pentru discipol sunt 
remediile eficace pentru problemele ego-ului. Lenea, evitarea muncii şi traiul 
confortabil sunt trăsăturile caracteristice ego-ului. Oamenii caută ashram-ul unde pot 
să evite munca fizică şi adevărata meditaţie. 


Relaţiile umane 


lubirea omenească şi iubirea de Dumnezeu 


Pentru realizarea Sinelui este necesară eliberarea de orice ataşament. Dacă 
vă căsătoriţi şi aveţi copii, veţi fi automat ataşat de familie, este inevitabil. Dacă iubiţi 
familia mai mult decât pe Dumnezeu nu veţi ajunge departe pe calea spirituală. 
Bineînţeles că nu cer nimănui să-şi părăsească soţul sau soţia, sau să-şi 
abandoneze copiii. Le recomand să-şi îndeplinească obligaţiile familiale pe cât se 
poate de detaşat. Totuşi, nu-i încurajez pe discipolii buni, care sunt încă celibatari, să 
se căsătorească. De fapt, dacă îi simt gata să se supună, chiar nu-i sfătuiesc. Cei 
care-şi spun: „Căsătoria nu mă va împiedica să-mi păstrez devoţiunea şi detaşarea” 
îşi fac iluzii. Dacă unica dorinţă este aceea de a-l regăsi pe Dumnezeu, nu vă veţi 
căsători niciodată. Cei care doresc cu adevărat realizarea nu trebuie să-şi creeze noi 
legături. lată de ce îi sfătuiesc să renunţe la această intenţie. 

Cel care îl iubeşte pe Dumnezeu va fi mereu iubit de El. Dumnezeu nu vă va 
părăsi niciodată, chiar la capătul a 20 de ani, pentru a vă căsători cu cineva. Nu 
există decât o singură iubire, dar dacă nu este îndreptată către Dumnezeu, nu 
serveşte la nimic. În ce constă iubirea conjugală? În a iubi spiritul şi corpul soţului, 
respectiv soţiei. Soții care îşi jură o dragoste exclusivă îşi ridică un zid în jurul lor. Nu 
le mai rămâne dragoste pentru a-l iubi pe Dumnezeu, Sinele, iată de ce nu ÎI pot 
vedea. 

Din punct de vedere spiritual, cuplul ideal este cel care trăieşte ca frate şi soră 
şi dăruie întreaga lor iubire lui Dumnezeu şi nu soţului sau soţiei. Aspiraţia de a avea 
un copil, la vederea altor cupluri, sau la sentimentul singurătăţii, este cauzată de 
Maya. Remediul este conectarea la sursa iubirii - Dumnezeu în sine - intensificând 
devoţiunea. Mi-am păstrat întotdeauna în spirit imaginea lui Swami şi n-am încetat 
niciodată să-l iubesc. Nici nu resimţeam această singurătate şi plictiseală care 
conduc la dorinţa de a avea un soţ sau a copiilor. Nu vedeţi, cu siguranţă, inversul 
decorului: cupluri care se rănesc şi se trădează. Există foarte rar două fiinţe care se 
iubesc pur şi fidel. Dar, nu este bine să vă lăsaţi, totuşi, cuprinşi de un 
sentimentalism steril. Dăruiţi-vă iubirea numai lui Dumnezeu. 

Discipolul trebuie să-l iubească pe Dumnezeu până la a-şi da viaţa pentru EI, 
a se gândi numai la El, a nu putea trăi fără El. Astfel, toate obstacolele vor fi depăşite 
iar în final Dumnezeu şi adoratorul său se vor uni. În orice moment trebuie să fiţi gata 
să răspundeţi la chemarea lui Dumnezeu şi să lăsaţi totul pentru a-l urma. Aceasta 
este detaşarea. Nici un obiect sau loc, nici o situaţie sau relaţie nu trebuie să fie mai 
importante decât Dumnezeu. Când Ramakrishna a atins genunchiul lui Vivekananda, 
acesta ar fi putut părăsi corpul şi obţine realizarea. Dar, în acest moment, gândul la o 
soră şi la ce ar putea deveni ea, acest ataşament simplu, l-a împiedicat să se 
abandoneze total şi să realizeze Sinele. 

Dacă vreţi să aveţi o sadhana eficientă trebuie să evitati cu grijă să legaţi 
prietenii, mai puţin cu guru-l, dacă nu, celelalte vă vor „înghiţi”. Nu căutaţi stimulări 
exterioare. Prietenia se creează, mai întâi, în jurul subiectelor spirituale, apoi 
continuaţi să vorbiţi despre sadhana celorlalţi, ce mai fac ei, etc. Evitaţi să continuaţi 
astfel. În plus, dacă vorbiţi altora despre experienţele voastre spirituale veţi pierde din 
beneficiile lor. Păstraţi-le pentru voi şi nu vorbiţi despre ele decât guru-lui vostru. 
Frecventându-i pe alţii înseamnă petrecerea timpului făcând orice în afară de a-l iubi 
pe Dumnezeu şi curând vă veţi cufunda în Maya. 


Ajutorul dat celorlalți 


Ştiu că nu este bine să te implici în problemele altora sau să te amesteci în 
treburile lor, dar nu mă pot abtine. Ce să fac? 

Ca să-ţi pierzi acest obicei, nu trebuie să uiţi că Dumnezeu, şi nu tu, ţine 
lumea în mişcare. Învață să ai încredere în El, căci ştie ce are nevoie fiecare dintre 
noi, în orice moment. Dacă îi pune pe unii oameni în dificultate este pentru că ei 
merită acest lucru şi că au de învăţat o lecţie. Nu riscati încercând să contracaraţi 
treaba lui Dumnezeu, amestecându-vă în ceea ce nu vă priveşte. 


Dar, am fost învăţat că este o dovadă de egoism să ignori problemele altora. 

Cine are dorinţa de a ajuta? Este eu-l, ego-ul. El vrea să ajute alte eu-ri. Este 
egoism pur. Câtă vreme aveţi un mental, tot ceea ce faceţi este egoist, pentru că 
toate gândurile şi acţiunile au ca sursă acest eu imaginar. Acesta este mereu 
părtinitor: iubeşte şi ajută unele persoane şi le ignoră pe celelalte. Singura modalitate 
de a nu fi egoist este renunţarea la eu. Gândiţi-vă permanent la Dumnezeu, dăruiţi-l 
iubire şi devoțiune şi vă va lua eu-l. 


Dar eu văd probleme şi suferință în jurul meu. Trebuie să le ignor? Trebuie să 
refuz cererea de ajutor? 

Ajutaţi-i pe ceilalţi, când o puteţi face fără riscuri. Dacă ţineţi să-i ajutaţi pe 
ceilalţi, limitaţi-vă la cei care sunt pe calea spirituală. Dacă vă ocupați de cei care nu 
urmează această cale, veţi acumula karma lor negativă. 

Îţi aminteşti de ricşarul căruia i-ai dat 100de rupii? Ţi-a spus că avea nevoie 
de suma asta ca să cumpere nişte haine, dar, cu două săptămâni înainte, escrocase 
pe cineva tot cu 100 de rupii pentru un motiv la fel de dubios. Îl cunosc foarte bine şi 
ştiu că îi place să bea. Poate că s-a îmbătat din acei bani. Cu ce l-ai ajutat? Destinul 
său este să conducă o ricşă şi să se îmbete. Pomana ta nu a făcut decât să 
întărească problema. Permiţându-i să-şi întreţină viciul ai acumulat din karma sa 
negativă. 

Ajutaţi-i pe oamenii ce merită şi veţi capta rezonanţe benefice. Dar nu face din 
asta o obligaţie. Singura obligaţie este aceea de a-l iubi pe Dumnezeu şi de a fi 
împăcat cu tine însuţi. Dacă îi poţi ajuta pe ceilalţi fără a compromite această 
împăcare cu sine, fă-o. Dacă nu, mulţumeşte-te să-l iubeşti pe Dumnezeu şi lasă-l pe 
El să se ocupe de treburile lumii. 

Ramana Maharishi spunea că cei care-şi creează obligaţii sunt ca cei care 
merg cu trenul şi ţin să stea în picioare cu bagajele pe cap în loc să le pună sus şi să 
se aşeze pe banchetă. Dumnezeu v-a dat un număr de probleme care constituie 
prarabdha karma voastră în această viaţă. Dacă vă identificaţi cu corpul şi spiritul, 
veţi moşteni problemele celorlalţi rămânând în picioare, în trenul vieţii, cu problemele 
pe cap. încredinţând lui Dumnezeu viaţa şi problemele voastre vă veţi putea instala 
confortabil şi destinşi, având certitudinea că El vă va conduce cu bine la destinaţie. 
Abandonaţi-vă lui Dumnezeu, lăsaţi-L să se ocupe de problemele lumii şi rămâneţi 
liniştiţi. 

Numai un jnana yoghin poate înţelege adevărata natură a suferinţei şi ajuta 
oamenii să le depăşească. El nu le propune să le ducă bagajele, ci le spune: „Încetaţi 
să vă identificaţi cu corpul şi cu spiritul şi daţi lui Dumnezeu toate problemele 
voastre”. Unii interpretează aceasta ca pe o încurajare a egoismului, în timp ce un 
jnana yoghin încearcă să-i pună capăt, cerându-le oamenilor să-şi abandoneze ego- 
ul. 

Un jnana ştie că oamenii şi problemele lor nu sunt reale. Dacă te întreb ce ai 
face pentru a ajuta un om înfometat pe care l-ai visat astă noapte, ai râde. Tot astfel, 
cei care vor să-i ajute pe ceilalţi sau să rezolve problemele lumii, îl fac să râdă pe 
jnana, căci el ştie că lumea, cei care o locuiesc şi toate problemele lor nu sunt mai 
reale decât visul de astă noapte. După realizare, ceilalţi încetează să mai existe. 


Este, deci, preferabil să nu ajut pe nimeni? 

Dacă ajuţi fără să gândeşti: "Ajut pe ceilalţi”, nu există inconveniente. Este 
foarte importantă atitudinea justă. Nu te îngrijora pentru ceilalţi, pentru că analiza 
finală a problemelor îl priveşte pe Dumnezeu, şi nu pe tine. Dacă eşti ataşat de iluzia 
de a acţiona pentru binele celorlalţi, ego-ul tău se va consolida. Dacă ajutorul pentru 
ceilalţi îţi aduce o oarecare satisfacţie, aceasta este o manifestare a ego-ului. Dacă 
nu te poţi detaşa interior de oamenii pe care îi ajuţi şi de problemele pe care încerci 
să le rezolvi, atunci îţi creezi probleme inutile. Unii îi ajută pe ceilalţi în scopul unei 
recompense (punya). Deşi încep munca gândindu-se că fac un seva pentru 
Dumnezeu şi lume, nu pot rămâne mult timp indiferenti la complimentele pe care le 
primesc. Ego-ul şi orgoliul lor cresc, ceea ce este opusul scopului vieţii spirituale. 

Dumnezeu nu trebuie condamnat sau abandonat doar pentru că legile sale 
par să funcţioneze irațional. Dacă vreţi o altă explicaţie pentru toate nedreptăţile 
aparente, gândiţi-vă atunci că Dumnezeu le trimite oamenilor necazuri şi probleme 
pentru a le pune la încercare credinţa şi devoţiunea lor. Mai reflectaţi la legea karma- 
ei. 


Karma 
Să nu-i urâţi pe oamenii răi, altfel le veţi prelua din karma lor negativă. Toate 
judecăţile morale sunt de domeniul mentalului şi, fiecare spirit are o părere diferită. 


Un jnana yoghin, care nu are mental, nu judecă dinainte ceea ce este bine sau rău. 
Pentru el lumea este o piesă de teatru fără realitate, pusă în scenă şi jucată de 

Dumnezeu. Nu există nici bine nici rău în Sine, acestea sunt simple concepte 
mentale. 

Acesta este punctul de vedere absolut, punctul de vedere al unui jnana. Dacă 
mai sunteţi încă prizonierul lumii relative, identificaţi cu corpul şi spiritul, trebuie să 
admiteţi că acţiunile bune determină consecinţe benefice iar cele rele consecinţe 
malefice. Totuşi, din cauza faptului că recompensele şi pedepsele nu sunt distribuite 
întotdeauna în această viaţă, avem deseori impresia că acţiunile bune nu sunt 
recompensate iar cele rele nu sunt pedepsite. Lucrurile nu stau aşa: legile karma-ice 
operează asupra miliardelor de vieţi şi nu pot fi urmărite. După moarte, karma 
acumulată este transferată în viaţa următoare şi suntem obligaţi să suportăm 
consecinţele acţiunilor bune sau rele. Karma pozitivă nu o anulează pe cea negativă. 

Se spune deseori că gândurile manifestate în momentul morţii determină viaţa 
următoare şi că, dacă cineva moare gândindu-se la Dumnezeu, câştigă o viaţă în 
paradis sau, cel puţin, o viaţă mai bună. Cine moare psalmodiind „Ram Ram”, după 
ce a dus o viaţă greşită, va trebui să trăiască toate consecinţele acţiunilor sale 
negative. Cel care moare conştient sau în comă, în meditaţie sau făcând o faptă rea, 
din moment ce nu şi-a realizat Sinele, va trebui să renască în această lume sau alta. 
Renăscând, el va trebui să suporte toate consecinţele acţiunilor sale trecute. 

Notă finală 


În 1991, Sri Lakshmana şi Sri Sarada s-au instalat definitiv la Tiruvannamalai, 
pe o proprietate întinsă şi frumoasă, orientată spre muntele Arunachala. 

Sri Lakshmana trăieşte, în prezent, în recluziune, dar acordă totuşi darshan- 
uri publice în cursul anului, cu ocazia marilor sărbători, precum Dipam, Crăciun şi 
Shivaratri (această perioadă este cuprinsă între mijlocul lui noiembrie şi jumătatea lui 
martie). 

Sri Sarada este înconjurată de un mic grup de discipoli indieni şi occidentali şi 
acordă, uneori, darshan-uri vizitatorilor. Le puteţi scrie la adresa următoare: 

Sri Lakshmana şi Mathru Sri Sarada, 

Arunachala Hrudayam, Sri Ramanashramam PO 

Tiruvannamalai, Tamil Nadu-606 603, India. 

În principiu, nu răspund deloc în scris la corespondenţa pe care o primesc, 
dar, să ne amintim că un jnana yoghin are alte metode de a-i ajuta pe căutătorii 
sinceri. 

GLOSAR 


Advaita Vedanta- şcoală filosofică care interpretează textele vedantice într-o 
optică non-dualistă: singur există Sinele sau Brahman şi nimic altceva nu există în 
afara lui. Dvaita, Vedanta dualistă, afirmă că Jiva, eu-l individual, rămâne etern 
separat de Brahma. 

Ashram- comunitate spirituală ce se formează în jurul unui guru. 

Atman- Sinele 

Bhagavad Gita- unul dintre cele mai frumoase texte hinduse; face parte din 
marea epopee Mahabharata şi expune instrucţiunile spirituale ale lui Krishna către 
Arjuna. 


Bhagavan- literal "Domn" sau „Dumnezeu”; termen folosit ca referinţă la un 
înţelept realizat. 


Bhava samadhi- creaţia unei relaţii personale cu Dumnezeu prin imaginaţie. 


Literal Bhava înseamnă „atitudine mentală”. 
Brahma- zeu din Trinitatea hindusă, creatorul universului. 
Brahmachari- cel care urmează brahmancharya, celibatul. 


Brahmacharya- celibat; primul din cel patru ashramas (stadii de viaţă) 
prescrise hinduşilor ortodocşi, în care celibatul este îmbinat cu studiul religiei. 


Brahman- în hinduism, Fiinţa supremă impersonală. 

Brahman sau Brahmin- membru al castei superioare a societăţii hinduse. 
Brahmanii au, tradiţional, funcţii de preoţi sau de erudiţi. 


Chakra- conform textelor yoghine, chakra-ele sunt centri de energie psihică, 
pe etaje, de-a lungul coloanei vertebrale, de la muladhara (situată la baza coloanei 
vertebrale) la sahashrara (situată în creştetul capului). Prin diferite exerciţii, yoghinul 
ridică kundalini shakti (energia spirituală) pe un canal energetic, numit sushumna, 
care face legătura între ansamblul chakra-elor. Practicanţii yoga afirmă că realizarea 
survine când kundalini ajunge în sahashrara. 


Darshan- literal „privire”. A avea darshan-ul unui zeu sau sfânt înseamnă a fi 
în prezenţa sa, a-l putea contempla. Guru-l „dă” darshan-ul iar discipolul îl 
„primeşte. 


Dîpam- literal „Iumină”. În această lucrare, termenul se referă la sărbătoarea 
anuală în cursul căreia se aprinde un foc în vârful muntelui Arunachala. 


Gunas- cele trei calităţi fundamentale a lumii manifestate. A se vedea rajas, 
sattva, tamas, ca definiţie pentru fiecare. 

Guru- literal „cel care înlătură întunericul”, desemnează, în această lucrare, 
un maestru spiritual care şi-a realizat Sinele. 


Japa- literal „a recita”. Formă prescurtată a lui nama-japa (repetarea numelui 
divin) sau mantra-japa (repetarea unei mantra-e). 


Jiva- eu-l individual, „sufletul”. 
Jivanmukta- eliberat în viaţă 


Jnana- cunoaştere a Sinelui; sinonim cu Sinele, deoarece, după realizare, nu 
mai există cunoscător al Sinelui. 


Karma- 1) acţiune; 2) consecinţă a acţiunilor; 3) destin. Vezi prarabdha. 
Krishna- încarnare (avatar) al lui Vishnu. 
Kundalini- vezi chakra. 


Mahanirvana- moment în care fiinţa realizată abandonează definitiv corpul 
fizic. 


Mantra- cuvânt sau expresie transmisă de guru discipolului. Repetarea unei 
mantra-e (mantra-japa) este o practică spirituală. 


Maya- iluzie, percepţie eronată a lumii care apare ca diferită de realitatea 
adiacentă, Sinele. 


Pradakshina- deplasare rituală a unei persoane sau obiect în sensul acelor 
de ceasornic. 

Pranayama- exerciţii respiratorii cu scopul de a controla mentalul. 


Prarabdha- una dintre cele trei sub-diviziuni ale karma-ei. Prarabdha karma 
este formată din actele care trebuie trăite în cursul vieţii actuale (destin). 


Puja- ritual sau practică de adorare a unei divinităţi, a unui maestru sau sfânt. 
Rajas- una dintre cele trei gunas, caracterizată prin activitate şi agitaţie. 


Rama- încarnare (avatar) a lui Vishnu, a cărui viaţă este povestită în 
Ramayana. 


Ramakrishna- vezi Vivekananda. 

Rudraksha- sămânță folosită de şivaiţi pentru a face brățări şi coliere. 

Sadhaka- căutător spiritual. 

Sadhana- disciplină spirituală. 

Sadhu- cel care a renunţat la lume şi se consacră în întregime căutării 
spirituale. Ramana Maharishi folosea, uneori, acest termen pentru a desemna pe cei 
care şi-au realizat Sinele. 


Sahaja- literal „natural”; starea de sahaja este cea a unui Jnana. 


Samadhi- 1) stare de conştiinţă în care este cunoscut Sinele; 2) mormântul 
unui sfânt sau guru. 


Samsara- viaţa în lume, ciclul morţii şi al renaşterii, iluzia lumii. 


Sanuyasa- cel de-al patrulea ashrama (stadiu al vieţii) al hinduismului 
ortodox, în care sunt tăiate legăturile cu familia şi lumea. 


Sannyasi(n)- călugăr care se consacră căutării spirituale. 
Sattva- una dintre cele trei gunas, caracterizată prin puritate şi armonie. 
Seva- serviciu dezinteresat, mai ales pentru guru (guruseva). 


Shakti- energie, forţă; Shiva este sinonim cu Sinele şi Shakti este considerată 
a fi aspectul său dinamic. 


Shankara- mare filosof şi reformator religios al secolului al VIII-lea. A fost 
primul care a făcut cunoscute învăţăturile din Advaita Vedanta. 


Shiva- una dintre cele trei zeități principale ale hinduismului. Acest nume este 
deseori folosit pentru a desemna Sinele. 

Shivaratri- literal „noaptea lui Shiva”; sărbătoare între mijlocul lui februarie şi 
jumătatea lui martie, înainte de lună nouă. 


Shloka- verset sanskrit. 

Sri- prefix onorific. 

Swami- literal „domn”. Termen respectuos de adresare către un sannyasi. 

Tapas(ya)- austerităţi sau asceze fizice vizând accelerarea evoluţiei spirituale. 
Cuvântul vine de la o rădăcină sanskrită ce semnifică „ardere”. Practica tapas-ului 


presupune arderea impurităților printr-o intensă disciplină spirituală. 


Telugu- limba maternă a lui Sri Lakshmana şi Sri Sarada, vorbită de circa 50 
milioane persoane, mai ales în provincia Andhra, în India de sud 


Tîrtham- sursă de apă sacră, de obicei de formă pătrată, la care se ajunge 
coborând nişte trepte. 


Tukaram- sfânt din secolul al XVII-lea, originar din Maharashtra, stat din 
centrul-vestul Indiei. 


Upanishade- vezi Vedanta. 


Vasanas- impresii subconştiente, tendinţe latente formate prin acţiuni, cuvinte 
şi gânduri. 


Vashista- guru al lui Rama; învăţăturile sale spirituale sunt conţinute în Yoga 
Vashista. 


Vedanta- doctrină metafizică scoasă din Upanishade, texte care formează 
ultima parte a Vedelor. 


Vedas- scrieri sacre, compuse din patru tratate, care constituie „Biblia” 
hinduşilor (2000 î.Ch.-500 î.Ch.) 


Vibhuti- cenuşă sacră cu care-şi dau pe frunte şivaiţii. 


Vichara- investigaţie interioară; în această lucrare desemnează practica de 
căutare a sursei eu-lui. 


Vishnu- una dintre cele trei divinităţi principale ale hinduismului, care se 
încarnează periodic sub formă umană. 


Vivekananda- celebru călugăr din Bengal, din secolul al XIX-lea, discipol şi 
succesor al lui Sri Ramakrishna. Orator deosebit, şi-a consacrat viaţa reînvierii 
hinduismului şi răspândirii mesajului său în Occident. 


Yoga Vashista- vezi Vashista. 

